
ALATI NJEGOVA UPOTREBA 


Za izradu većine predmeta, koji su 
opisani u ovoj knjizi, potreban je alat. 
Ako ga već otprije ne posjedujete, na- 
bavljajte komad po komad stvarajući 
na taj način sebi pomalo malu radi- 
onicu, koja će vam poslužiti za naj- 
raznovrsnije poslove, od izrade igra- 
.čaka, pa do predmeta potrebnih u ku- 
ćanstvu. Za neke jednostavnije pred- 
mete, opisane u knjizi, bit će vam do- 
voljan samo najosnovniji alat, kao što 
su rezbarska pilica i turpija, pa će biti 
najbolje, da se najprije upustite u izra- 
đivanje tih predmeta. A kad skupite 
nešto više alata i steknete više vještine 
u njegovu rukovanju, možete se pri- 
hvatiti težih radova. Tako ćete poste- 
peno stjecati sve više vještine u obra- 
đivanju drveta, metala i ostalih mate- 
rijala, pa će vam i predmeti, koje bu- 
dete izrađivali, biti ljepši i činit će vam 
veće zadovoljstvo. . 

Međutim, alat moramo poznavati. 
Jasno je, da ćete vi, kad kupite rezbar- 
sku pilicu ili svrdlo, najprije uzeti ne- 
ki drveni otpadak i na njemu svoj alat 
isprobati, da steknete barem neku pre- 
dodžbu o tome, kako se njime radi. Ali, 
da ta prva iskustva ne biste odviše sku- 


. 


po platili izlomljenim pilicama i svrdli- 
ma i kvarenjem drugog alata, upozorit. 
ćemo vas na neke stvari, koje morate 
znati, da bi vam alat što bolje i što 
duže služio. 

Zapamtite prije svega, da je bolje 
kupiti manje dobrog alata nego više 
lošeg. Ne kupujte takozvane komplete, 
jer se, barem dosada, pokazalo, da se 
usprkos svojoj često primamljivoj opre- 
mi, uglavnom sastoji od komada alata 
slabije kvalitete. Kupujte pojedinačno 
svaki komad, najprije najnužniji, ali 
uvijek dobar, makar i skuplji alat, jer: 
će vam trajati godinama. Preporuču- 
jemo vam, da najprije nabavite alat 
za obradu drva i najprije svladate tu 
vrst rada, kojoj smo i mi u ovoj knjizi 
posvetili najviše prostora. 

Dobro je također da se upoznate 
s najvažnijim osobinama materijala, 
koji ćete obrađivati, a to su u prvom 
redu razne vrste drveta i neki metali. 
To ćete također naći u ovoj glavi, kao 
i opis ljepila za sastavljanje pojedinih 
dijelova predmeta, koje budete izrađi- 
vali, i na kraju, opis boja i lakova, ko- 
jima ćete dati ljepši konačan izgled 


* vašim izrađevinama. 


ALAT ZA OBRADU DRVA 


Rezbarska pilica (slika 1) je alat, ko- 
Jim ćemo se najčešće služiti pri obradi 
drva. Sastoji se od luka, vijka s kril- 
nim maticama, pomoću kojih se steže 
pilica, i mučke. Pilicu, sa  zupcima 


KRUNA MATICA 


Slika 1. Rezbarska pilica 


okrenutim uvijek prema dolje, mo- 
ramo, prije nego počnemo s radom, 
stegnuti čvrsto, da bude dovoljno na- 
peta (slika 1B). Za vrijeme piljenja 
moramo paziti, da se pilica uvijek po- 
miče u smjeru okomito na dasku. U 
protivnom slučaju rez nam ne će biti 
ravan, a možemo pilicu vrlo lako i 
slomiti. Na slici 1C vidi se ispravan 
položaj pilice za vrijeme rada. Ona 
mora s daskom uvijek praviti kut od 
90% Krilne matice ne valja stezati kli- 
ještima, jer se time kvari navoj, a mo- 
že se slomiti i matica, Stežimo krilne 
matice uvijek prstima, a ako ih na ovaj 
način ne možemo dovoljno čvrsto steg- 
nuti, podmažimo navoj s malo ulja. 
Ako uvijek nakon: završenog posla pi- 
licu na jednom kraju otpustimo, luk 
će stalno zadržati potrebnu elastič- 
nost. 

U trgovinama se prodaju dvije vrste 
rezbarskih pilica. To su pilice za drvo 
(slika: 2C), koje su tamnosmeđe boje 

s rijetkim zupcima i pilice za željezo 
(slika 2D), tamnoplave boje s gustim 
zupcima. Pilice za željezo možemo upo- 
trebiti i za finije radove u drvetu, ali . 
pilice za drvo ne smijemo upotrebiti 
za obradu željeza. 

To su najuobičajenije vrste pilica, 
kojima ćemo se najviše služiti. No po- 
stoje još dvije vrste, koje možemo na- 


Slika 2. Rezbarska daska, stega i kladica 
za brušenje 


zvati »specijalnima«. Jedno je okrugla 
pilica jednako nazubljena naokolo, pa 
njome možemo piliti u svim smjerovi- 
ma. Druga vrsta slična je običnoj pi- 
lici, samo je mnogo šira (3 do 4 mm), 
a služi za piljenje daščica debelih od 
10 do 20 milimetara. 


Rezbarska daska i stega također su 
potrebni za rezbarske radove. Stegu 
prikazuje slika 2A, a moramo je na- 
baviti u trgovini. Daščicu možemo izra- 
diti i sami prema mjerama označenima 


Slika 3. Pile, turpija za drvo, dlijeto, 
svrdlo, šilo, odvrtač, čekić i kliješta 


na slici 2B. Daščica mora biti od tvrdog 
drveta (bukva, hrast, jasen i sl), jer 
daščica od mekog drva može puknuti, 
ako je malo jače stegnemo. 


Kladica za brušenje. Za obradu i bru- 
šenje ispiljenih drvenih površina služi 
nam drvena kladica omotana papirom 
za brušenje (slika 2E). Još će nam bo- 
lje za tu svrhu poslužiti naprava za 
brušenje, koju možemo s malo truda 
izraditi sami. Provrtimo dvije daščice, 
jednu tanju, a drugu deblju, i u njih 
učvrstimo vijak (slika 2F). Zatim ćemo 
izrezati brusni papir prema veličini 
naprave, rubove staviti između dašči- 
ca, koje ćemo dobro stegnuti krilnom 
maticom. S ovom ćemo napravom mno- 


go lakše raditi, jer nam papir ne će 
kliziti po kladici. F 


"Pile. Za piljenje debljih i tvrdih da- 
saka najpodesnija je: ručna stolarska ' 
pila, a-za tanje i mekše daske tako- 
zvana pila listarica. Na slici 3A i 3B 
vidimo dva tipa pile listarice. Za re- 
zanje okruglih i zakrivljenih rezova, 
kad se to ne. može raditi rezbarskom 
pilom, upotrebljava se pila listarica 
s veoma uskim i tankim listom, a na- 
zivamo je šiljatica. 


Turpije. Okrugle predmete, osobito 
od tvrdog drva, obrađujemo turpijom 
za drvo (slika 3C). Postoji nekoliko , 
vrsta turpija, a razlikujemo ih po ve+ 
ličini i gustoći zubaca. Ako ne možemo 
odmah nabaviti nekoliko turpija s ra- 
znim gustoćama zubaca, izaberimo tur- 
piju srednje gustoće, koja će nam do- 
bro poslužiti u svim prilikama, a finiju 
doradu možemo izvesti i brusnim pa- 
pirom. 


Dlijeto, svrdlo i šilo. Za bušenje dr- 
veta upotrebljavamo dlijeto (slika 3D). 
Ima ih raznih oblika i veličina. Do- 
voljno je, da nabavimo dva komada, i 
to manje i srednje veličine. Okrugle 
rupe bušimo običnim ručnim svrdlom 
(slika 3E). Razumije se, da za veće rupe 
fiioramo imati veća svrdla i obratno. 
Tanje daščice možemo bušiti šilom 
(slika 3F). 


Odvrtač (slika 3G) služi za spajanje 


pojedinih dijelova vijcima. 


Čekić (slika 3H) služi za zabijanje 
čavala, kovanje i slične poslove. Dobro 
je imati barem dva čekića, i to jedan 
lakši (oko 100 grama) i teži (od 200 do 
300 grama). Čekić mora biti čvrsto na- 
sađen na hrastov držak dug oko 300 
milimetara. S 


Kliješta ima nekoliko vrsta i oblika, 
prema tome kakvom su radu namije- 
njena. Najčešće se upotrebljavaju obič- 
na stolarska kliješta, ali su najbolja 

. takozvana kombinirana kliješta ili 
»kombinirke« (slika 31). Ona se mogu 
upotrebiti za najrazličitije poslove: za 
rezanje žice, za pritezanje vijaka i ma- 
tica, za vađenje čavala i t. d. Ne zabi- 
jajte kliještima čavle, jer ćete ih brzo 
pokvariti ili sasvim uništiti! 


<Q, 
KO 
Slika 4. Blanja 


Blanja ima više vrsta: svlak, gladić, 
strug, zubna blanja, vjenčenjak. Naj- 
bolje je da nabavimo blanju s dvostru- 
kim nožem (slika 4). Blanje s jedno- 
strukim nožem nisu pogodne, jer nož 
često zahvaća žije i iščupa ih. Dijelovi 
blanje jesu: trup (A), nos (B), klin (C), 
nož, sječivo (D), željezo koje sprečava, 
da se nož zakala u drvo (E). Pravilno 

mas BLANJANJA A SMJER GODOVA 
= m B 
loše 
Slika 5. Rad blanjom 
namještanje željeza (E) i noža (D), kao 


:i pravilno brušeni kutovi oštrice noža 
prikazani su na istoj slici. 


Rad blanjom. Dasku, koju blanjamo, 
učvrstimo na jednom kraju. Blanjom 
povlačimo po čitavoj dužini daske, i to 

uvijek niz godove (slika 5A), a nikada 
obratno (slika 5B). 


Sprava za blanjanje malih površina. 
Veoma praktičnu spravicu za blanjanje 
malih površina (slika 6) možete sami 
izraditi od običnog aparata za: brija- 
nje. Za to je potrebno: samo to, da 
s jedne i s druge strane aparata otpilite 
zupce do otprilike polovice, tako da 
nožić, kad ga stavite u aparat, viri na- 
polje za 1,5 milimetara. Kad upotre- 
bljavate ovu improviziranu blanjicu, 
morate njezin držak uvijek držati vo- 
doravno s daskom koju blanjate. Ova 
je sprava veoma prikladna za rad na 
gradnji modela i drugih sitnih poslova. 


DIJELOVI APARATA _ZA 


BRIJANJE ODRUSITI ZUPCE NA 


POLOVICU 


SASTAVLJENI 
BRIJAČI 
APARAT 


NOŽIĆ VIRI VAN ZA 15mm | 
IZA NAZUPČANE PLOČICE 


Slika 6. Sprava za blanjanje malih 
površina 


Sprava za kosorez je vrlo praktična 
i potrebna naprava, koja nam pomaže 
da krajeve letvica, odnosno užih da- 
ščica, ispilimo točno pod pravim ku- 
iem, odnosno pod kutem od 45%Ovaj 
drugi slučaj često dolazi do izražaja pri 
izradi raznih okvira, rama i sl. Ova 
sprava služi za piljenje pilom listari- 
com. 

Spravu za kosorez možemo načiniti 
i sami. Upotrebit ćemo daščice od tvr- 


dog drva dužine oko 20 do 30 cm i de- 
bljine 10 mm; donja -daščica može biti 
i nešto deblja. Visina »a« odgovara vi- 
sini lista pile, a širina »b« kreće se oko 
1); dužine pile. Prednja daščica nešto 
je viša od stražnje, tako da tim dijelom 
prelazi donju daščicu, kao što je prika- 
zano na slici 7. 

Sastavljamo je vijcima za drvo. Na 
sastavljenoj spravi označit ćemo pravi 
kut i kut od 45% i točno po iscrtanim 
mjestima  listaricom ćemo = zapiliti 
ureze. 

Letvicu, odnosno daščicu, koju pili- 
mo, stavimo u spravu tako, da je na- 
slonjena na stražnju (okomitu) daščicu 
i sve zajedno čvrsto prihvatimo lijevom 
rukom. Spravu stavimo na stol prislo- 
nivši donji produžetak prednje daske 
o njegovu ivicu. Na taj način sprije- 
čeno je pomicanje sprave po stolu. Pilu 
stavimo u ureze i daščicu prepilimo 
pod željenim kutom. 

Ako se ukaže potreba, na spravi mo- 
žemo načiniti ureze i pod nekim dru- 
gim kutom (30% 60% i t. d.). 


Da bi sprava dobro služila svojoj 
svrsi, moramo paziti da urezi ne budu 
preširoki. Oni moraju točno odgovarati 
debljini lista pile listarice. Zbog toga 


Slika 7. Sprava za kosorez 


za pilu s debljim ili tanjim rezom, od- 
nosno listom, moramo imati spravu za 
kosorez s utorima, koji odgovaraju toj 
.debljini. : 


ALAT ZA OBRADU METALA 


Turpija za obradu metala ima raznih 
oblika i veličina. Na slici 8A i 8B pri- 
kazana su dva oblika, koji se najčešće 
upotrebljavaju: plosnati i poluokrugli. 
Još postoje okrugle i trouglaste tur- 
pije. Okrugle obično služe za obradu 
rupa i još neke. specijalne poslove. 
Za naše potrebe bit će dovoljne polu- 
okrugla i plosnata turpija. 

Turpijanje. Na slici 9C prikazana je 
obrada metala turpijanjem. Dršku tur- 
pije držimo desnom rukom prislonivši 


palac na gornju stranu drške, a palcem 
i kažiprstom lijeve ruke držimo vrh 
turpije. Turpiju povlačimo po čitavoj 
njezinoj duljini, i to tako, da je pri 
povlačenju k sebi ne pritištemo, a pri 
guranju od sebe je pritištemo. Moramo 
dobro paziti na položaj turpije. Ako 
turpijamo ravni predmet, ona se mora 
uvijek pomicati vodoravno na taj pred- 
met. Osobito je važan položaj turpije, 
kad nekom predmetu želimo načiniti 
oštricu, jer i mala pogreška u njezinom 
položaju može upropastiti čitav rad. 


Lemilo. To je alat, kojim se limovi 


i žice spajaju lemljenjem. Razumije “ 


ge, da je najugodnije i najlakše raditi 
električnim lemilom, ali ako njega ne 
možemo nabaviti, bit će dobro i obično 
vatreno lemilo, kakvog vidimo na slici 
8C. Kao što možemo zaključiti po ime- 
nu; ono se grije na vatri, ili običnoj, a 
još bolje na plinskom plameniku. Le- 
milo: treba prije upotrebe, a i poslije 
upotrebe, dobro očistiti salmijakom. 


Lemljenje. Pod lemljenjem razumi- 


jevamo čvrsto vezivanje metalnih dije- . 


lova pomoću drugih, lakše topljivih 
metala, koji imaju svojstvo vezivanja. 
Lemiti možemo pocinčane limove, če- 
lik, bakar i mjed. Osim lemila, za taj 
posao potrebni su nam kositar, odno- 
sno slitina kositra, olova i antimona, 
salmijak i pasta za lemljenje. Pastu 
možemo izraditi i sami otopivši kala- 
fonij u špiritu. Kad smo pribavili alat, 


ZA e Pan: 


Slika, 8. Dvije vrste turnija, lemilo, 
obilježivač, okrugla kliješta, ručna, 
bušilica i svrdlo 

učinit ćemo probu zalemivši dva ko- 
madića lima. Tek kad smo potpuno 
svladali tehniku tog posla,. pei će- 
mo na sam rad. 

Evo kako se to radi. Najprije lemilo 
dobro ugrijemo, očistimo salmijakom 
ina nj nanesemo kositar. Mjesto, koje 
želimo lemiti, također očistimo salmi- 
jakom, a zatim ta mjesta pomoću šta- 
pića namažemo pastom za lemljenje, 
Lemilom rastopimo kositar na dijelo- 
vima, koje spajamo, i dobro ga razma- 
žemo, tako da se razlije i sasvim pri- > 
ljubi uz metal. 

Aluminij se teško lemi, ali ako ga 
pri izradi nekog predmeta ne možemo 
zamijeniti drugim materijalom, koji se 
lakše lemi, pokušajmo primijeniti ovaj 
postupak. Lemilo zagrijmo toliko, da 
prihvaća kositar, utrljajmo ga, kao što 
je prije spomenuto, o salmijak i prene- 
simo na mjesto lemljenja. Površine, 
koje želimo lemiti, moramo prije lem- 
ljenja pojedinačno direktno ugrijati na 
špiritnoj svjetiljei i pokositriti. Poko- 
sitrene strane sastavimo zajedno, steg- 
nimo ih stegama i čvrsto zavežimo ži- 
com. Sve zajedno ponovo ćemo zagri- 
javati nad plamenom dotle, dok kositar 
postane tekući i spoji dijelove. 

Sve predmete valja prije lemljenja 
dobro očistiti salmijakom, a nakon 
lemljenja suvišnu pastu skinuti ispi- 
ranjem u toploj vodi ili u rastvoru 
vruće sode. Razumije se da ćemo ka- 
snije mjesta, gdje smo izvršili lemlje- 
nje, obraditi turpijom i brusnim pa- 
pirom. : 


Ručna bušilica. U metamim pred- 
metima ne možemo izbušiti rupu obič- 
nim ručnim svrdlom. Za tu se svrhu 
služimo ručnom bušilicom s više prije- 
nosa (bormašinom), koju vidimo na slici 
8F. Ona je konstruirana tako, da može= 


mo lako, prema potrebi, mijenjati spi- 
ralna svrdla (slika 8G). Mala kolekcija 
svrdala od nekoliko komada potpuno 
će zadovoljiti naše potrebe. ' 

. Prije nego počnemo bušiti rupu u 
nekom metalnom predmetu, moramo 
točno obilježiti mjesto, gdje to misli- 
mo učiniti. To radimo obilježivačem 
(slika 8D) na taj način, da njegov vrh 
postavimo na mjesto, gdje ćemo bušiti, 
i to u potpuno okomit položaj i lagano 
ga udarimo čekićem. Tada postavimo 
vrh svrdla u tako učinjenu rupicu i 
počnemo s bušenjem. 


Kliješta s okruglim vrhom, prikaza- 
na na slici 8E, služe za savijanje žice 
u razne kukaste i okrugle oblike. Nji- 
ma ni u kojem slučaju ne smijemo ra- 
diti poslove, koje treba raditi običnim 
ili kombiniranim kliještima, jer ćemo ih 


želje“ 
i) NONIUS 


Slika 9. Paralelni škripovi, pila za metal, 
' vijci i mjerilo 


pokvariti, pa ih više ne ćemo moći upo-, 
trebiti ni za jednu ni za drugu svrhu. 


. Paralelni škripovi. Metalne predmete 
ne možemo obrađivati, ako ih prije to- 
ga.nismo dobro i sigurno učvrstili. To . 
se radi pomoću paralelnih škripova, 
kakve prikazuje slika 9A. Za naše po- 
slove bit će dobri mali paralelni škri- 
povi, što se prije rada učvršćuju o rad- 
ni stol. 


Pila za metal. Možda će nam se pri 
radu kojiput ukazati potreba, da ispi- 
limo neki deblji metalni predmet. To 
ne ćemo moći običnom rezbarskom pi- 
licom za metal, nego ćemo se morati 
poslužiti pilom za metal, kakvu vidimo 
na slici 9B. 


Škare za rezanje lima. Ne će biti su- 
višno da vas podsjetimo i na to, da u 
svoj alat uvrstite i jedne stare škare, 
koje će vam dobro doći za rezanje tan- 
kog lima, osobito od kutija za konzer- 
ve. Razumije se, da se u trgovini mogu 
kupiti i škare specijalno namijenjene 
rezanju lima. 


Mjerilo. Za precizan rad — koji je, 
svakako nužan, ako želimo da nam 
svaki pojedini dio pristaje na određeno 
mjesto — potrebno nam je mjerilo 
(slika 91). Ono služi za mjerenje deblji- 
ne, dužine, unutrašnjih i vanjskih pro- 
mjera i t. d. Predmet, kojemu mjeri- 
mo vanjski promjer, stavljamo unutar 
krakova mjerila, a kad mjerimo unu- 
trašnje promjere, služimo se šiljkom 
na njegovom donjem kraju. Ova vrst 
mjerila ima na sebi i nonius, koji omo- 
gućuje mjerenje i desetinke milime- 
tra. Prva crta pokazuje broj cijelih mi- 
limetara, a podeona crta noniusa, koja 
se poklapa s podeonom crtom glavne 
podjele, pokazuje broj desetinka mili- 
metra.“ (< ' 


ll 


MATERIJAL I NJEGOVA. OBRADA 


Drvo. Materijal, s kojim ćemo se u 
našem radu sigurno najčešće susretati, 
svakako je drvo. Kad izabiremo ko- 
made drveta za izradu nekog predmeta, 
pazimo da budu bez čvorova, da go- 
dovi teku paralelno i da su što gušći 
(slika 10A), jer je takvo drvo mnogo 


—-——== 
= 


E = UI: 


Slika 10. Godovi u drvetu 


čvršće. Ne samo da čvorovi otežavaju 
obradu drveta, nego otpadaju, kad se 
drvo osuši, pa ostaju rupe, koje mogu 
potpuno upropastiti izrađeni predmet. 
Na slici 10B vidimo uzorak lošeg dr- 
veta s nepravilnim rijetkim godovima 
i s mnogo čvorova. . 

Na tankim drvenim letvicama, koje 
ćemo upotrebiti za modele i slične 
predmete, godovi moraju teći po du- 

žini letvice, kao što se to vidi na slici 
10C. Ako godovi teku koso, kao na slici 
10D, naš će model biti kratka vijeka, 
jer će se letvica na mjestu, gdje izlaze 
godovi prelomiti pri malo jačem na- 
prezanju. z 

Lakši modeli obično se izrađuju od 
smrekovine, a za plovne objekte naj- 
bolje je lipovo drvo, koje se vrlo lako 
obrađuje. Ukrasni predmeti imat će 
lijep izgled, ako ih izradimo od oraho- 
vine, zbog njezine prikladne boje i la- 
kog glačanja. Za igračke, koje moraju 
biti čvrste, kao na primjer romobil, 
najbolje je tvrdo bukovo drvo, osobito 
pareno. 

U ovoj knjizi često ćete naići na na- 
pomenu, da za izradu nekog predmeta 
upotrebite ukočeno drvo ili drvenu 
ljepenku. Na slici 10E prikazan je, 
uvećano, sastav ukočenog drva. Neko- 
liko slojeva furnira, odnosno tankih 
slojeva drveta, slijepljeno je zajedno, i 


Slika 11. Spajanje dasaka čavlima 


to tako, da godovi jednog sloja teku 
u suprotnom smjeru od godova nared- 
nog sloja. Takav raspored godova daje 
ukočenom drvu čvrstoću. Naime, na 
taj je način postignuto ukrućenje, od- 
nosno ukočenje drva, pa mu otuda i 


naziv. Tako postavljeni slojevi ne do- 
puštaju jedan drugomu da se savijaju. 
Ukočenog drva ima raznih debljina 
(od 0,5 do 10 mm), jer može biti sa- 
stavljeno od različitog . broja slojeva: 
Što ima više slojeva, kvaliteta, odnosno 


Slika 12. Spajanje letvica 


čvrstoća, mu je veća. Ukočeno drvo 
razlikujemo i po tome, od koje vrste 
drveta je sastavljeno. Tako imamo to- 
polovo, bukovo, i lipovo ukočeno drvo. 
Pri savijanju ukočenog drva valja pa- 
ziti na smjer vlakana gornjeg sloja, jer 
se drvo paralelno s vlaknima lakše sa- 
vija nego okomito na njih. 

U modelarstvu se mnogo služimo fur- 
nirom, najčešće od lipova drveta. To je 
samo jedan tanki sloj drveta, koji se 
lako savija i obrađuje, ali nije čvrst i 
lako puca. Osim furnira u modelarstvu 
se često upotrebljava i tropsko drvo 
balza. Ono je veoma lagano i lako se 
obrađuje nožem, nožićem za brijanje 
i brusnim papirom. a 

Sastavljanje drvenih dijelova. Na 
slikama od 11 do 13 prikazano je ne- 
koliko načina, na koje se mogu sastav- 
ljati drveni dijelovi. Najjednostavniji 
način sastavljanja jest lijepljenje i za- 
bijanje čavlima. Dodirne površine di- 
jelova, koje sastavljamo; najprije pre- 
mažemo tutkalom, zatim zabijemo ča- 
vle ukoso. Tako će spoj bolje držati, 
a izbjeći ćemo i eventualno pucanje 


drveta. Evo još jedan-savjet: čavao ćete 
lakše zabiti u tvrdo drvo, ako ga prije 


zabijanja namažete sapunom. 


Nekoliko načina spajanja letvica i 
dasaka pomoću utora vidimo na slika- 
ma 12A, 12B, 13A, 13B, i 13C. Kod svih 
ovih načina plohe prije spajanja nama- 
žemo tutkalom. Pd- 6 


Lijepljenje dasaka. Uzet ćemo kao 
primjet slučaj, kad nam je u radu po- 
trebna osobito široka daska, kakvu ne 
možemo nabaviti. Nju ćemo izraditi li- 
jepljenjem uskih dasaka jedne do dru- 
ge. Veoma jednostavan mačin lijeplje- 
nja prikazuje slika 14. Najprije ćemo 
one stranice daske, koje lijepimo, do- 


"bro izglačati blanjom i po mogućnosti 


istrugati brusnim papirom,. tako da 
točno pristaju jedna uz drugu. Zatim 
ćemo pripremiti uređaj za lijepljenje, 


Slika 13. Spajanje dasaka 


t. j. stege. Pogledajmo sliku 14! Ako 
lijepimo nešto duže daske, trebat će 
nam tri stege — u sredini i na kraje- 
vima — a ako su daske kraće (do 1 
metra), dovoljne su-dvije. 

Izaberimo dvije daske od tvrdog dr- 
veta i u njima izbušimo sa svake stra- 
ne po nekoliko rupa (slika 14, dio 1). 
Uz svaku stegu potrebna su nam 4 
klina od tvrdog drveta (slika 14, dio 2). 
Klinovi ne smiju biti deblji od dasaka, 

koje lijepimo. Daske za stezanje: spojit 
ćemo okruglim klinovima (slika 14, dio 
3). Na stranice, koje spajamo, mane- 
semo što brže širokom četkom tanak 
sloj tutkala, stavimo ih u stege i dobro 
ih stegnemo. To ćemo učiniti na taj 
način da čekićem lagano udaramo u 
klinove. Ovako stegnute daske ostavi- 
mo nekoliko sati, da se ljepilo dobro 
osuši. Tutkalo, koje iscuri za vrijeme 
stezanja, uklonit ćemo odmah, ako se 
radi o mamjoj količini, krpom namo- 


Slika 14. Lijepljenje dasake, 


čenom u vrućoj vodi. Veće količine 
ostavimo da se osuše i onda ih pažlji- 
vo ostružemo. Ako smo stranice pa- 
žljivo izblanjali, tako da su se prilju- 
bile jedna uz drugu, ljepilo. će čvrsto 
držati, pa možemo dasku dalje obra- 
đivati, kao da je od jednog komada. 
Čvrstoća slijepljenih komada može se 
pojačati još na taj način, da daske ne- 
posredno prije lijepljenja zagrijemo i 
tek onda premažemo tutkalom. : 
Upute za pripremanje stolarskog tut- 
kala naći ćete u poglavlju o ljepilima. 


Vijci se također često upotrebljavaju 
za spajanje drvenih i metalnih dijelova. 


Vratimo se na sliku 9 gdje je prikazano | 


nekoliko vrsta vijaka. Vijak -s: upušte- 


IA 


nom: glavicom (slika 9D) i vijak s po-- 
luokruglom :glavicom - (slika 9E) upo- 
trebljavaju se za iste svrhe, a različit 
oblik glavice. više je estetskog karak- 
tera: Metalne dijelove, osobito limene, 
majčešće spajamo zakovicama (slika 9F), 
a deblje vijcima za željezo s maticom 
(slika 9G i 9H). 


Metali. Od metala amateri najviše 
upotrebljavaju aluminij ili. njegovu 
čvršću leguru duraluminij. Osim alu- 
minija mnogo se upotrebljava bakar i 
mjed, a najrjeđe željezo, koje lako rđa 
i teško se obrađuje. Metale najčešće 
upotrebljavamo u obliku limova razne 
debljine, cijevi, šipki i kao žicu. Obra- 
đujemo ih rezbarskom pilicom za me- - 
tal i turpijom, a spajamo ih vijcima i 
lemljenjem. Jedino aluminij i duralu- 
minij ne možemo lemiti, nego ih mo- 
ramo spajati zakovicama. Za mnoge 
radove dobro će nam doći lim od ku- 
tija za konzerve. Taj je lim toliko me- 
kan, da ga možemo lako rezati, a opet 
dovoljno čvrst, da od njega možemo 
izrađivati dijelove raznih igračaka i' 
drugih predmeta. 


Papir se mnogo upotrebljava u mo- 
delarstvu, i to njegove najlaganije vr- 
ste, koje ujedno imaju veliku čvrstoću. 
Najpoznatiji su takozvani »japan pa- 
Pir« i »diplon papir«. Za razne druge 
svrhe možemo upotrebiti crtaći papir 
i kartone različitih debljina. No papir 
lako uvlači u sebe vlagu, pa se u vla- 
žnoj prostoriji rasteže, a u toploj steže. 
Zbog toga je dobro, da papirnate dije- 
love izrađenog predmeta premažemo 
celuloznim lakom. ' 


Plastične mase. Opis plastičnih masa 
i način, kako se obrađuju, naći ćete na 
strani 128. u poglavlju »Ukrasni pred- 
meti od plastičnih masa«. Z « 


LJEPILA, LAKOVI 1 BOJE. 


Stolarsko tutkalo. Drvene predmete, 
koji ne dolaze u dodir s vodom ili inače 
nisu suviše izloženi vlazi, lijepit ćemo 
običnim stolarskim tutkalom, koje se 
prodaje u obliku pločica. Stolarsko se 
tutkalo priprema i upotrebljava ovako: 
= Nekoliko komađa pločica potopimo 
dva do tri dana prije kuhanja u otpri- 
like jednaki volumen vode. Za to vri- 
jeme pločice će omekšati i nabubriti. 
Sada pločice stavimo u rieku posudu 
ili limenku od konzerve. Ovu posudu ili 
limenku stavit ćemo 'u veći lonac, na- 
punjen: tolikom količinom vode, da 
unutrašnja posuda s tutkalom ne dođe 
u direktan doticaj s vatrom. Tom vo- 
denom kupelji sprečava se kuhanje 
tutkala na višoj temperaturi od 1000 C, 
od čega bi izgubilo svoju ljepljivost. 
Omjer vode i tutkala mora biti takav, 
da kaša bude žitka. Nadolijeva se uvi- 
jek čista i svježa voda. : 

Nešto je otpornije protiv vlage tako- 
zvano hladno stolarsko tutkalo, koje 
ima oblik žućkastog praška, a možemo 
ga nabaviti u trgovini. Priprema se 
veoma jednostavno: na 1 dio ljepila 
dodamo 1 do 3 dijela vode, već prema 
tome kakvu želimo gustoću ljepila. Mi- 
ješamo ga dotle, dok ne postane jedno- 
lična masa, bez, grudica. Nakon toga 


ostavimo ga oko pola sata stajati. Za 
to vrijeme ne smijemo dodavati vode. 
Hladno ljepilo pripremit ćemo samo u 
tolikoj količini, koliko nam je potrebno 
za jednokratnu upotrebu, jer ono na- 
kon 10 sati gubi svoju ljepljivost. Bu- 
dući da tih ljepila ima nekoliko vrsta 
s različitim djelovanjem, dobro je pri- 
je nego počnemo: lijepiti model, izvr- 
šiti probu na drvenim otpacima.. 
Hladno stolasko ljepilo možemo, pre- 
ma jednom starom receptu, načiniti i 
sami, i to ma ovaj način. Komadić ne- 
gašenog kreča prelijemo s nešto vode, 
tako da se pretvori u prah. Na 3 dijela 
tako dobivenog krečnog praha doda- 
mo 1 dio domaćeg kravljeg sira. Na 
glatkoj dasci sve zajedno dobro izmi- 
ješamo i usitnimo. Dobivenu smjesu 
odmah priredimo ili osušimo, a zatim, 
ako je potrebno, usitnimo i spremimo 
u suhu bocu, koju držimo na suhom 
mjestu. Priređuje se kao što je opisano 
kod hladnog stolarskog ljepila od žutog 
Praha. ' 
Univerzalno ljepilo priređuje se ova- 
ko: pločica bijelog stolarskog tutkala 
razbije se u nekoliko komadića, stavi 
Se u lonac, prelije s dosta vode i ostavi 
stajati dva dana pri sobnoj tempera- 
turi. Voda se za to vrijeme više puta 

mijenja. Kad je tutkalo dobro nabu- 
brilo, voda se odlije, a tutkalo stavi u 
porculansku ili emajliranu posudu i 
lagano zagrijava na umjerenoj vatfi, 
najbolje u vodenoj kupki (na primjer 
lonac, u kojem ključa voda). Kad se 
 tutkalo rastalilo, dodaje se, uz nepre- 
kidno miješanje, octena kiselina u ko- 
ličini od 50 odsto težine tutkala. Smje- 
sa se od vremena do vremena proba, 
.tako da se jedna do dvije kapi kapnu 
na hladnu ploču. Kad ohlađena kaplji- 
ca postane gusta kao med, prestane se 
dodavati kiselina i smjesa se ostavi 
hladiti. Dobiveno ljepilo sprema se u 
dobro začepljenu bočicu. 


»Celon kit« ljepilo veoma je otporno 
prema vodi. Možemo ga kupiti gotovog 
za upotrebu, a možemo ga i sami pri- 
rediti. Komadiće celuloida rastopimo 
u acetonu i kad dobijemo masu sred- 
nje gustoće, upotrebljavamo je kao 
svako drugo ljepilo. Ako nam je masa 
pregusta, dodamo još acetona, a ako je 
prerijetka, dodamo još nešto coluloida. 
Za tu svrhu možemo upotrebiti i stare 
filmove, s kojih prethodno u toploj 
vodi skinemo emulziju. Ovakvo ljepilo 
držimo u dobro zatvorenoj bočici, naj- 
bolje sa staklenim čepom ili s čepom 
na navoj, jer aceton veoma brzo hlapi. 


Škrobno ili štirkovo ljepilo. Nešto 
škroba (štirke) rastvorit ćemo u malo 
hladne vode i miješati dotle, dok me- 
stane i posljednja grudica. Na tako do- 
bivenu smjesu nalit ćemo kipuću vodu 
i brzo miješati, dok rastvor postane 
gust. Da se ljepilo nakon nekog vreme- 
na ne bi ukiselilo i pokvarilo, dodamo 
mu nekoliko kapi formalina. 


Ljepilo od brašna upotrebljavamo za 
lijepljenje papira i papirnatih 'pred- 
meta. Priprema se ovako: nešto pšenič- 
nog brašna pomiješa se s vodom, tako 

da rastvor postane nalik na mlijeko, 
odnosno rijetko vrhnje. Ovu smjesu 
zagrijavamo u vodenoj kupelji, na tem- 
peraturi od oko: 75% C, neprestano je 
miješajući. Grijati i miješati treba 


" dotle, dok masa — kad je dignemo na 


štapiću i pustimo da curi natrag u po- 
sudu — ne postane providna. 


Lakovi i boje. Našim modelima, 
igračkama i ostalim predmetima dat 
ćemo ljepši konačan izgled na taj na- 
čin, da ih obojimo ili lakiramo, već 
prema ukusu i svrsi, kojoj su namije- 
njeni. Neke ćemo modele obojiti ili.la- 
kirati zato, da ih zaštitimo od vlage. 
Lak, koji služi za premazivanje čama- 
ca, pruža najbolju zaštitu od vlage, pa 
ga i mi možemo upotrebiti za pojedine 
predmete. 

Bezbojni lakovi brzo hlape i lako su 
zapaljivi, a pare su im eksplozivne, kad 
dođu u doticaj s otvorenim plame- 
nom. Stoga pri rukovanju lakovima 
moramo biti veoma: oprezni i pažljivi. 
Lakovi se razređuju razređivačem ili 
acetonom. 

Obične drvene predmete premazuje- 
mo uljenim bojama, koje možemo sami 
miješati ili kupiti gotove. Uljenu boju 
u prahu jednostavno uspemo u firnis i 
dobro miješamo, dok se grudice sasvim 
razmoče. Ako želimo da predmeti za- 
drže prirodnu boju drveta, od kojeg su , 
izrađeni, lakirat ćemo ih prozirnim 
nitrolakom. 

Često za bojadisanje, osobito sitnijih 
predmeta ili dijelova, nije pogodna 
uljena boja. Ona se dugo suši, katkada 
i po dva do tri dana, a ako želimo da 
predmet obojen uljenom bojom dobije 
sjaj, moramo ga još posebno lakirati 
bezbojnim lakom. Zbog toga je najbo- 
lje, da sebi pripremimo boju tako, da 
u razrijeđeni nitrolak dodamo nešto 
obične boje u prahu, koja se dobije u 


trgovini. Budući da su nam obično po- 
trebne male količine, možemo nabaviti 
boju bolje kvalitete. Prije miješanja 
s nitrolakom, boju ćemo prosijati. 
Nitrolak razređujemo razređivačem 
za nitrolak, a ne acetonom (kao na pri- 
mjer celon lak) i sličnim razređiva- 
čima. Nitrolak mora biti dosta razrije- 
đen, a premazivanje moramo izvesti 
brzo, jer se premaz brzo suši. Nakon, 
bojenja predmet ćemo još premazati 
bezbojnim  nitrolakom. Ako predmet 
bojimo samo u jednoj boji, umjesto da 
boju nanosimo kistom, možemo ga po- 
prskati pomoću prskalice za fiksiranje. 
Drugi način pripremanja boje jest 
taj, da boju miješamo samo s razređi- 
vačem (koji se suši isto tako brzo), a 
kad se premaz osuši, predmet poprska- 
mo pomoću prskalice razređenim-ni- 
trolakom. Prskati moramo zbog toga, 
jer ako je predmet obojen s više raznih 
boja, one bi se pri lakiranju .kistom 
mogle razliti, odnosno pomiješati. 
Boje s razređivačem pripremamo na 
ovaj način: : 
Crnu i srebrnu boju priredimo tako, 


da 1 dio boje u prahu pomiješamo sa ' 


4 dijela nitro-razređivača. 
Crvenu, plavu, zelenu i žutu boju 


miješamo u omjeru 1:3, to jest jedan“. 
dio boje u prahu na tri dijela nitro- 


razređivača. ' 

Budući da neke boje pri prskanju 
pokrivaju bolje od drugih, potrebno je, 
na primjer pri bojenju bijelom i žutom 
bojom, prskati dva do tri puta, a cr- 
nom, crvenom, plavom i zelenom samo 
jedamput. 


Lak za pocrnjivanje željeza. Sjaj- 


nu crnu boju na željeznim “dijelovima. | 


možemo dobiti na ovaj način: kuha se 
oprezno 450 grama terpentinskog ulja 
i 50 grama sumpornog cvijeta u tikvici 


za kuhanje sve dotle, dok se čitav sum- 


2 Odzmaja do akvarija 


por ne otopi. Dobro očišćeni željezni 
predmeti ili dijelovi premažu se tom 
tekućinom i tako dobiju smeđu boju, 
a zatim se žare, pri čemu. dobivaju 
sjajnu crnu boju. Ta boja potječe od 
željeznog sulfida, koji se stvara prili- 
kom žarenja i tvori vrlo čvrst premaz. 


RADNI STOL ZA RASTAVLJANJE 


Slika 15 prikazuje veoma praktičan 
radni stol za rastavljanje, koji sebi mo- 
žemo sami izraditi. Za vrijeme upotrebe 
stol se zakvači za prozor, a kad nam 
nije više potreban, rastavimo ga i 
spremimo. : 


im 
nE 
U: 


IZGLED STOLA SA 
STRANE 
Slika 15. Radni stol za rastavljanje 
Glavni dio stola je daska (slika 15A) 
veličine 800 X 500 mr, debljine 25 do 


30 mm. Nju možemo sastaviti od užih 

dasaka, koje zajedno spojimo na prije 
opisan način i učvrstimo letvicama. 
Stol ima samo dvije noge (slika 15B) 
debljine 20 mm, širine 60 mm, a visinu 
odredimo prema veličini onoga, tko će 
za stolom sjediti. Poprečna letvica (sli- 
ka 15C) veličine 400 X 50 X 10. mm 
služi za spajanje nogu. Njen položaj 
ovisi o visini kuke (slika 15D), koja 
sprečava sklapanje nogu, kad radimo 
na stolu. Kuku možemo izraditi od 
čvrste i debele žice. Stol učvrstimo po- 
moću vijaka s ušicom (slika 15E) i po- 
moću dvije kuke (slika 15F). 

U donjem lijevom 'uglu slike 15 pri- 
kazan je gotov stol zakvačen za pro- 
zorsku dasku,.a u desnom uglu pogled 


na stol sa strane. Pomoću dviju šarki 
i kuka učvrstimo noge, tako da stol 
možemo sklopiti, kad nam više nije 
potreban. ; 

Ovaj stol. moći će nam vrlo dobro 
poslužiti za učenje, crtanje, pisanje i 
eventualno za lakše radove opisane u 
ovoj knjizi. Međutim, on ipak nije to- 
liko stabilan i čvrst, da bismo na njemu 
mogli piliti daske, turpijati metalne di- 
jelove i slično. Za te poslove morat 
ćemo pronaći neko prikladnije mjesto. 
Ali, ako se želimo malo više potruditi 
i ako imamo u našem stanu nešto više _ 
mjesta, najbolje je da sebi izradimo 
stol, koji opisujemo u narednom po- 
glavlju. 


RADNI STOL SA SANDUKOM ZA ALAT 


“ Slika 16. Radni stol sa sandukom za: alat 


18 


Mnogi dječaci maštaju o tome, da 
imaju svoju radionicu s mnogo alata, 
pa čak i s malim strojevima. To bi do- 
ista bilo lijepo, ali uvjeti za rad mogu 
se stvoriti i mnogo manjim sredstvima. 
Dovoljno je, da u stanu imamo svoj 
»kut«. Ako prema slici 16 izradimo 
radni stol, koji se može prenositi, naš 
će alat uvijek biti uredno spremljen i 
složen, i u stanu ćemo lako naći po- 
godno mjesto za maše poslove. 

Radna daska stola duga je 800 do 
1000 mm, a široka 350 mm. Poželjno je 
da ne bude tanja od 15 mm, a po mo- 
gućnosti neka bude i deblja, jer što je 
daska deblja, stol će nam čvršće sta- 
jati. Da nam alat pri radu ne pada iza 
stola, pribijmo s jedne duže strane 
stola dasku visoku oko 100 mm. Na 
slici 16A prikazano je, kako se ta daska 
pričvršćuje o stol. 

Na slici 16B vidimo moge, njihove 
dimenzije i način sastavljanja, a na 
slici 16C njihovo učvršćivanje za radnu 
dasku. Od debelog lima debljine 3 mm, 


širine 60 mm. izradimo 8 traka dugih 
oko 100—150 mm. Trake savinimo u 
pravom kutu i pomoću njih vijcima za 
drvo učvrstimo noge za radnu dasku. 
Razmak između nogu iznosi 70 do 90 
cm, Da noge budu čvršće, straga ih 
spojimo poprečnom letvicom. Ako nam 
se čini, da stol još. uvijek nije dovoljno 
stabilan, možemo jednu letvicu stavitt 
i s prednje strane. 


Sanduk za alat. Na slici 16E. prika- 
zan je sanduk za alat, koji točno pri- 
staje uz ovaj. stol. Njegova veličina 
mora odgovarati prostoru ispod stola, 
jer ga poslije rada spremamo na to 
mjesto. Svakom komadu alata u san- 
duku odredimo mjesto. S unutarnje 
strane zaklopca učvrstimo pilu, a za 
turpije izradimo navlake od kartona, 
da se ne oštećuju 'u dodiru s drugim 
alatom. Neke komade alata učvrstimo 
o stijenu sanduka i t. d. Ovakva radi- 
onica može biti uvijek uredna, a što je 
također važno, veoma je jeftina. 


NACRTI I PRIBOR ZA CRTANJE 


Mnogi naši mladi čitaoci sigurno će 
sada prvi put početi izvoditi razne ra- 
dove prema macrtima. Da im to olak- 


šamo, u najkraćim ćemo crtama .opi- 


sati najprije pribor za crtanje, a zatim 
predočavanje nekog tijela crtežom, i 
na kraju, kako se crtež povećava na 
veličinu, koja će odgovarati dimenzi- 
jama predmeta, koji ćemo izraditi. Kad 
postanete vješti radu prema nacrtima, 
lakše ćete prijeći na to, da sami pravite 
nacrte za predmete možda i vaše vla- 
stite konstrukcije. To je, nn te- 
žnja svakog amatera. 


Sve crteže i nacrte najprije ćemo na- 
crtati olovkom ili takozvanom tehnič- 
kom olovkom (slika 17A), koja mora 


ZAM ————————Ž 
_— —. EEE 

Slika 17. Tehnička olovka i crtaće pero 
biti nešto tvrđa od obične olovke za 
Pisanje. Tvrdoća olovaka označava se 


slovima ili brojkama. Manje brojke 

označavaju mekanije, a veće brojke 


tvrđe olovke. 


Olovke. Tvrde olovke su H, 2H, 3H, 
pa sve do 9H. Za nas će biti najbolje 
olovke tvrdoće H ili F, a to odgovara 
tvrdoći označenoj brojevima 3/2, od- 
nosno.3. Srednjetvrde olovke su HB 
(21/2) i F (3). Mekane olovke označa- 
vaju se sa B (21/4) do 7B. 


Pribor za izvlačenje linija. Tušem 
crtamo pomoću pera za izvlačenje crta 
(slika 17B). Ravne crte izvlačimo uz 
pomoć trokuta (slika 18A i B). Među- 
tim, kao što vidite na slici, imamo dvije 
vrste trokuta: prvi s dva kuta od po 
. 450% i jedam sa 90", a drugi s kutovima 
od 30% 60% i 90%. Dobro je da imamo i 
jedan i drugi trokut, jer s njima mo- 
žemo izvesti razne kombinacije kutova. 


Slika 18. Trokuti i mjerilo 


= 


o 


im DTI 


Slika 19: Tri najuobičajenija tipa krivuljara 

Duže crte izvlačit ćemo pomoću rav- 
nala, a paralelne crte pomoću tako- 
zvanog »T« ravnala. 

Za mjerenje dužina služi nam mje- 
rilo, koje je razdijeljeno na centimetre, 


Projiciranje izvodimo ovako: zami- 
slimo da smo paralelopiped stavili u 
neku kutiju sa 3 stranice (1. IL ill), 
koje nam služe kao ravnine projekcije. 
Gledamo li predmet u smjeru strelice 


i. i. 


- 
a 
o TLOCRT 
x 
8 
I 
/ Slika 20. Projiciranje paralelopipeda 


milimetre i polovice milimetara. Za- 


obljene linije izvlačimo krivuljarima. ' 


Na slici 19 prikazujemo tri najuobiča- 
jenija tipa krivuljara. Mogu se nabavi- 
ti u trgovini, ali ih možemo i sami izra- 
diti od šperploče debele 2—3 mm ili 
neke plastične mase. Ako kvadratiće 
mreže povećamo na 15 X 15 mm, dobit 
ćemo dovoljno velike krivuljare, da se 
možemo njima služiti u svim prili- 
kama. ' 

Za crtanje kružnica moramo imati 
šestar. Razumije se, da ćemo najlakše 
raditi na crtaćoj daski, ali isto tako 
dobro možemo crtati na običnom stolu, 
ali je poželjno, da ga prije toga pre- 
svučemo nešto debljim papirom, da 
ga prilikom rada ne oštetimo. 


Crtanje nacrta. Slika 20A prikazuje 
kako se najlakše projicira neki pred- 
met. Izabrali smo najlakši oblik — 
paralelopiped (kutija od šibica). | 

Slika 21. Perspektivna slika kocke i razne 


vrste linija i druge oznake 

A, vidimo plohu 2, i nju projiciramo 
(crtkane linije) na ravninu II. Tako do- 
bijemo njezinu projekciju 2', a to je 
takozvani nacrt. Gledamo li paralelo- 
piped odozgo, t. j. u smjeru strelice B, 
projiciramo predmet u ravninu I, i tako 
dobijemo projekciju 1', koja odgovara 
“plohi,1. Tako smo dobili tlocrt para- 
lelopipeda. Gledamo Ji u smjeru stre- 
lice C, dobijemo na isti način bokocrt. 
Ako sada razvijemo stranice naše ku- 
tije, kako to prikazuje slika 20B, do- 
bijemo sliku paralelopipeda u jednoj 
ravnini s tlocrtom, nacrtom i boko- 
crtom. 

Tako zapravo radimo u praksi, jer je 
crtanje prema slici 20A nezgodno, a 
prikazali smo ga samo radi lakšeg 
shvaćanja. i 

Ako crtamo jednostavne oblike ku- 
tije, na primjer paralelopiped, dovoljno 
je, da ih crtamo samo u nacrtu i tlo- 
crtu. No složenije oblike, ako ih že- 
limo potpuno predočiti, moramo crtati 
u više projekcija. 


Slika 22. Presjek predmeta 


Često je potrebno, zbog veće jasno- 
će, predmet predočiti i pomoću per- 
s&pektivne slike. Na slici 21A, Bi C 
vidimo tri vrste takve projekcije. i 

Kosa projekcija kocke (slika 21A) 
crta se tako, da je jedna strana vodo- 

ravna, a druga nagnuta pod kutem od 


45% pa.se ta stranica skraćuje za polo- 
vicu. 

Izametrijska slika kocke. prikazana 
je na slici 21B s označenim kutovima. 
Stranice se ne skraćuju. 

Treću vrstu projekcije—> takozvanu 
aksonometriju — prikazuje slika 21C. 
Stranice su nagnute, s tim da se i 
ovdje kao i kod kose projekcije stra- 
nice pod kutom od 420 skraćuju za po- 
lovicu. Ovaj posljednji način daje naj- 


vjernije crteže, pa se i najviše upotre- 


bljava. 

Crtajući nacrte služimo se raznim 
vrstama crta. Glavne konture predme- 
ta crtamo debljom i punom linijom 
(slika 21D), pomoćne crte tanjom lini- 
jom (slika 21E), a bridove predmeta 
koji se ne vide crtamo isprekidanim 
tankim linijama (slika 21F). 

Simetrale ili središnjice kod sime- 
tričnih predmeta koje označuju, da je 
lijeva polovica predmeta jednaka de- 
snoj, crtaju se tankom linijom ispre- 
kidanom točkama (slika 21G). 

Prije nego počnemo macrtani pred- 
met izrađivati, moramo naznačiti nje- 
govu stvarnu veličinu, (dimenzije), što 
nazivamo kotiranjem nacrta. 

Kote ili mjernice i pomoćne crte kota 
izvlače se tankim crtama, a prekidaju 
se ma mjestu, gdje dolazi brojka (slika 
21H), ili se brojka piše iznad nepreki- 
nute kote. Pomoćne crte kota crtaju se 
okomito na njih i prelaze ih za 2 do 3 
mm. Kote imaju na kraju strijelice, da 
znamo, od koje do koje točke su mje- 
rene. Ako nema dovoljno mjesta za 
crtanje strijelica, stavimo ma pomoćnu 
crtu točku (211). 

Polumjer označavamo malim slovom 
»r« i stavljamo ga s gornje desne stra- 
ne brojke, kao što to vidimo na slici 
21J. 


Promjer označavamo malim precrta- 
nim kružićem (slika 21K) i stavljamo 
ga također s gornje desne strane broj- 
ke. Tu oznaku čitamo »fi« prema ve- 
likom grčkom slovu &p. Ono označava, 
da je presjek crtanog predmeta krug. 


Presjeci. Na slici 22A vidimo per- 
spektivni izgled jednog predmeta. Pre- 
sjek nam je potreban zbog toga, da 
bismo saznali njegovu unutrašnjost i 
da bismo ga mogli izraditi. Možemo ga 
nacrtati na dva načina. 

Prije smo spomenuli, da nevidljive 
bridove crtamo prekinutim linijama 
(slika 22B). To bi bio jedan od načina, 
kako se može prikazati unutrašnjost 
predmeta, ali on ne daje-sasvim jasnu 
sliku, osobito ako ta unutrašnjost ima 
malo složeniji oblik. Za takve sluča- 
jeve nacrtat ćemo presjek, koji će nam 
pokazati potpunu sliku unutrašnjosti 
predmeta (slika 22C). Za različite vrste 
predmeta crtat ćemo i različite presjeke. 

Ako je predmet simetričan, siječemo 
ga obično po simetrali, a možemo sjeći 
i samo četvrtinu. Kod ostalih presjeka 
označimo liniju presjeka debljom cr- 
tom prekinutom točkama i označimo, 
.na primjer, A—B, a nad crtanim pre- 
sjekom napišemo: presjek A—B. Šu- 
pljine tako presječenog predmeta osta- 
ju čiste, a stijenke šrafiramo, kao što 
to vidimo na slici 22C. 


Legenda. Mjerilo, kao i ostali podaci 


(materijal, vrsta obrade, razne upute), | 


koji olakšavaju njegovo razumijevanje, 
unose se ili u sam nacrt ili u takozva- 
nu legendu. 

U legendu, koja se stavlja u desni 
donji ugao nacrta, unose se razni po- 


daci, kao na primjer, naziv predmeta, 


njegov broj, materijal, broj potrebnih 
dijelova i t. d. U mjoj se upisuje i naziv 
nacrta, mjerilo, ime crtača, datum, 
ispravci it. d. 


Vrste nacrta. Prema namjeni nacrte 
možemo podijeliti u dvije glavne grupe: 
detaljne (dijelne) i montažne ili sastav- 
me nacrte. ;' 

Dijelni nacrt nije ništa drugo nego 
raščlanjeni montažni nacrt. Naime, 
konstruktor mora .majprije nacrtati 
neki stroj ili uređaj. u sklopljenom 
stanju, izabravši nekoliko najvažnijih 
presjeka i pogleda (tlocrt, nacrt...), 
koji obuhvaćaju sve dijelove stroja. 
Odavle — crtači ili on sam — kasnije 
crtaju pojedine dijelove .s potrebnim 
dimenzijama, oznakom obrade i slično. 

Montažni nacrt ne daje samo razmje- 
štaj svih dijelova stroja nego i njihove 
dimenzije. Takav nacrt ujedno služi 


kao uputa za montažu stroja. 


Postoji još nekoliko vrsta drugih 


specijalnih nacrta, koje ne ćemo opisi- 


vati, jer ne dolaze u obzir pri našim 
radovima. 


Mjerila nacrta. Obično nastojimo 
predmet nacrtati u njegovoj prirodnoj 
veličini. Tada kažemo, da je predmet 
izrađen u mjerilu 1:1. No to nije uvi- 
jek moguće, jer su neki predmeti tako 
veliki, da nam ne stanu na papir, a 
često to i nije potrebno. U takvim slu- 
čajevima nacrt prikazuje predmet uma- 
njeno. Ali to se smanjivanje mora iz- 
vesti u točno određenim mjerilima. 
Tako ćete često naići ispod nacrta ne- 
kog predmeta na oznaku, da je crtan u 
mjerilu 1:2, 1:5, 1:10 it. d. Mjerilo 
1:2 znači, da je veličina u nacrtu po- 
lovica naravne veličine, t. j. 1em u 
nacrtu odgovara veličini od 2 cm u 
naravi it. d. 

Kojiput ćemo biti prisiljeni, da male 


. predmete, zbog jasnijeg prikaza crte- 


žom, povećamo. Tada ćemo postupiti 
obrnuto. Mjerilo 2:1 znači, da je veli- 
čina u nacrtu dva puta veća od naravne 
veličine. 

Povećavanje slika. Ako želimo uve- 
cati ili umanjiti neku sliku, najlakše 
ćemo to učiniti pomoću takozvane kva- 
dratne mreže. Na slici 23 prikazan je 
praktičan primjer uvećavanja slike psa. 
Preko slike psa (slika 23, dio 1) nacr- 
tajmo najprije kvadratnu mrežu sa 
stranicama kvadratića od 5, 10 ili 20 
mm. Radi lakše orijentacije kvadra- 
tiće označimo brojkama, kao što se vidi 
na slici 23, dio 2. Što je mreža gušća, 
vjernije ćemo prenijeti sliku na novu 
. mrežu. Sada nacrtajmo novu mrežu 
s većim ili manjim kvadratićima, već 
prema tome, želimo li sliku uvećati ili 
umanjiti. 

Sliku počinjemo prenositi iz bilo koje 
točke. U našem slučaju počeli smo iz 
točke A (slika 23, dio 2). Ta početna 


1 


1 


Slika 23. Uvećavanje slike pomoću I 
kvadratne mreže 

točka u vodoravnom je redu označena 
brojkom 8, a u okomitom redu brojkom 
7. Točku A nanesemo na povećanu 
kvadratnu mrežu na isto mjesto. t. j. 
u vodoravni red 8 i okomiti 7. Na isti 
način nanesemo točku B, C, Dit.d. 
Sve prenijete točke spojimo linijom, 
tako da na kraju dobijemo vjerno po- 
većanu sliku psa (slika 23, dio 4). Na 
isti način velike slike umanjujemo. 

Ako želimo da nam prijenos slike 
bude što vjerniji, poslužit ćemo se mje- 
rilom ili šestarom s dva šiljka, pa odre- 
đene dužine prenosimo toliko puta du- 
že, koliko puta povećavamo sliku. Ako 
nam nije stalo da uvećana slika bude 
osobito vjerna, možemo točke preno- 
siti odoka. 


6.7 8 9 10 

REDUKCIONI ŠESTAR 


Za uvećavanje ili smanjivanje slika 
pomoću kvadratne mreže, kad slika 
mora biti prenijeta potpuno vjerno, 
služimo se takozvanim  redukcionim 
šestarom. Možete ga nabaviti u trgo- 
vini, a možete ga prema našem nacrtu 
izraditi i sami. To će biti sasvim dobar 
redukcioni šestar, kojim možete pove- 
ćavati ili umanjivati veličine za */s, 3/4, 
2, 3, 4, 5, i 6 puta. Budući da ćemo naš 


linije, da nam ostane komadić lima za . 
obradu. Oba ispiljena kraka stegnimo 
i zajedno ih obradimo turpijom. Kra- 
jeve stanjimo u šiljak. Kroz ovako za- 
jedno  stegnute  krakove  probušimo 
rupe promjera 3 mm. Rupe moramo 
izbušiti na točno označenim mjestima, 
jer ćemo inače dobiti netočan prenosni 
omjer. Čeličnom iglom ugravirat ćemo 
brojeve prenosnog omjera, da bismo 


Slika 24. Redukcioni šestar 


šestar upotrebljavati samo za prijenos 
dužina na papiru, bit će dovoljno čvrst, 
ako ga izradimo od aluminijskog lima 
ili mjedi debljine 3 mm. 

Na slici 24B označene su sve potreb- 
ne veličine. Pilicom za metal pažljivo 


ispilimo dva jednaka kraka, prema : 


mjerama označenima na slici. No u 
ovom slučaju moramo piliti nešto izvan 


lakše montirali šestar prilikom prije- 
laza s jednog omjera na drugi. Oba 
kraka spojimo malim vijkom (slika 
24C), koji ima nešto veću maticu (slika 
24D). Možemo uzeti vijak i maticu 
prema mjerama na slici, ali to nije 
nužno. Te smo mjere naveli samo radi 
lakšeg snalaženja. 

IGRAČKE 


Na početku ovog dijela knjige, u 
kojem se govori o izradi igračaka od 
raznih vrsta materijala, opisat ćemo 
najjednostavnije igračke od papira, 
koje može izraditi svako dijete. Možda 
će vas prvi uspjesi, postignuti tim ra- 
dovima, podstaći, da se prihvatite iz- 
rade mešto težih, ali ipak ne odviše 
teških igračaka, koje opisujemo u na- 
stavku ovog dijela knjige. 


Nakon igračaka od papira naučit, će- 
mo vas kako da izradite razne drvene 
pomične figurice, zatim nekoliko dru- 
štvenih igara, prometnih sredstava, kao 
što su teretni automobil, traktor, leteći 
tanjur i razne vrste brodova. Na kraju 
moći ćete prema našim uputama i crte- 
žima mačiniti sebi i dvije »ozbiljne« 
igračke: romobil na kotačima i romobil 
za snijeg. 


ČAŠA 


Od običnog čistog papira možemo 
jednostavno i brzo izraditi čašu, koja 
će nam poslužiti ne samo kao igračka 
nego i kao koristan predmet, jer je 
. možemo upotrebiti za piće na izletu i 

drugdje, kad nemamo pri ruci pravu 
čašu. 

Izrežimo komad čistog papira u obli- 
ku kvadrata i presavinimo ga po dija- 
gonali (slika 25, dio 1). Deshi ugao a i 
lijevi b savinimo prema slici 25, dio 2. 
Tako smo dobili papir složen prema 
slici 25, dio 3. Vrhove c i d, što su 
ostali slobodni, savinimo jedan na jed- 
nu, a drugi na drugu stranu (slika 25, 
dio 4), i čaša je gotova. 

Slika 25, dio 5 prikazuje, kako se 
čaša otvara.: 


ZMAJ 


Papir veličine 15 X 15 em savinimo 
po sredini (slika 26, dio 1), a zatim ga 
otvorimo. Stranice a i b savinimo pre- 
ma sredini e i sve zatvorimo, kako je 
to prikazano na slici 26, dio 2. 

Oba savinuta ugla previnut ćemo na 
udaljenosti od po 5 mm, a u sredini 
kod d izrezat ćemo komadić papira 
prema slici 26, dio 3. Uglove e i f savi- 
nut ćemo pod jednim od prije savinutih 
rubova (slika 26, dio 4). Rubove i uglo- 
ve možemo zalijepiti, da se ne otva- 
raju. Tako složeni papir malo rastvo- 
rimo u sredini. Palcem i kažiprstom 
lijeve ruke uhvatimo ga kod g, a za- 
tim prstima desne ruke kod h. Vrhove 
g ih približimo jedan drugome. Tako 
previnut papir izgleda kao zatvorena 
njuška. Ako ga uzmemo palcem i ka- 
žiprstom odozgo i odozdo, i ako prste 
polako stišćemo i popuštamo, zmaj će 
otvarati i zatvarati usta. 

Preostaje nam još da do kraja izve- 
demo zmajevu glavu. Vrhove g i h 
odrezat ćemo škarama. Na glavi nacr- 
tajmo tušem oči. Od papira ćemo izre- 
zati dva uha prema slici 26, dio 5 i pri- 
lijepiti ih na stražnji dio glave, a u usta 
ćemo zalijepiti traku crvenog sukna 
(slika 26, dio 6), što će zmaju zamijeni- 
niti jezik. 

Gotovu zmajevu glavu prikazuje sli- 
ka 26, dio 7. 


Slika 26. Zmaj 


ČETVOROKRAKI MLIN 


Za one mališane, koji još ne znaju 
sami izraditi mlin od papira, opisat 
ćemo, kako se to čini, pa će i oni moći 
pokazati svojim drugovima igračku, što 
su je sami izradili. Možda će baš to biti 


njihova prva igračka »vlastite proiz- 
vodnje«. 

Potražite list čvršćeg crtaćeg papira, 
izrežite kvadrat sa stranicama od oko 
15 cm i povucite na njemu dijagonale, 

t. j. linije između suprotnih uglova, 
kako to prikazuje slika 27, dio 1. 
Točno u sredini tako izrezanog kvadra- 
ta prilijepite krug s promjerom od oko 
20 mm, koji ste izrezali od ostatka pa- 
pira. Nožicama izrežite papir po dija- 
gonalama sve do prilijepljenog kruga. 

Sada olovkom označite svaki drugi 
ugao, kao što vidite na slici. Označene 
uglove previnite i skupite u središtu 
kvadrata (slika 27, dio 2), te ih probo- 
dite dužom pribadačom sa staklenom 
glavom. Pribadaču probodite i kroz 
središte kvadrata i ubodite u drveni 
prutić dugačak oko 50 cm. 

Tako ste, eto, izradili mali papir- 
nati mlin, koji će se, kad s njim potr- 
čite ili kad u nj puhne vjetrić, početi 
okretati. 


Slika 27. Mlin 

ŠESTOROKRAKI MLIN 


Drugi, ljepši oblik mlina, koji ima 
šest krakova, vidimo na slici 27, dio 3 
i 4. Nacrtajmo na papiru kružnicu pro- 
mjera od 20 do 30 cm. Šestorokut ćemo: 
dobiti tako, da jednako dug polumjer 
šestarom šest puta prenesemo na kru- 
žnicu, zatim tako dobivene točke spo- 
jimo, i po tim linijama izrežemo šesto- 
rokut. U njegovu središtu zalijepimo 
papirnati krug, označimo svaki drugi 
ugao i po dijagonalama šestorokuta 
zarežemo škarama sve do prilijeplje- 
noga kruga (slika 27, dio 3). Sve ostalo. 
radimo kao što je navedeno kod opisa 
običnog, četvorokrakog mlina. : 

Da nam igračka bude ljepša, papir 
ćemo obojiti živim bojama. 


VRTULJAK 


Vrtuljak je veoma jednostavna i za- 
nimljiva igračka od papira. Prikazan 
je sa svim dijelovima na slici 28. Glav- 
ni su mu dijelovi dvije potpuno jed- 
nake spirale. Jedino je njih malo teže 
izraditi; sve ostalo veoma je jedno- 
stavno. 

Na tanjem crtaćem papiru, jednom 
presavijenom, poevucimo okomitu liniju 
i na njoj označimo dva središta — 
1i2 — kako to vidimo na slici 28A. 
Udaljenost ćemo odrediti sami, prema 
tome kako želimo da bude široka spi- 
rala. Naime, o udaljenosti između dva- 
ju središta ovisit će širina buduće spi- 
rale. Šiljak šestara zabodimo u sredi- 
šte 1 i povucimo polovicu kružnice 
a—b. Tada premjestimo šiljak šestara 
u središte 2. Krakove šestara raširimo 
tako, da olovka dođe na mjesto, gdje 
se spajaju polukrug i crta. S tog mje- 
sta, koje je na slici označeno slovom 


a, povucimo drugu polovicu kružnice 
a—c. Šiljak šestara ponovo zabodimo 
u središte 1, olovku premjestimo na 
crtu kod slova c i povucimo kružnicu 
do slova d. Tako ćemo mijenjanjem 
središta i širenjem krakova šestara na- 
crtati spiralu. ' 


Slika 28. Vrtuljak Sr "m 
ii 

Kad smo gotovi s crtežom, odjednom 
izrežimo dvije spirale, jer smo crtali 
na dvostrukom papiru. Njih zalijepimo 
u sredini, tako da dobijemo spiralu,, 
koja se na krajevima sužava, kao što 
vidimo na slici 28F. 

Spiralu na kraju probušimo, a na 
drugi kraj prilijepimo malu papirnatu 
figuricu. Nju ćemo lako nacrtati po- 
moću dviju kružnica, jedne veće, a 
druge manje (slika 28B). Od istog pa- 
Pira izrežimo mali trokut prema slici 
28C. Na nogama figure i na trokutiću 
izrežimo mali urez. U urez na figuri 
ulijepimo trokut i figuricu prilijepimo 
"na drugi, neprobušeni kraj spirale. 

Na malo veći pluteni čep, drvenu plo- 
čicu ili polovicu krumpira (slika 28D) 
zabodimo pletaću iglu (slika 28E) i na 
nju nataknimo spiralu. Tako je vrtuljak 
gotov i izgleda kao ovaj na slici 28F. 

Ako još figuricu obojimo, bit će to 
vrlo privlačna igračka. Kad je stavimo 


iznad toplog štednjaka ili peći, spirala 
će se vrlo brzo okretati, a s njom i figu- 
rica, To je zbog toga, što se topli zrak 
diže uvis stvarajući pritom struju, koja 
udara o donju stranu spirale i okreće! 
je. 


KANARINAC 


List žutog papira sa stranicama 
15 X 15 em savinut ćemo po jednoj di- 
jagonali, otvorit ćemo ga i ponovo sa- 
vinuti po drugoj dijagonali (slika 29, 
dio 1). Ponovo ga otvorimo i sva če- 
tiri ugla savinimo točno prema središtu 
(slika 29, dio 2). Tako složeni papir 
okrenimo i savinimo još jedamput sva 
četiri ugla prema slici 29, dio 3. Tako 
smo dobili kvadrat za poloviču manji 
od prijašnjeg. 


Slika 29. Kanarinac _ 


Papir ponovo sasvim  rastvorimo. 
Rastvoreni papir položimo na stol, ali 
tako da su rubovi, koje smo dobili sa- 
vijajući papir, prvi put po dijagona- 
lama okrenuti prema dolje. Ako smo 
papir dobro postavili, rubovi. će činiti 

žlijeb, a kod neispravno postavljenog 
papira rubovi čine krov. Vrh a (slika 
29, dio 4) savinimo prema sebi, a ugao 
b nešto od sebe. Uhvatimo ugao e pal- 
cem i kažiprstom lijeve, ugao d istim 
prstima desne ruke, a srednji prst sta- 
vimo u sredinu ispod ruba ce, prema 
slici 29, dio 4 i dio 5. Ako tako prihva- 


ćene uglove primaknemo jedan drugo- 
mu, Kanarinčeva će se glava sama od 
sebe usmjeriti prema naprijed, a trup 
će se sam složiti. Na kraju složimo uglo- 
ve, koje držimo prstima i — kanarinac 
je gotov. Ako mu još tušem nacrtamo 
oči, kljun i rioge, bit će nalik na pravu 
pticu. 


JARAC 


Savijanje jarčeve glave ne će biti 
teško ni novo onom, tko znade, kako 
se savija avion od papira. Ako vam to 
ne uspije prvi put, pokušajte još je- 
damput. 

Uzmimo list papira i savinimo ga po 
dijagonalama (slika 30, dio 1). Rastvo- 
rimo ga i uhvatimo oba ugla jedne i 


oba ugla druge stranice i približimo ih 


jednoga k drugomu, odnosno savinimo 
papir po sredini po liniji a—b (slika 
30, dio 1). Pritom morate paziti da ne 
napravite rub. Točke a i b sada se na- 
laze na uglovima, koje treba primak- 
nuti jedan drugome. Na taj način uglovi 
a ib dođu s unutrašnje strane papira 
savinutog u trokut, kao što to prika- 
zuje slika 30, dio 2. : 

Uglove c i d savinimo sada prema 
vrhu složenog trokuta. Na taj način 
dobili smo nove uglove e i f (slika 30, 
dio 3), koje savijamo dalje prema slici 
30, dio 4. Okrenimo papir i na isti na- 
čin savinimo drugu stranu. Tako je 
jarčeva glava složena i treba je samo 
još otvoriti. 

Ako pažljivo pogledate ono, što ste 
dobili, vidjet ćete, da složeni papir ima 
na jednoj strani rupicu, koja je na sli- 
ci 30, dio 5 označena slovom h. Na 
mjestima g-g uhvatite papir palcem i 
kažiprstom desne ruke i kroz rupicu h 

puhnite unutra zrak. Čim ste to uči- 
nili, jarčeva se glava nadula i rastvo- 
rila, pa izgleda, kao što je prikazuje 
slika 30, dio 7. Tušem nacrtajte oči, 
nos i jezik, koji će također skočiti iz 


Slika 30. Jarac 


papira. Figuru možete ponovo složiti i 
ponovo je puhanjem otvoriti, jer je kod 
ove igračke najzanimljivije upravo nje- 
zino otvaranje i zatvaranje. 


pr 


LAMPION 


Slika 31 


Mijeh lampiona izradit ćemo od ta- 
kozvanog kreppapira one boje, koju 
želimo. Visinu odredimo također pre- 
ma želji. Papir mora biti dvaput duži 
od odabrane visine lampiona, a širina 
2 do 3 mm veća od opsega okruglih 
kartonskih ploča, da bismo mijeh ka- 
snije mogli na njih zalijepiti. 


Kreppapir savijmo u pruge široke 15 


:mm (slika 31A). To moramo raditi ve- 


oma pažljivo i uvijek u istoj širini, jer 
nam se u protivnom slučaju prilikom 
lijepljenja ne će rubovi poklapati. Po- 
slije toga složeni kreppapir rastvori- 
mo, savinimo i zalijepimo prema slici 
31B. 


. Lampion 


Dno lampiona izradit ćemo od đe- 
bljeg kartona (slika 31C), kojem u sre- 
dinu učvrstimo spiralnu žicu (slika 
31D). Na ovu žicu kasnije ćemo utak- 
nuti svijeću. Gornja kartonska ploča 


jednakog je promjera kao donja, samo 


gornjoj moramo iz sredine izrezati 
krug, tako da dobijemo prsten. U pr- 
stenu izbušimo rupice i kroz njih pro- 
vedimo tanku žicu (slika 381E), koja će 
nam poslužiti za držanje i vješanje 
lampiona. 

Preostaje nam još samo da mijeh za- 
lijepimo na donju ploču i na prsten — 
i naš je lampion gotov. 

Slika 31G prikazuje složen, a slika 
31H razvučen lampion. 

VRTULJAK .S FIGURICAMA 


»Pravi« vrtuljak, veoma nalik na 
onaj, na kojem smo se mnogo puta 
vrtjeli u zabavištu, također ćemo vrlo 
lako sami izraditi. Premda će on, razu- 
imije se, biti veoma malen prema vr- 
tuljku u zabavištu, ipak će se okretati 
isto tako brzo, a možda čak i brže. 


jednostavna, iako imamo s njim mno- 
So više posla, nego s dosad opisanim 
igračkama. Dijelove, prema veličinama 
označenima na slici 32, najprije ćemo 
nacrtati u prirodnoj veličini, t. j. u onoj 
veličini, koja odgovara našoj budućoj 
igrački, sve ćemo izrezati, a onda ćemo 


PO PUNIM LINIJAMA IZREZATI, PO CRTKANIM SAVINUTI 


IJ 17) 
PONE = 


Slika 32. Dijelovi vrtuljka s figuricama 


Za izradu ovog vrtuljka potrebno 


nam je nešto tankog kartona, malo 


konca, duža igla; čep i nešto ljepila. 
Od alata potrebne su nam samo škare, 
a od pribora za crtanje: olovka, dva 
trokuta i šestar. 


Pogledajte slike 32 i 33, pa ćete vi-. 


djeti, da je izrada vrtuljka zaista vrlo 


32. 


te dijelove sastavljati. Da bismo vam 
olakšali rad, dajemo najprije nekoliko 


uputa za izradu dijelova. 


Dio 1 sa slike 32 izrezat ćemo od ne- 
što čvršćeg, ali laganog kartona, a osta- 


le dijelove od tanjeg kartona. Dio 2 sa- 
.vinimo u oblik cijevi. To je osovina 


vrtuljka, koju zalijepimo na neku kar- 


tonsku kutiju (od pilula, bonbona i sl.). 
Na drugi kraj nataknimo čep i u nj 
zabodimo deblju iglu, tako da izvan 
čepa viri oko 35 mm. Dva komada di- 
jela 4 sastavit ćemo u obliku lijevka. 
Dio 5 je papirnata, narezuckana traka, 
koju ćemo zalijepiti oko dijela 1. Dio 
6 (šest komada) je kartonska traka, a 
služi za spajanje figura. Savinimo je 
po crtkanoj liniji i zalijepimo sa svake 
strane po jednu figuru. | 

Figure ćemo izraditi tako, da ih po- 
moću kvadratne mreže povećamo, na- 
crtamo na crtaći papir i od svake izre- 
žemo po četiri komada. 

Sastavljeni vrtuljak prikazuje slika 
33. Lijevo je prikazan u presjeku, a 
desno čitav. 

Sada zalijepimo dio 5 oko dijela 1 
“Točno u sredini dijela 1 odozgo i odo- 
zdo zalijepimo lijevke (dio 4). Nakon 
toga savinimo zarezana krila dijela 1 u 
oblik sličan propeleru ventilatora, kao 
što se vidi na desnom dijelu slike 33. 
Figure, po dvije zajedno, zalijepimo 


pomoću dijela 6. Svaki par figura obje- 
simo na četiri končane niti (dio 7) du- 
gačke oko 130 mm. Drugi kraj konca 
provedimo kroz izbušene rupice na di- 
jelu li načinimo uzao, da se konac ne 
izvuče. Figure moramo objesiti u jed- 
nakim razmacima zbog ravnoteže. Na 
vrh vrtuljka stavimo zastavicu. 


Dio 1 zajedno s figurama nataknimo 
kroz donji lijevak (dio 4) na iglu učvr- 
šćenu na dijelu 2. Čitav vrtuljak za- 
pravo se okreće na vrhu igle, pa mo- 
ramo paziti, da iglu ne zabodemo pre- 
više, a da se ipak vrti na mjestu i da 
ne sklizi po kartonu. Kad smo to uči- 
nili, gotovi vrtuljak stavimo nad ugri- 
janu peć ili nad ploču od štednjaka i 
on će se početi okretati, i to sve brže i 
brže. Ako peć nije prevruća, možemo 
vrtuljak staviti direktno na nju, a mo- 
žemo ga i podložiti komadićem crijepa, 
da se ne upali. 

Vrtuljak, zajedno s figurama, obojit 
ćemo živim bojama, pa će izgledati kao 
onaj pravi u zabavištu. 

Slika 33. Sastavljanje vrtuljka 


3 Odzmaja do akvarija 

ŽIVOTINJE ZA REZBARENJE. 


Za ljubitelje rezbarenja donosimo na 
slikama 34 i 35 crteže dvanaest raznih 
životinja. Crteže ćemo pomoću kva- 
dratne mreže povećati na veličinu, koju 
želimo. Povećane crteže  prekopirat 
ćemo preko indigo papira na ukočeno 
drvo i likove ispiliti pažljivo pilicom 


za rezbarenje. Moramo paziti, da nam 
rez bude uvijek s vanjske strane lini- 
ja, da figuricu možemo kasnije dotje- 
rati brusnim papirom. 

Sigurno ste primijetili, da je na crte- 
žima ispod svake figure ostavljena jed- 
na letvica. Taj dio treba Briner za- 

Slika 34, Figure za rezbarenje 

Slika 35. Stalak za figure 


jedno s figuricom. On nam služi za to, 
da možemo figuru učvrstiti na stalak, 
kako je to prikazano na slici 35. Stalak 
ćemo prorezati i u prorez učvrstiti na- 
stavak na figurici.. Ako smo pažljivo 


radili, i ako smo još figurice obojili pri- 
rodnim bojama, nastavak se uopće ne 
će vidjeti, nego će izgledati, kao da fi- 
gura životinje stoji na svojim nogama. 


BAZGOVA ŠTRCALJKA 


Bazga ili zova idealna je »sirovina« 
za izradu štrcaljke, jer ima debelu sr- 
čiku, pa ćemo lako, izbušivši je, izra- 
diti cijev. Izrežimo u vrtu ili šumi ba- 
zgov štapić dug oko 250 do 300 mm 
s promjerom srčike od 10 do 15 mm. 
Koru oljuštimo, a drugim, tanjim šta- 


Pićem pažljivo izbijmo srčiku. Na taj ' 


smo način izradili drvenu cijev za našu 
štrcaljku (slika 36, dio 1). 

Na jedan kraj cijevi učvrstit ćemo 
komadić nekog drugog drveta (najbo- 
lje ljeskovog) dužine 20 do 30 mm. Ži- 
com ili iglom probušimo jezgru i mla- 
znica štrcaljke je gotova (slika 36, 
dio 1a). 

Klip izradimo od komadića letvice 
ili nekog drugog drvca, kao što vidimo 
na slici 36, dio 2a. Onaj dio, koji ulazi 
u cijev, nešto stanjimo, a drška neka 
ostane deblja. Klip mora biti nešto 
kraći od cijevi, da ne izgura napolje 
mlaznicu. Oko vrha klipa omotat ćemo 
i čvrsto zavezati navlaženo platno ili 


vatu, a još bolje kudjelju, ako je ima- 
mo. Klip mora pristajati čvrsto uz sti- 
jenke cijevi, ali tako da se dade gurati 
kroz cijev. 

Sastavljenu bazgovu štrcaljku vidimo 
na slici 36, dio 3. Uronimo joj vrh s 


Slika 36. Eazgova štrcaljka 


mlaznicom u vodu i izvlačimo klip 
prema van, ali ne sasvim, već do blizu 
vrha. Ako smo klip dobro zabrtvili, 
voda će sada ulaziti u cijev, a kad klip 
naglo pritisnemo, voda će štrcati u 
mlazu dugačkom i do 10 metara. 

KROKODIL 


Slika 37. Krokodil 


Promatrajući krokodila u zoološkom 
vrtu ili na nekoj slici najviše nam upa- 
daju u oči njegove strašne ralje, koje 
može tako jako rastvoriti, da bi mogao 
i nas progutati. Prikazat ćemo vam 
kako i vi možete izraditi krokodila, 
koji otvara i zatvara svoje velike ralje. 

Krokodila sa slike 37 precrtajte na 
deblji karton ili šperploču debljine 5 
mm. Povećanjem kvadratića na 15 X 15 
mm dobit ćete krokodila dugačkog 200 
mm. Gornju i donju vilicu spojite ko- 
madićem žice, ali ne čvrsto, tako da 
mu se gubica može lako otvarati, a kroz 
drugu rupu provedite konac (dio 3). 
Komadić žice (dio 2) učvrstite u sre- 
dini trupa, kako je to označeno na slici 
37, dio 4. ; 

Krokodila obojite vodenim bojicama 
i lakirajte ga celuloznim prozirnim 1la- 
kom. Kroz petlju žice (dio 2) provucite 
srednji prst, a kroz petlju konca (dio 3) 

kažiprst. Kad povučete konac, krokodil 
će čeljusti zatvarati, a kad ga popu- 
stite, on će ih otvarati. 


PIŠTALJKA 


Na izletu ili na šetnji po šumi mo- 
žemo izraditi lijepu pištaljku. Dovoljan 
nam je komadić svježe grane vrbe, div- 
ljćg kestena, jasena ili nekog drugog 
drva dugog 100 mm, s promjerom od 


Slika 38. Pištaljka 


pm 


10 mm. Drveni prut mora biti potpuno 
ravan i bez čvorova. Na mjestu 30 mm 
daleko od jednog kraja pažljivo nožem 
zarežemo koru okolo naokolo prutića 
(slika 38, dio 1). Po dužem komadu 
tuckamo lagano i oprezno koricama 
noža, dokle god se čitava kora ne da 
lagano odvojiti od drveta. Kora se naj- 
lakše skida u proljeće, kad je drvo puno 


sokova. Kad smo skinuli koru, urezat 


ćemo na njoj otvor, kako to prikazuje 
slika 38, dio 2. Iz drveta, koje smo 
odvojili od kore (slika 38, dio 4) izre= 
žimo komadić i obradimo ga prema 
dijelu 3 slike 38. Preostali dio dijela 4 
gurnimo s druge strane u cijev i pi- 
štaljka je gotova. Prednji dio možemo 
odozdo podrezati, kao što to vidimo na 
slici 38, dio 5. 

Izvlačenjem i utiskivanjem dijela 4 
u cijev s istodobnim puhanjem, pištalj- 
ka daje tonove različitih visina. 

VESELA PAPIGA 


Već ste sigurno imali prilike vidjeti 
živu papigu, kako se dostojanstveno: 
njiše na 'svojoj njihaljci. Papiga, koju. 
ćete izraditi prema slici 39, može se ta- 
kođer sama njihati. Kvadratići mreže: 
10X10 mm daju papigu visine 130: 
mm, a 15 X 15 mm papigu visine 200 
mm. Pažljivo je precrtajte i ispilite od. 
ukočenog drva debelog 3 do 5 mm. 

Komadić lima (slika 39, dio A) za- 
mjenjuje papigi noge, a komadić olova 
na repu daje joj ravnotežu. 

Ispiljenu papigu izglačajte papirom 
za brušenje i obojite živim bojama. 
Ako je stavite na neku letvicu ili na 
rub stola i dadete joj početni njihaj, 
ona će se dugo njihati naprijed i natrag. 


Slika 39. Papiga 

GIMNASTIČAR 


. Gimnastičarom sa slike 40 možete se 
ugodno zabaviti, jer on na najmanji 
stisak ruke pravi smiješne i neočeki- 
vane akrobacije. ' 

Ako kvadratiće mreže povećate na 
10 X 10 mm i na njih nacrtate dijelove 
sa slike 40, dio 2, dobit ćete najpriklad- 
niju veličinu čovječuljka-gimnastičara. 


veličinama sa slike 40, dio 3. Na gor-' 
njim krajevima obiju letvica izbušite 
po dvije rupe: u razmaku oko 8 mm i 
kroz njih provedite uzicu. Kako se to 
radi, vidi se na slici 40, dio 1, jer nije 
svejedno, kako ćete taj posao izvesti. 

Kad ste sve to dovršili, okrenite 
gimnastičara nekoliko puta, da se uzica 


Slika 40. Gimnastičar 


Prekopirajte dijelove na deblji karton | 


ili ukočeno drvo debelo 3 do mmi 
izrežite jednu glavu s trupom, dvije 
noge i dvije ruke. Noge i ruke pričvr- 
stite na tijelo komadićima žice, ali tako 
da se dadu lako okretati. 

Uređaj kojim ćete natjerati gimna- 
stičara, da pravi svoje akrobacije, sa- 
stoji se od dviju dužih letvica, spoje- 
nih s jednom kraćom letvicom, prema 

namota. Drugi kraj letvice uzmite u 
ruke i lagano pritiščite i popuštajte. 
Kad donji kraj letvica stiščete, gornji 
će se kraj širiti i uzica će se odmota- 
vati, i obratno. Tako će gimnastičar 
praviti vrlo smiješne pokrete. S malo 
vježbe uspjet će vam prisiliti svog 
akrobatu, da pravi upravo onakve po- 
krete, kakve vi želite. 


POKRETNI PAJAC 


Sastavne dijelove pajaca prikazuje 
slika 41. Pošto smo ih prema želji uve- 
ćali, prekopiramo ih na ukočeno drvo 
debljine 3 mm. Trup i dijelove ruku i 
nogu izradimo po dva komada. Glavu 
ispilimo posebno po crtkanoj liniji. 
Ispiljene dijelove igračke pažljivo obra- 
dimo brusnim papirom. Nakon toga 
izbušimo rupe za čavliće, kojima spa- 
jamo pajaca i konopac za pokretanje 
ruku i nogu. Rupe na nogama i rukama 


nešto su šire od čavlića, da se mogu 


lako pokretati, 


Kad smo sve to priredili, možemo 
početi sa sastavljanjem. Najprije tan- 
kim čavlićima sastavimo ruke i noge. 
Dijelove čavlića, koji izlaze napolje, 
odsjeći ćemo kliještima, pazeći da se 
ruke i noge dadu lako pomicati. Zatim 


ćemo kroz rupe na trupu također pro--' 


vući čavliće, tako da im šiljci stoje 


PELELITETAT 
mAvanini 

okrenuti prema nama. Na njih natak- 
nimo ruke i noge, koje — prema slici 
— spojimo tankim konopcem. Dužinu 
konopca odredimo tako, da igračku 
uspravimo. Kad konopac olabavimo, 
moraju se ruke i noge spustiti, a kad 
ga zategnemo, one se moraju podig- 
nuti. Kad smo to postigli, na čavliće 
nataknimo preostali dio 1, koji kod 
vrata čvrsto pribijemo, da se ne može 
pomicati. Da se oba komada trupa su- 
više ne približe, što bi spriječilo lagano 
pomicanje udova, ulijepimo između 
njih dva komadića šperploče, koji su 
na slici prikazani crtkanim linijama. 
Gotovu igračku obojimo vodenim bo- 
jama, a zatim je premažimo bezbojnim 
lakom. Na vrhu kape možemo izbušiti 
rupu, da možemo pajaca objesiti na 
zid. ' 


Slika 41. Pokretni pajac 

MEDO S POMIČNOM GLAVOM 


Ovo je jednostavna i lijepa igračka, 
kojom ćete moći veoma razveseliti svog 
mlađeg brata ili prijatelja. 

Sastavne dijelove međe s pomičnom 
glavom prikazuje slika 42. Njih ćemo 


Pojedine dijelove ispilit ćemo od uko- 
čenog drva ili daščice pilicom za rezba- 
renje, i to dijelove 1, 3 i 5 po :1 komad, 
dijelove 2 i 6 po 2 komada, a kotačiće 
(dio 4) po 4 komada. Dijelovi 1 i 3 neka 


Slika 42. Dijelovi međe s pomičnom glavom 


precrtati pomoću kvadratne mreže. 
Uzmemo li veličinu kvadratića 20 X 20 
mm, bit će nam igračka visoka oko 12 
centimetara. 

budu dvostruko deblji od ostalih. Po- 
lugu (dio 7), koja služi za pomicanje 
glave, kao i prednju osovinu, izradimo 
od deblje žice, kao što to prikazuje 


PREDNJA 
OSOVINA 


Slika 43. Sastavljanje mede s pomičnom 
glavom 


NESTAŠNI 


Nešto složenija igračka od prethod- 
nih jest nestašni majmun, kojega pri- 
kazuju slike 44 do 47. Ako smo uspjeli 


slika 42 i 43. Dijelove 2.i 3 zalijepimo 
zajedno, a zatim sve dijelove obra- 
dimo brusnim papirom. 

Sastavljenu igračku prikazuje sl. 43. 
Okrugla rupica na kolicima (dio 5) slu- 
ži za to, da kroz nju provučemo uzicu, 
kojom će se medo vući. Igračku mo- 
žemo obojiti i lakirati bezbojnim lakom, 
da joj i vanjski izgled bude što ljepši 
i privlačniji. 


MAJMUN 


izraditi među, vjerojatno ćemo uspjeti 
načiniti i majmuna i natjerati ga, da 
riam se klanja. 

Kvadratiće mreže pove- 
ćajmo na 1 cm i nacrtajmo 
sve dijelove majmauna pre- 
ma slici 44. Trup ispilimo od 
daščice debljine 15 do 20 
mm. Ako nam je teško pi-. 
liti tako debelu daščicu, is- 
Pilimo dvije jednake od 10 
mm i zalijepimo ih, a kad 
se ljepilo osuši, obradimo.-ih 
turpijom i papirom za bru- 
šenje. Dijelove 2, 3 i 4 (ruke 
i noge) ispilimo po dva ko- 
mada od šperploče debljine 
5 do 8 mm. 

Na slici 44A vidimo sa- 
stavljenog majmuna sa stra- 
ne, a na slici 44B gledamo 
ga sprijeda. Ruke su prema 


položaju sa slike 44A čvrsto 
spojene i me mogu se mi- 
cati. Noge (dio 3 i 4) spoji- 
mo i učvrstimo tako, da se 


Slika 44. Dijelovi nestašnog majmuna 


mogu lako micati u svim 
smjerovima. Rep (sl. 44A, dio 
1A) izradit ćemo od spiralne 

Da E IA 


Slika 45. Dijelovi mehanizma nestašnog majmuna 


opruge promjera oko 5 mm, dužine 80 
do 100 mm. Takvu oprugu možemo ski- 
nuti s nekog starog stroja, a možemo 
je i sami izraditi, i to tako, da poluče- 
ličnu žicu debelu do 1 mm namotamo 
oko debljeg čavla ili neke debele žice 
i skinemo je. 

Na slici 45 vidimo djelomični presjek 
mehanizma, koji pokreće majmuna, Sa- 
stoji se od drvenog štapa (dio 6) pro- 
mjera 8 mm i bakrene žice koljenasto 
savinute (dio 6A) promjera 2 do 3 mm. 
Štap ćemo učvrstiti u majmunov trup 
tako, da u njemu izbušimo rupu pro- 
mjera 8 mm, duboku 15 mm, u koju 
ulijepimo štap-polugu (dio 6). Štap i 

koljenasto savinutu žicu 
vidimo na slici 46, ucrta- 
ne u kvadratnoj mreži. 
Kolica izradimo od da- 
ske debele 10 mm. Pri- 
kazuje ih slika 45, dio 5, 
7 i 8. Ploča na kolicima 
(dio 5) ima u sredini oval- 
nu rupu, kroz koju pro- 
lazi poluga (dio 6). Na 


mjestima, koja su ozna- . 


čena crticama, učvrstimo 
vijcima za drvo na pred- 
njoj strani dijelove 8, a 
ma stražnjoj dijelove ", 
koji služe kao ležaji ko- 
tača. 

Kotače prikazuje slika 


daščica debljine 10 mm. 
Ispilit ćemo dva kotača 
broj 9 i jedan broj 10. 
Pločicu (dio 9A) izrežemo 
od tankog bakrenog ili 
nekog drugog lima, koji 
se dade lako lemiti. 

Na slici 46 vidimo i či- 
tavu igračku sastavljenu. 
Kolica moraju biti dosta 
teška, da se kotači okreću, kad ih vu- 
čemo na uzici. Da bismo dobili dovolj- 
nu težinu, možemo s donje strane ko- 
lica pričvrstiti nešto težu olovnu plo- 
čicu (slika 46, dio 11). Uzicu, kojom 
ćemo vući igračku, zavežemo za vijak 
s ušicom (dio 12). 

Još nekoliko riječi o sastavljanju di- 
jelova 6A, 7, 9 i 9A na slici 45. Kroz 
rupe u ležajima 7 provući ćemo kolje- 
nasto savinutu žicu (dio 6A), zatim 
ćemo navući kotače (dio 9) i na kraju 
nataknuti pločice 9A, koju zalemimo 
za žicu. Sada provucimo kotače od plo- 
čica, i kroz tri obodne rupice uvijmo 
male vijke ili zabijmo čavliće. Na kra- 


46. Oni su također od. 

ju, većim vijcima za drvo 
učvrstimo (na označena 
mjesta na dijelu 5) ležaje 
(dio 7). Kotači se moraju 
sasvim lako okretati. 
Kroz rupu u dijelu 5 
provucimo polugu (dio 6), 
tako da žica uđe u pro- 
rez. Kroz rupicu na kraju 
poluge provucimo žicu 
savinutu u obliku  ras- 
cjepke i krajeve savini- 
mo, da ne ispadne. Maj- 
munove noge ne ćemo 
učvrstiti, nego ćemo ih 
ostaviti da slobodno vise. 
Pričvršćivanje = pred- 
njeg kotača ne će biti te- 


ško, ali moramo paziti, 
da se i on dade lako okre- 


tati. 

Kad smo igračku sasta- 
vili, valja je isprobati, 
vozeći je lagano po stolu 
i prateći rad mehanizma. 
Može se, naime, dogoditi, 
da nešto nije u redu. Ako 


Slika 46. Nestašni majmun 

Slika 47. Sastavljanje majmuna 


na pr., poluga zapinje u rupi na dasci 
(dio 5), skinut ćemo ležaje s kotačima, 
izvući rascjepku iz poluge (dio 6) i rupu 
povećati, ali pritom moramo paziti, da 
je ne proširimo previše, jer tako mo- 
žemo upropastiti dasku (dio 5). 

Ako je sve izvedeno u redu, nestašni 


“će se majmun, kad ga vučemo, sagibati 


naprijed i natrag, čučnuti uz naklon, a 
zatim se uspraviti. To će se ponavljati 
dokle god ga vučemo. Ako majmuna 
još obojimo živim bojama, bit će to 
veoma zanimljiva i smiješna igračka. 


43 


TERETNI AUTOMOBIL 


daske debljine 15 mm i na 
nj vijcima ili čavlićima pri- 
. čvrstimo kotače. 

»Motor« je prikazan na 
slici 49, dio 2. Načinit ćemo 
ga od drveta veličine 110 X 
X 50 X 35 mm, prema slici. 
Ivice na gornjoj strani is- 
turpijamo po 5 mm od ruba. 
Na slici 49 ujedno vidimo, 
kako se sastavljaju dijelovi 
2/5 i 7. Ispiljene dijelove 
najprije dobro očistimo pa- 
pirom za brušenje. Vrata 
kabine (dio 3) obradimo za- 
jedno, da bi nam oba ko- 
mada bila jednaka. Kotače 
najprije zaoblimo turpijom, 
a zatim ih dotjerajmo pa- 
pirom za brušenje. 

Razumije se, da ćemo ko- 
tače najlakše obraditi na 
ručnoj brusilici, ako je ima- 
mo. To ćemo izvesti tako, 
da kroz sredinu kotača pro- 
vedemo vijak, zatim da je- 
dan njegov kraj stegnemo u 


Slika 48. Dijelovi za teretni automobil 


Slike _ 48 i 49 prikazuju mali te- 
retni automobil. Dio, koji služi za to- 
var, izradit ćemo od ukočenog drva 
debljine 3 do 5 mm, prema veličinama 
sa slike. Dijelove kabine ispilimo od 
ukočenog drva debljine 3 mm (dio 3 
dva komada, a dio 4 jedan komad), ka- 
roseriju (dio 5) od daske debljine 10 
mm, a kotače (dio 6) također od daske 
debljine 10 mm, promjera 40 mm, Pri 
izradi kotača valja paziti da zaista budu 
potpuno okrugli. Ako već imamo ne- 
kakve gotove kotače približne veličine, 
upotrebit ćemo njih. Dio 7 ispilimo od Slika 49. Motor za teretni automobil 


110 

brusilicu, a drugi maticom stegnemo 
uz kotač. Na taj smo način dobili malu 
tokarsku klupu (slika 50). Okretanjem 
ručke okretat će se i kotač, a neki vaš 
prijatelj može za to vrijeme turpijom 
skidati s njega krivine i izbočena mje- 
sta, koja su ostala prilikom piljenja. 
Da nam se kotač prilikom takve obra- 
de ne bi smanjio, ispilimo ga s nešto 
većim promjerom. 

Automobil ćemo sastaviti malim vij- 
cima ili čavlićima, a zatim ćemo ga 
obojiti uljenom bojom. 


Slika 50. Ručna brusilica 


TRAKTOR 


Na slici 51 prikazani su sastavni di- 
jelovi malog traktora. Povećanjem kva- 
dratne mreže precrtat ćemo ih u veli- 
čini, koju želimo. Ako želimo izraditi 
sasvim mali traktor, dovoljne su nam 
stranice kvadrata 12 X 12 mm, a za 
nešto veći 15 X 15 mm. Ako povećamo 


kvadratiće na više od 12 X12 mm, 
morat ćemo nešto povećati i dijelove 5, 
TA i 16, koji su prikazani na slici 52. 
No ti su dijelovi tako jednostavni, da ' 
nam njihovo povećavanje ne će zadati 
mnogo muke. 

Kad smo se odlučili za veličinu trak- 
tora, nacrtat ćemo kvadrainu mrežu i 
pomoću trokuta i šestara precriati.na | 
mrežu dijelove sa slike 51. Na dijelu 
1,2 i3 vidimo iscrtkana (šrafirana) 
mjesta. To su presjeci, koji nam poka- 


LA 


NIZU 


Slika 51. Dijelovi za traktor 


45 


zuju odgovarajuću debljinu daske, od 
koje su dijelovi izrađeni. Dio 2 mora 
biti s gornje strane zaobljen. Dio 4 
(hladnjak traktora) prikazan je u na- 
crtu, a ispod toga u tlocrtu. Kotači (dio 
5 i 6) nacrtani su u presjeku, jer se 


Dijelove 9 i 10, to jest sjedalo i na- 
slon, izradimo od tankog lima. Dio 11 
je također limena traka široka 10 mm 
i savinuta, prema slici. Od iste trake 
izradimo i dio 12, kojim se pričvršćuju 
»pomoćni strojevi«. 


Slika 52. Sastavljanje traktora 


tako najbolje vidi njihov izgled. Ako 
nismo dovoljno vješti tom poslu, mo- 
žemo ih dati izraditi kod tokara. Time 
ćemo uštedjeti mnogo truda, a kotači 


će biti ljepše izrađeni. Dio 7 služi. kao 


osovina za prednje kotače, a u perspek- 
tivnom je crtežu prikazan radi lakše 
izrade (slika 52). Osovina stražnjih ko- 
tača (dio 8) je okrugli štap, zarezan ili 
isturpijan na mjestu, gdje se učvršćuje 
na dio 1. Dio 8 također je na slici 52 
prikazan u perspektivi. 

Upravljač (volan, dio 13) prikazan. 
jena slici 51 i 52, a izradit ćemo ga od 
komada deblje žice, zalemljene prema 
slici 52. Dio 14 je drveni valjčić, u ko- 


'jem izbušimo rupu i stavimo komadić 


koso odrezane cijevi, prema slici 52, 
dio I4A, 
To su glavni dijelovi našeg traktora. 
Sada možemo prijeći na njihovu izradu. 
Nacrtane drvene dijelove prekopi- 
rajmo na dasku, kojoj smo debljinu 
odredili prema presjecima, ispilimo ih, 


obradimo turpijom i papirom za bru- 
šenje. Dijelove sjedala izrežimo od 
lima starim škarama ili pilicom za me- 
tal, savinimo ih i sastavimo lemlje- 
“njem. Kotače ćemo izrezati ili dati izre- 
zati tokaru. Preostaje nam još, da izra- 
dimo dva dijela, a to su dio 15 i 16. 
Dio 15 je okrugla drvena pločica veli- 
čine prema slici, a dio 16 je kladica, 
koja služi kao »motor« traktora. Kad 
smo sve to završili, počet ćemo sa sga- 
stavljanjem. 


Najprije učvrstimo osovinu (dio 8) 
na dio 1. To možemo učiniti čavlićima 
lac. Dijelove 15 i 16 učvrstimo vijcima, 
ili malim vijcima za drvo. S gornje 
.strane malim čavlićima pribijmo sto- 
prema slici 52A. Kad smo se uvjerili 
da osovina (dio 7) lako ulazi u probu- 
šenu rupu, i da se u njoj lako okreće, 
pričvrstimo na nju prednje kotače. To 
moramo utvrditi prije učvršćivanja ko- 
tača, da ih kasnije ne moramo skidati. 
Stražnje kotače također učvrstimo vij- 
eima za osovinu (dio 8), a zatim sa- 


stavimo dijelove 2, 3 i 4. Pilom, koja 
ima nešto širi rez, ispilimo na dijelu 4 
šest poprečnih ureza, kao što je nacr- 
tano na slici 52B. 

Tako uređene i sastavljene dijelove 
2, 3 i 4 učvrstimo na dio 1, pazeći pri- 
tom da su rupe na dijelovima 1 i 4 
jednako velike, jer kroz obje prolazi 
ista osovina. Kroz tu ćemo rupu pro- 
vući ovosinu (dio 7) s kotačima (dio 6) 
i osigurati malim šupljim drvenim valj- 
kom (dio 7A), kojega dimenzije vidimo 
na slici 562. Valjak nataknimo na 0so- 
vinu i kroz njih pribijmo mali tanki 
čavlić. Na kraju zalijepimo ispušnu ci- 
jev (dio 14 i 14A) i uvinimo malo veći 
vijak (dio 17). Ako su svi dijelovi bili 
točno izrađeni, oni će dobro pristajati, 
a ako potpuno ne pristaju, što se može 


. lako dogoditi, ispravit ćemo ih turpi- 


jom i papirom za brušenje. 

Dobro izbrušen i izglačan traktor 
obojimo zelenom ili crvenom uljenom 
bojom, a obode kotača crnom, pa ga 
možemo pustiti u »promet«. 


ZMIJA U KUTIJI 


To je igračka, kojom ćete se našaliti 
s nekim vašim prijateljem. Pružit ćete 
mu kutiju, zamolivši ga, da je pokuša 
otvoriti, jer to vama nikako ne polazi 
za rukom. Ali, na njegovo zaprepašte- 
nje, kad bude povukao poklopac, iz 
kutije će se pojaviti zmija, koja će ga 
svojim jezikom udariti u prst. Taj ne- 
očekivani moment prikazuje slika 54B. 
Sastavne dijelove zmijske kutije pri- 
kazuje slika 53. Kutiju ćemo izraditi 
od ukočenog drva debljine oko 5 mm, 


Slika 53. Dijelovi zmije 

Slika 54. Zmija u kutiji 


a zmiju od komadića daske, debele oko 
10 mm. Utore u dijelu 1 urezat ćemo 
oštrim nožem, tako da se kutija po- 


klopcem (dio 4) lako otvara i zatvara. 
Bočne stranice (dio 3) izradimo tako, 
da jednu ispilimo po punoj, a drugu 
Po crtkanoj liniji. Na poklopcu (dio 4) 
urežimo polukružni utor, koji služi za 
otvaranje. U njemu, osim toga, izbu- 
šimo rupu, kroz koju ćemo kasnije pro- 
vesti tanku špagu (dio 7). 

Kutiju sastavimo pomoću malih čav- 
lića, a zatim je obojimo. 

Zmiju turpijom za drvo zaoblimo i 
dotjeramo je papirom za brušenje. Na- 
kon toga obojimo je sivo-zelenom bo- 
jom i nacrtajmo na njoj tamne šare. 
Jezik načinimo od malog čavlića, ko- 
jemu smo odsjekli glavu i na tom smo 
ga mjestu naoštrili turpijom. Osovina, 
oko koje se zmija okreće (dio 6), tako- 
đer neka bude od čavla. 

Dužinu špage (dio 7), kojom povla- 
čimo zmiju prilikom otvaranja po- 
klopca, odredit ćemo sami. Jedan kraj 
špage učvrstimo čavlićem o zmiju, a 
drugi ulijepimo u rupu na poklopcu. 

Gotovu igračku u presjeku  prika- 
zuje slika 54A, s oznakom pojedinih 
dijelova, a na slici 54B vidi se, kako 
je zmija izišla iz kutije pri otvaranju 
poklopca. 


PLIVAČ 


Plivačem, koji prikazuju slike 55 i 
96, ugodno ćete se zabaviti za vrijeme 
kupanja. Za njegovu izradu potreban 
vam je komad daske debele 1 cm. Trup 
(dio 1), glava (dio 2) i dvije ruke (dio 
3) ispilite pilicom za drvorez. Gotove, 
obrađene dijelove (gaćice, kosu, oči i 
uši) obojite tušem, a zatim sve zajedno 
premažite bezbojnim lakom, koji će 
spriječiti, da drvo upija vodu. 

KVADRATI 152Cmm 


Slika 55. Dijelovi plivuču 


Kad se lak potpuno osuši, plivača 
ćete sastaviti prema slici 56A. Na trupu 
i glavi, na mjestima označenima na 
slici, izbušite rupe, o koje ćete učvr- 
stiti glavu komadićem bakrene žice. 


culanski izolator (dio 6), koji služi kao 
vodilica konca. 

Preostaje vam još samo, da nekoliko 
gumica za zatvaranje boca s kompotom 
čvrstim koncem ili tankom špagom (dio 


Slika 56. Sastavljanje plivača 


Krajeve žice savinite. Ruke spojite 
čvršćom bakrenom žicom (dio 4), koju 
u sredini isturpijajte, kao što to poka- 
zuje slika. To je potrebno radi toga, da 
konac prilikom namatanja ne klizi. 
Tako spojene ruke pričvrstite na trup 
s dva vijka s ušicom (dio 5). Prije toga 
uške razmaknite, stavite na njih ruke, 
a zatim kliještima uške ponovo steg- 
nite. Kod nogu čavlićem učvrstite por- 


T) učvrstite prema istoj slici. Time je. 
igračka gotova i izgleda kao ona na 
slici 56B. Prije nega pustimo plivača: 
da pliva, ruke mu zavrtimo u smjeru 
od desna nalijevo, i to sve dotle, dok se 
guma dade nategnuti. Zatim plivača | 
stavimo u vodu i on će stilom kraula 
veselo zaplivati. Glava mu služi kao 
kormilo: ako je okrenuta ulijevo, pli- 
vač će zaplivati na tu stranu, i obratno. 


INDIJANSKA OPREMA 


Igranje Indijanaca vrlo je omiljena 
zabava mnogih mališana. Ali često im 
nedostaje oprema. U trgovinama je do- 
sta skupa, a osim toga ni to nije ono 
što bismo željeli. S malo truda, prema 
ovim uputama i nacrtima, svatko će 
sebi moći izraditi veoma zgodnu i jed- 
nostavnu indijansku opremu.  Napo- 
kon, i Indijanci su je sami sebi izrađi- 
vali. ' : 


Perjanica. Skupimo 20 do 30 komada 
većih puranskih ili pijetlovih pera. 
Očistimo ih i složimo po veličini. Izre- 


4 Odzmaja do akvarija 


žimo jednu traku od neke stare debele 
tkanine ili nekoliko tankih sašijmo za- 
jedno. Traka mora biti nešto duža od 
obujma glave, tako da oveći slobodan 
dio visi niz leđa. Tkaninu položimo na 
stol i na svakih 40 do 80 mm urežimo: 
po dva ureza i u njih stavimo pero. 
Još je bolje, ako pera sašijemo za tka- 
ninu koncem, kao što vidimo na slici 
57A. Ovijmo traku oko glave, izmje- 
rimo veličinu i zašijmo jedan kraj, a 
drugi ostavimo visjeti. Gotovu perja- 
nicu vidimo na slici 57B. ' 

Tomahawk je prikazan u kvadratnoj 
mreži na slici 58. Povećajmo kvadra- 
tiće na 15 X 15 mm, pa ćemo ga dobiti 
u naravnoj veličini. Sjekiru ispilimo 
od ukočenog drva debljine oko 5 mm, 


Slika 57. Indijanska perjanica 


a držak od daske debljine 10 do 15 mm. 


Turpijom i nožem držak zaoblimo, a 
na mjestu, gdje dolazi sječivo, urežimo 
ga tako, da njegova ploha bude sa sje- 
kirom u istoj ravnini. ' s 
Papirom za brušenje izglačajmo sje- 
kiru i držak, Sjekiru čavlićima pri- 
bijmo za držak i unakrst omotajmo 
originalnoj indijanskoj sjekiri. Na dru- 
gom kraju drška izbušimo rupu i kroz 
nju provedimo komad užeta. Gotovu 
sjekiru ukrasit ćemo živim šarama. 


Luk i strijele s tobolcem. Najprije 
ćemo izraditi luk. Dužina mu se obično 
određuje prema raširenim rukama. Kao 
materijal najbolje će nam poslužiti dre- 
nov, jasenov ili ljeskov ravan prut. Za 
tetivu ćemo uzeti jači konopac. Na 
jednom kraju pruta zavežimo konopac, 

a na drugom urežimo nožem utor, kako 
to prikazuje slika 59A. U utor dolazi 
omča slobodnog kraja konopca. Tetiva 
mora biti toliko napeta da, kad sta- 
vimo u sredini luka stisnutu šaku 
s ispruženim palcem, šaka leži na pru- 
tu, a palac dodiruje tetivu. Za vrijeme 
dok luk ne upotrebljavamo, konopac 
otpustimo skidanjem omče s utora šta- 
pa, jer stalno napet luk gubi na ela- 
stičnosti, pa mu je i snaga manja. 
Strijelice će nam biti najbolje, ako 
ih izradimo od smrekovih šiba dugih 
50 do 60 em i s promjerom od 5 mm. 
Na jednom kraju šibe izbušimo u sre- | 
dini rupu promjera oko 2 do 3 mm, 
dubine 4 do 5 mm. Po sredini pilicom 
za drvorez ispilimo rez do kraja izbu- 
šene rupe. Komad kokošjeg ili pura- 
novog pera namažimo po sredini s obje 
strane ljepilom i gurnimo ga u ispilje- 
Ni rez. Ispred i iza pera omotajmo le- 
tvicu debljim koncem i urežimo utor, 
u koji ćemo prije odapinjanja udjenuti 
tetivu. Na drugi kraj strijelice natak- 


Slika 58. Tomahawk 


nimo komadić gumene cijevi s 5 do 6 
uzdužnih ureza. Gumena cijev, do- 
duše, ublažava udarac, ali ipak ne- 
mojte nikad gađati u svoje drugove u 
igri. Gotovu strijelicu prikazuje slika 
59B. 


Za nošenje i spremanje strijelica slu- 
ži nam tobolac, koji vidimo na slici 
59C. Njega možemo izraditi na razne 
načine, ali je najjednostavnije, ako za 
to upotrebimo kartonsku cijev promje- 
ra oko 5 do 6 cm, nešto kraću od dužine 
strijelica. Jedan kraj cijevi zatvorimo 
okruglom pločicom, pribivši je čavli- 


sau 
LII TIH 


A B 


Slika 60 Štit 


ćima. Tobolac obojimo slično kao i to- 
mahawk. i zavežimo za nj konopac ili 
traku, da ga možemo objesiti preko 
leđa ili o rame. 

Štit. Na debelom kartonu veličine 
50 X 70 cm nacrtajmo kvadratnu mrežu 
sa stranicama kvadrata 3X 3 em i u 
nju ucrtajmo oblik štita sa slike 60A. 
Ako je karton debeo, da ga ne možemo: 
izrezati škarama, učinimo to oštrim no- 
žem ili ga ispilimo pilicom za rezbare- 
nje. Pilicom također izrežimo četirt 
proreza i kroz njih provucimo platne- 
nu ili kožnatu traku. Kroz jednu traku 
Privući ćemo ruku, a drugu ćemo pri- 
miti šakom. Obod izglačajmo brusnim 
papirom. Štit obojimo u skladu s osta- 
lom opremom. Dobar crtač moći će štit 
izraditi bez primjene kvadratne mreže. 


LETEĆI KOTAČ 


Prema slici 61, dio 1 na aluminijskom 
limu debljine 0,5 mm i veličine 140 X 
X 140 mm nacrtat ćemo iz istog sre- 
dišta tri kružnice: jednu s polumjerom 


.od 12 mm, drugu od 64 mm, a treću ođ 


10 mm i crtkanom linijom pomoćnu 
kružnicu s polumjerom od 50 mm. Kroz | 
središte kružnica povucimo tri pravca 
pod kutom od 120% Na mjestu, gdje 
pomoćna kružnica siječe pravce, ucrtat 
ćemo kružnicu s polumjerom od 14 mm 
Na najmanjoj kružnici, t. j. onoj s po- 
lumjerom od 12 mm, i to na mjestu, 
gdje se sijeku pravci, označit ćemo 
ulijevo i udesno daljine od po 5 mm. 
Od tog mjesta povući ćemo tangente 
na kružnicu s polumjerom od 14 mm. 
Tako smo izradili krilca našeg letećeg 
kotača. 

Prostor između krilaca ispilimo pi- 
licom za metal. Na taj smo način do- 
bili trokrilni propeler, kojega su kra- 
jevi spojeni prstenom od 6 mm širine. 

štapa. Kalem se na čavlu mora 
okretati, ali ne smije biti labav. 
Na čavao, koji viri iz kalema, na- 
taknut ćemo kotač kroz njegovu 
srednju rupu, a druge dvije rupe 
označit ćemo olovkom na kalemu. 
Na ta mjesta na kalemu zabijmo 
2 čavla bez glave, tako da im 
krajevi budu u istoj ravnini s ča- 
vlom, koji smo zabili u držak. 
Ako smo čavliće dobro i točno za- 
bili, lako ćemo ponovo staviti ko- 
tač na kalem, ali sada kroz sve 
tri rupe. 

Kroz kalem u sredini izbušimo 
rupu (slika 61, dio 22), ali tako, 
da ne prolazi kroz okomitu rupu 
kalema, jer bi nam kasnije mogla 
smetati brzom okretanju kalema. 
U tu rupu utaknimo špagu ko- 
joj na jednom kraju načinimo 


Slika 61. Leteći kotač 


U središtu izbušimo rupu s promjerom 
od 2 mm i dvije rupe s promjerom od 
1 mm, udaljene od središta po 7 mm. 

Krila propelera savinimo tako, da 
izgledaju kao brodski vijak, pazeći 
pritom da srednji krug i obodni prsten 
ostanu i dalje plosnati i ravni. 

Na slici 61 dio 2 prikazano je, kako 
se izrađuje držak ža leteći kotač. Na 
jedan kraj okruglog štapa zabit ćemo 
čavao bez glave. On mora viriti toliko 
* izvan štapa, da bude duži za oko 5 mm 
od kalema. Pogledajmo sliku 61, dio 3! 
Stavimo kalem na čavao, koji viri iz 

čvor, da nam ne pobjegne s kalema, a 
na drugom kraju petlju za prst. Uzicu 
omotajmo oko kalema, koji stavimo na- 
drvo, (slika 61, dio 3) i kotač nataknimo 
na čavlić. Držak primimo lijevom ru- 
kom tako, da stoji vodoravno, a desnom 
snažno povucimo vrpcu. Uz lagano zu- 
janje kotač će se početi okretati, a ubr- 
zo zatim poletjet će okomito uvis. Ako 
smo sve dobro uradili, kotač će dostići 
visinu i do 20 metara. 


IGRA S KLIKERIMA (ŠPEKULAMA) 


GOTOVA 
KUTIJA 


Kad je vani loše vrijeme, pa ne mo- 
žemo puštati jedrilicu, ili zmaja, mo- 
.žemo se s našim prijateljima ugodno 
zabaviti i u sobi ovom veoma zgodnom 
igrom s klikerima. Ali, prije toga igru 
moramo izraditi. Nasreću, i sama izra- 
da ugodna je razonoda. 


Slika 62. Igra špekulama 


Najprije ćemo izraditi kutiju, prema 
slici 62. Tanki karton izrežimo u di- 
menzijama označenima na slici 62A, 
savinimo ga po crtkanim linijama i za- 
lijepimo. Tako smo dobili kutiju, ka- 
kvu vidimo na slici 62B. Od kartona 
izrežimo traku široku 35 mm, dugačku 

210 mm i dva komada dugačka 140 mm 
(slika 62C). U razmacima od 70 mm do 
polovice trake urežimo ureze. Na di- 
jelu D urežimo dva ureza, a na dijelo- 
vima C po jedan. Ureze namažimo lje- 
pilom i dijelove sastavimo, kako to 
prikazuje slika, a zatim ih ulijepimo u 
kutiju B. Dio E je od kartona veličine 
185 X 140 mm, savinut prema slici. 
Preostaje nam još, da izradimo dio 
F, koji vidimo na slici već sastavljen, 
a lako ćemo ga izraditi prema označe- 
nim veličinama. Odozdo sa svake stra- 
ne kutije izrezat ćemo dva pravokutna 
otvora veličine 50X60 mm. Na pred- 
njoj strani kutije točno u sredini sva- 
kog dijela na visini od 65 mm izrezat 
ćemo dvije okrugle rupe. Rupe moraju 
biti nešto veće od promjera špekula. 


Na prednji dio kutije B zalijepimo 


karton E. Kutije B i F pričvrstimo ri- 
saćim čavlićima na dasku od ukoče- 
mog drva ili na deblji karton veličine 


STOLNI 


Slika 63. Figure za stolni nogomet 


150 X 420 mm. Karton E pričvrstimo 
risaćim čavlićima na rub daske tako, 
da mu srednji rub prelazi početak da- 
ske i dodiruje pod. Kosinu, koju smo 


na taj način dobili, možemo pojačati | 


letvicom, koju također vidimo na slici. 

Pregrade obilježimo brojkama. Prvi 
pretinac nosi 15 poena, srednji 25, a 
posljednji samo 5 poena. Ako špekula 
uđe na koji od otvora na kutiji F i 
uleti u jedan od njezinih ormarića, to 
nosi 50 poena. 

Kutiju stavimo na pod, pa iz udalje- 
nosti od 5 do 10 metara kotrljanjem 
.špekule po podu i preko kosine karto- 
na E nastojimo pogoditi pojedine pre- 
tince, razumije se, u prvom redu one, 
koji će nam donijeti najviše poena. Po- 
bjednik je, razumije se, onaj, koji je 
osvojio najviše poena. Možemo igrati 
do određenog broja poena, ili na odre- 
đeno vrijeme, pa tko u tom vremenu 
osvoji najviše poena, dobiva igru. 


NOGOMET 


Veliki ljubitelji nogometa, koji ni za 

. kišnih i hladnih dana ne mogu biti bez 

“te igre, neka sebi izrade, prema ovim 

. uputama i nacrtima, stolni nogomet, 

kojim će se ugodno zabaviti kod kuće 

..i izvan »nogometne sezone«. 

“|  Kvadratiće mreže povećajte na ve- 
> ličinu 10 X 10 mm i precrtajte igrače 
«i vratara sa slike 63. Figure ispilite 

.; od ukočenog drva debelog 5 mm. Ako 

2 z ste vještiji piljenju, spojite malim ča- 

“ vlićima dvije daščice i ispilite po dvije 

5. figure odjednom. Tako će vratari i 

5 ostali igrači jedne i druge momčadi biti 
potpuno jednaki. 


= Figura igrača, koji puca loptu, sa-, 


= 
E stoji se od dva dijela: figure i pomične 
č= desne noge. Dijelovi su spojeni čavli- 


ćem, ali tako, da se noga može lako 
pokretati. Ispiljene i očišćene figure 
obojite vodenim ili uljenim bojama, 
ali, razumije se, svaki par u drugoj 
boji. X 
“ Igrače učvrstite na daščice veličine 
50 X 50 mm na taj način, da produ- 


3 


Slika 64, dio 2 prikazuje lik vratara 
gledan sa strane. Iza vratarovih leđa 
pričvršćen je komadić žice. Njome na- 
mještate vratara u položaj, koji sma- 
trate najzgodnijim za obranu vrata. 
Vrata izradite od kartona prema .ve- 
ličinama sa slike 64, dio 3. 

Slika 64. Gotove figure i igralište za stolni nogomet 


žetke na nogama ulijepite u ureze na 
daščicama. Na slici 64, dio 1 vidite fi- 
guru igrača pričvršćenog na daščicu. 
Na toj je slici također prikazano, kako. 
se ispucava lopta: kažiprstom lijeve ru- 
ke pritisnite daščicu na stol; a kaži- 
prstom desne ruke udarite o polugu 
(produžetak desne noge). Noga će uda- 
riti loptu, koja će, ako smo dobro pu- 
cali, uletjeti u gol. 


Igralište za vaš stolni nogomet nacr- 
tajte na polovici arka omotnog papira, 
prema slici 64, dio 4. Kao lopta može 
vam poslužiti drvena kuglica s pro- 
mjerom od 20 do 25 mm. Ako nemamo 
gotove kuglice, možemo je izraditi i 
od plutenog čepa. Pobjednik je ona 
strana, koja zabije više golova, a to 
ovisi o spretnosti pucanja i o dobrom 
postavljanju golmana, koji brani vrata. 

DŽEPNI ŠAH 


Mali džepni šah za izlete, putovanja 
i slično izradit ćemo na ovaj način. Od 
ukočenog drva, debljine 3 mm, izre- 
zat ćemo dvije daščice, veličine 70 X 
140 mm. Svaku daščicu podijelimo na 
32 kvadratića. U sredini kvadratića iz- 
bušimo rupe s promjerom od 5 mm 
(slika 65, dio 1). 


Prilijepimo uz rub kraćih stranica, a 
letvicu 5 X 5X 120 mm uz rub jedne 
od dužih stranica. Kad se ljepilo osuši, 
stranice s letvicama 5X5 mm spojimo 
pomoću dviju malih šarka (slika 65, 
dio 2). Savinimo od komadića žice dvije 
kuke (slika 65, dio 3), pomoću kojih 
ćemo zatvarati kutiju. Kukice učvr- 

Slika 65. Džepni šah 


Stranice kutije izradit ćemo od letvi- 
ca veličine 5 X 10: mm. Najprije ispi- 
limo jednu letvicu dugu 130 mm i pri- 
lijepimo je uz rub daščice s njezine 
unutrašnje strane tako, da nam sa 
svake strane ostane slobodno po 5 mm. 
Dvije kraće letvice, duge 65 mm, zali- 
jepimo na po 5 mm daleko od ruba 
kraćih stranica. Na četvrtu stranicu 
zabijmo letvicu veličine 5X5X120 mm. 
Time je jedna polovica kutije gotova. 

Drugu polovicu izradit ćemo tako, 
da dvije letvice veličine 5X10X70 mm 

stimo malim čavlićima. Kutiju očistimo 
brusnim papirom, svaki drugi kvadra- 
tić obojimo crnim tušom, a zatim je 
čitavu premažimo bezbojnim lakom. 
Dovršenu i zatvorenu kutiju prikazuje 
slika 65, dio 4. 

Slika 65, dio 5 prikazuje figure. Njih 
ćemo izrezati od ukočenog drveta, de- 
bljine 5 mm. Nacrtat ćemo ih pomoću 
kvadratne mreže veličine kvadratića 
4X4 ili 5X5 mm. Najbolje je, da od 
kartona izradimo šablonu i pomoću nje 
precrtamo potreban broj figura na uko- 


čeno drvo. Možemo odmah izrezati 
nekoliko figura za rezervu, ako neku 
izgubimo ili slomimo. Na donjem kraju 
svake figure ostavimo produžetak, koji 
malo zaoblimo nožićem i brusnim pa- 
pirom, da ga možemo utaknuti u ru- 
piče na dasci. Polovicu figura obojimo 


tušem, a polovicu ostavimo u naravnoj 
boji drveta. Lovcima bijelih figura 
glave ćemo pocrniti, a lovcima crnih 
figura ostavit ćemo glave neobojene. 
Sve figure još premažimo bezbojnim 
lakom i kad se osuše, možemo početi 
s igrom. 


PRIJELAZ PREKO RIJEKE 


Sigurno vam je poznata ova stara za- 


gonetka: neki seljak mora prevesti: 


čamcem preko rijeke psa, dva zeca i 
tovar mrkve. Ali čamac je premalen 
i ne može čitav teret prevesti odjed- 
nom. U čamac se može utovariti samo 
150 kg, a čovjek, pas, zečevi i mrkva 
teže svaki za sebe po 50 kg. Postavlja 
se pitanje, na koji je način seljak sve 
prevezao na drugu stranu rijeke, a da 
ni jedamput nije došlo do prilično ne- 


ličine 100X210 mm i debljine 12 do 20 
mm. Na njoj izbušite 10 rupa s pro- 
mjerom od 5 do 6 mm i jednu rupu 
s promjerom od 10 mm, u koju će doći 
baterijska žaruljica. 

S donje strane daske zabijte drveni 
okvir visok 30 do 40 mm od nešto ta- 
nje daske, a na gornjoj strani nacrtajte 
rijeku i obojite njezin tok plavom, a 
obale zelenom uljenom bojom (slika 
66A). 


Slika 66. Igračka — 


zgodne situacije, da ostanu zajedno sa- 
mi zečevi s mrkvom ili pas sa zečevi- 
ma. 

Da biste ispitali snalažljivost i do- 
mišljatost svojih prijatelja, izradite ovu 
zanimljivu igračku, koju ćemo vam sa- 
da opisati. Najprije uzmite dasku ve- 


»prijelaz preko rijeke« 


Kad ste to dovršili, izrežite od tan- 
kog lima 16 traka, veličine 6X15 mm, 
i savinite ih prema slici 67, dio 1. Dru- 
ge dvije limene trake, veličine 15 X40 
mm, savinite prema slici 67, dio 2 i 
učvrstite njima malu okruglu džepnu 
bateriju. U svakoj od onih 16 traka 

probušite po jednu rupu. Šipku, ka- 
kva se uoptrebljava za zastore, ili ne- 
ku metalnu cijev s promjerom od oko 
5 mm, izrežite na pet dijelova dugih 
po 50 mm. 

Limene trake (slika 67, dio 1) učvr- 
stite s donje strane daske malim vijci- 
ma za drvo ili ih pribijte čavlićima, i 
to tako, da ispod svake rupe dođu po 
dva lima, kojih će se umetnuta cjevči- 
ca doticati (slika 67, dio 5). Montažu i 
smještaj limova, kao i učvršćenje ba- 
terije i žaruljice, vidi se na slici 66B 
i slici 67. Žaruljicu možete učvrstiti 
pomoću grla iz stare džepne svjetiljke, 
a možete žice zalemiti i direktno na 
žaruljicu. 


Pe ezE 


mali produžetak, na koji ćete pričvr- 
stiti cjevčice, kao što to vidite na slici 
68, dio 5. 

Prema slici 66A kraj svake rupice 
označite slovom, kojoj figuri rupica 
pripada (seljak S, zec Z, pas P, mrkva 
M). 

Igra može početi samo, kad su sve 
figure na svojim mjestima, i to sve na 
istoj obali rijeke. Vaš prijatelj mora 
određenim redom prenijeti figure na 
drugu obalu rijeke, ali da ne preopte- 
reti čamac i da se ne dogodi nesreća — 
da pas pojede zečeve ili da zečevi po- 
jedu mrkvu. Čim vaš prijatelj pomakne 
krivu figuricu, žaruljica će zasvijetliti 
i uporoziti na »opasnost«. Ako figurice 

Slika 67.. Učvršćivanje limova i baterije 


Kontakte, t. j. limove (slika 67, dio 1) 
spojite međusobno izoliranim žicama 
prema shemi sa slike 66 B. Najbolje je 
žice zalemiti na limove. Spajanje mo- 
rate izvesti točno prema shemi, jer 
inače čitav mehanizam ne će pravilno 
funkcionirati. 

Sada ćemo prijeći na izradu figura. 
Pomoću kvadratne mreže 5X5 mm 
precrtajte seljaka, psa, zeca i mrkvu 
na deblji karton ili na ukočeno. drvo 
debljine 3 mm. Seljaka, psa i mrkvu 
izrežite po jedan komad, a zeca dva 
komada. Svaka figura mora imati 

prenosi pravilnim redoslijedom, žaru- 
ljica se ne će zapaliti. No taj redoslijed 
treba pronaći. 

Za vas, koji ćete izraditi ovu igračku, 
dajemo i rješenje zagonetke. Seljak 
najprije preveze zečeve (zečevi teže 
svaki po 50 kg i seljak 50 kg, a to ča- 
mac može podnijeti), ostavi ih na dru- 
goj obali i sam se vrati natrag. Zatim 
uzme mrkvu i nju preveze na drugu 
obalu, ostavi je, a sa zečevima se vrati 
natrag. Sada ostavi zečeve i preveze 
psa, ostavi ga na drugoj obali s mr- 
kvom i ponovo ode po zečeve. Tako ze- 

Slika 68. Figure i gotova igračka — »prijelaz 'preko rijeke« 


čevi putuju tri puta preko rijeke. Kad 
je sve prevezao na drugu stranu, igra 
je završena. 

Kod vašeg prijatelja to sigurno ne će 
ići tako jednostavno, kao što je to ovdje 
opisano, nego će mnogo puta zasvijetliti 
žaruljica, prije nego će otkriti način, 


na koji se domišljati seljak prevezao. 
preko rijeke sa svojim nezgodnim su- 
putnicima i teretom. A upravo u tom 
»svijetlećem« upozoravanju na pogre- 
ške i jest pravi čar ove igre i sigurno 
ne ćete požaliti trud, koji ste uložili 
izradivši je. 


KONJ 


Glavu konja sa slike 69, dio 1 ispilit 
ćemo od daske velike 300X300 mm i 
debele 30 do 40 mm. Glavu ćemo na- 
crtati pomoću kvadratne mreže s kva- 
dratićima veličine 30X30 mm. Kad smo 
glavu ispilili, zaoblimo je turpijom i 


dotjerajmo brusnim papirom. Na za- 
vršetku usta izbušimo nešto veću rupu 
i kroz nju provedimo uzde. Na donjem 
dijelu glave ispilimo utor, kako je to 
prikazano na sliči 69, dio 2. Štap, koji 
možemo izraditi od drške stare metle, 

hE. i ino du svodio 


ljepilom učvrstimo u utor na glavi. Još 
je bolje, ako odozgo zabijemo tanki 
čavao. Glavu i štap obojimo uljenom 
bojom, a oči, uši i nos nacrtajme tušem. 

Za uzde ćemo upotrebiti nešto deblji 
konopac ili stari kožnati remen, učvr- 
stivši ih s dva čavlića u obliku slova 
»U«. 


savinuti lim služi kao ležaj za kotačić 
(slika 69, dio 4). Ako nemamo gotov 
kotač, ispilit ćemo ga od debljeg uko- 
čenog drva ili od nekoliko tanjih slo- 
jeva  zalijepljenih . zajedno. Kotačić 
učvrstimo u ležaj. čavlom, koji ćemo 
na drugom kraju savinuti ili, što je još“ 
bolje, kotač učvrstimo pomoću vijka 
s maticom. 

Kao što vidite, izrada konja niie ni- 
malo težak posao, a vašem mlađem 


bratu to će sigurno učiniti veliko za- 
dovoljstvo, baš zato što ste mu ga vi 


izradili. Za vas će to biti veoma dobra 


Slika 69. Dijelovi i sastavljanje konja 


Na drugi kraj štapa učvrstimo vij- 
cima limenu traku debelu .3 do 4 mm, 
savinutu prema slici 69, dio 5. Ovako 


Izrada malog konjića-ljuljačke pri- 
kazana je na slikama 70 i 71. Visina 
od poda do sjedala iznosi 50 cm, a či- 
tava visina ljuljačke 80 cm. Dužina 
(slika 70, dio 6) iznosi 110 em, a širina 
50 cm, što konjiću daje dobru stabil- 
nost. Ove ćemo veličine dobiti, ako 

vježba, pa ćete se lakše moći upustiti 
u izradu složenijih igračaka i praktič- 
nih predmeta. 


KONJ LJULJAČKA 


stranice kvadratića povećamo na 50X 
50 mm. 
Dijelove 1, 2, 3, 4 i 5 sa slike 70 ispi- 
lit ćemo od daske mekog drva debljine 
30 do 40 mm. Daska mora biti dobre 
kvalitete, bez čvorova. Dijelove 1, 2i 
3 ispilimo po jedan komad, noge (dio 

Slika 70. Dijelovi za konja-ljuljačku 


4) po četiri komada, a poprečne daske 
(dio 5) po dva komada. Dio 6 ispilit 
ćemo po dva komada, i to od tvrdog 
drveta debljine 40 mm. Ova daska mo- 
ra biti bez čvorova, a godovi joj mo- 
raju teći po dužini. Strijelicama je 
označen smjer vlakanaca, jer ako budu 
okrenuta u obratnom smjeru, dijelovi 
će biti mnogo slabiji i brzo će puknuti. 
Na crtkano označena mjesta dijela 5 
dolaze noge (dio 4), pa na ta mjesta 
učvrstimo daske (dio 5). 

Obrađene dijelove konjića sastavit 
ćemo jačim i dužim vijcima za drvo. 
Najbolje je, da noge o trup učvrstimo 
pomoću vijaka s maticom debljine 10 
mm, pa će igračka biti još čvršća. 
Krajeve nogu isturpijat ćemo prema 
Slici 71. Spajanje dijelova 1 i 2 prika- 
zuje slika 72. Na istim udaljenostima 
na.glavi i trupu izbušimo 3 do 4 rupe 


s promjerom od 10 do 15 mm, dubine 
oko 50 do 70 mm. Koliko smo ispilili 
rupa, toliko izradimo štapića jednakog 
promjera i dužine. Štapići moraju toč- 
no pristajati u izbušene rupe. Sastavi- 
mo ih tako, da najprije namažemo tut- 


Slika 71. Sastavljanje konja-ljuljačke 

kalom jednu polovicu štapića i zabijmo 
ga u rupu jednog dijela. Tada namaži- 
mo tutkalom dijelove štapića, koji viri 
. iz rupe, i dasku, i zatim sve skupa za- 
lijepimo. Sjedalo (slika 70, dio 3) učvr- 
stit ćemo o trup vijcima s upuštenom 
glavom. 


Slika 72. Spajanje dijelova 


Od kože ili filca izrežimo uši (slika 
70, dio 2A), a od drveta izradimo štap 
za držanje (slika 73, dio 2B) promjera 
15 do 20 mm, dužine 200 mm. Rep 
(slika 71, dio 7) ispletimo od špage, a 


uzde (slika 71, dio 8) od konopca ili 
starog remena. 
Kad se ljepilo dobro osuši, sastavimo 


. sve dijelove konjića. Sve dijelove, koje 


Slika 73. Konj-ljuljačka gledan sprijeda 


spajamo vijcima, najprije na spojevi- 
ma namažimo tutkalom, a tek tada ih 
spojimo vijcima. Kad smo ljuljačku 
potpuno sastavili, dotjerajmo je papi- 
rom za brušenje, a zatim je obojimo 
uljenom bojom. 


ROMOBIL 


Romobil je veoma obljubljena, ali i 
korisna igračka. Njome se, naime, di- 
jete prvi put u životu jednim vozilom 
samostalno uključuje u ulični promet. 
Iako je tom vozilu iznimno dopušteno, 
a i određeno, da se kreće samo pločni- 
kom, ipak se njime stječu prvi pojmovi 

o saobraćajnim propisima (vozi desno, 
pažnja pri okretanju, oprez pri prije- 
lazu ulice i t. d.). Osim toga, romobil 
omogućuje djetetu da zadovolji svoje 
potrebe za fizičkom aktivnošću. Ne- 
ma djeteta, koje ne bi željelo da ima 
romobil. Ali, imati romobil, koji smo 


gebi sami izradili, više je nego voziti 
se romobilom kupljenim u trgovini. A 
uz pomoć naših uputa i crteža i uz 
malo truda, moći će ga svatko sam iz- 
raditi. 

Izradu romobila prikazuju slike 74 
do 77. Prednji dio (slika 74, dio 1) ispi- 
lit ćemo.od daske debljine 15 do 20 
mm, prema veličinama sa slike. Na 
donjem dijelu ispilit ćemo prorez za 
kotač i izbušiti rupe za vijke, kojima 
ćemo učvrstiti dio 4. Dasku (slika 74, 
dio 2) ispilimo od daske debljine 20 
mm, prema mjerama označenima na 
slici. Za izradu ovih dijelova najbolja 
€e biti bukova daska. Ispiljene dijelove 


a možemo upotrebiti i kotače od nekog 
starog romobila ili kotače s kugličnim 

Slika 74 Drveni dijelovi romobila 


dotjerat ćemo turpijom i papirom za 
brušenje i premazati bezbojnim lakom. 

Na slici 75, dio 3 vidimo veličine ko- 
tača, koje nam može izraditi drvotokar, 


ležajima (kugllagerima). Za upravljač 
(slika 75, dio 5) možemo obraditi dršku 
od metle dužine 250 mm. Upravljač će- 


mo za prednji dio romobila (slika 74, 

Slika 75. Metalni dijelovi romobila 


dio 1) pričvrstiti vijcima za drvo. Me- 
talne dijelove, koji služe za okretanje, 
vidimo na slici 75, dio 4A, 4B i 4C. Ako 


mi m 


II 

PODLOŽNA 
PLOČICA 


nemamo potreban: alat, pri njihovoj 
nam izradi može pomoći bravar, jer ih 
moramo izraditi točno prema veličina- 
ma, koje su označene na slici. Izradit 
ćemo ih od željeznog lima debljine 4 
mm i učvrstiti na daske (slika 76, dio 1 
i 2). Sastavit ćemo ih vijcima s matica- 
ma. Bit će nam potrebno 6 komada vi- 
jaka, promjera 5 mm, dužine do 30 mm 
i jedan vijak promjera 6 mm, dužine 
80 mm, koji o- 
mogućava okre- 
tanje upravljača, 
Ispod glave ovog 
vijka i matice 


postavit ćemo 


Slika 76. Učvršćivanje metalnih dijelova 

podložne pločice, 
a vijak na do- 
njem kraju ispod 
matice ćemo pro- 
bušiti. Kroz tu 


rupu provedimo žicu ili čavlić, da se 
matica ne bi odvrtala. 

Još nam preostaje, da izradimo ko- 
tače. U sredini kotača izbušimo rupu i 
u nju učvrstimo mjedenu cijev s unu- 
trašnjim promjerom od 8,5 do 9 mm. 
Cijev učvrstimo u dio 1, kako je to 
prikazano na slici 77. Kroz cijev pro- 
vucimo vijak promjera 8 mm. Prije 
toga između kotača i dijela 1 stavimo 
podložne pločice. 

Ispod glave vijka i matice možemo 
također staviti podložne pločice. Na 
vijak je dobro staviti dvije matice, da 
se spriječi njihovo odvrtanje. Na isti 
način učvrstit ćemo i stražnji kotač. 
Time je naš romobil gotov i možemo 
poći na prvu probnu vožnju. 


Slika 77. Učvršćivanje kotača 


DIJELOVI ZA SASTAVLJANJE RAZNIH VRSTA BRODOVA 


Slike 78, 79 i 80 prikazuju izradu 
dijelova, od kojih ćemo moći sastaviti 
nekoliko vrsta jedrenjaka, ratni brod, 
tanker i slično. Pošto sastavimo jedan 


model, možemo ga rastaviti i sastaviti . 


drugi, i to bez ikakvog lijepjenja ili 
zabijanja čavala. 

Sastavne dijelove s potrebnim di- 
menzijama prikazuju slike 78 i 79. Njih 
ćemo ispiliti pilicom za drvorez od tvr- 
dog drveta. Trup (dio 1) možemo sa- 
staviti i lijepljenjem od nekoliko tanjih 
Pojedinačno  ispiljenih daščica. Radi 
lakše izrade, tlocrt je dan u kvadrat- 

. noj mreži (slika 78, dio 1A). Dijelove 
14, 20, 22, 23, 24, 25 i 27 izradit ćemo 
PO dva komada, dijelove 11 i 13 po 3 
komada, dio 18 po četiri komada, a dio 


5 Odzmaja do akvarija 


kO 


21 izradit ćemo 8 komada. Od ostalih 
dijelova izradit ćemo po jedan komad. 

Jedra (slika 79, dio A, B, C,D,Ei 
F) izradimo od tankog platna, a napet 


ćemo ih i učvrstiti na jarbole (dio 26 


i 27) pomoću tanje, čvršće žice, pro- 
vučene« kroz rupe u jarbolima. 

Slika 80 prikazuje neke od mogućih 
kombinacija igračke. Radi lakšeg sa- 
stavljanja dijelovi su označeni broj- 
kama sa slike 78, odnosno slike 79. 
Okrugle pločice (dio 13, 14, 15, 16 i 
t.d.) možemo ispiliti od drvenih šta- 
Pića ili, ako želimo imati ljepšu igrač- 
ku, možemo ih dati izraditi kod drvo- 
tokara. ' 

Gotove dijelove, očišćene brusnim 
papirom, obojit ćemo prema vlastitom 
ukusu i lakirati bezbojnim lakom. 


69 


macasnau 
LI EEE 


— aa 
LT 


Slika 78. Dijelovi za sastavljanje 


: 


raznih vrsta brodova 

Slika 79. Dijelovi za sastavljanje raznih vrsta brodova 

Slika 80. Nekoliko kombinacija za sastavljanje brodova 

ROMOBIL ZA SNIJEG 


Ako se neki naši mladi čitaoci nisu 
odlučili da izrade običan romobil, to 
jest s kotačima, ili zbog toga što ga 
već imaju ili zato što ga mogu kupiti 
u trgovini, sigurno će se odlučiti na iz- 
radu romobila za snijeg, koji još ne- 
maju, niti ga mogu kupiti. A to je 
igračka, kojom se zimi mogu pozaba- 
viti isto tako lijepo kao i saonicama ili 
klizaljkama. Ako se tome još doda, da 
je njegova izrada kudikamo jednostav- 
nija, jer nema kotača, onda je sasvim 


EEE 


i dotjerajmo ga papirom za brušenje. 
Dasku za stavljanje nogu (slika 81, dio 
2) ispilimo od bukove daske debljine 
20 mm. Sve potrebne mjere označene 
su na slici 81. Kvadratiće mreže po- 
većat ćemo na 25X25 mm i nacrtati 
dijelove 3, 5 i 6. Dijelove 3 i 5 izradi- 
mo od bukove daske debljine 30 mm. 
Dva komada dijela 6 ispilimo od daske 
debljine 20 mm, i to po crtkanoj liniji. 


. Dijelove dotjerajmo papirom za bru- 


šenje i montirajmo ih zajedno. ' 


Slika 81. Romobil za snijeg 


sigurno, da će ga mnogi naši čitaoci 
pokušati izraditi i isprobati na prvom 
snijegu. 

Za izradu romobila za snijeg treba 
nam nekoliko bukovih dasaka, traka li- 
ma, kakvom se obično vežu sanduci, i 
metalni dijelovi za okretanje. 

Na bukovoj dasci debljine 30 mm i 
veličine 600X80 mm nacrtajmo prednji 
dio, na koji dolazi upravljač (slika 81, 
dio 1). Na njemu pilom ispilimo rupe 


Na slici 81C vide se sastavljeni di- 
jelovi 2 i 3, koji su međusobno spojeni 
vijcima. Na mjestu, koje nam je naj- 


zgodnije, pribijmo u veličini naše ci- 


pele kožnati remen, koji će spriječiti 
da noga klizne s daske. Sastavljene 
dijelove 5 i 6 vidimo na slici 81B. Di- 
jelove 6 pribijmo s obje strane dijela 
5 i obradimo ih turpijom. Dijelove 1, 
5 i 6 međusobno zalijepimo i učvrstimo 
vijcima za drvo. 

Dijelovi za okretanje potpuno su je- 
dnaki s dijelovima 4A, 4B i 4C romo- 
bila s kotačima, što smo ga opisali u 
prethodnom poglavlju. Možemo ih iz- 
raditi prema slici 75, pa ih ne ćemo ov- 
dje posebno tumačiti. Na slici 76 vidi se 
kako ćemo ih sastaviti pomoću vijaka. 
Za upravljač uzet ćemo držak od metle 
dužine 300 mm. Prije sastavljanja ro- 
mobila donju stranicu dijela 3 i 5 okuj- 
mo limenom trakom za okivanje san- 
duka. To je potrebno zbog toga, da ro- 
mobil bolje klizi po smrznutom sni- 
jegu. 


TO 


Gotov i sastavljen romobil za snijeg 
vidimo na slici 81A. Ovaj je romobil 
podesan za vožnju po smrznutom i uga- 
ženom snijegu. U svježi snijeg romo- 
bil će suviše propadati, pa se po njemu 
ne ćemo moći voziti. Uostalom, po svje- 
žem, snijegu teško se vozimo i saoni- 
cama. Inače, vožnja romobilom za sni- 
jeg jednaka je vožnji na običnom ro- 
mobilu za »kopno«. Cipelu jedne noge 
stavimo u petlju od kože, a drugom 
nogom se odguravamo. Kad postigne- 
mo »punu brzinu«, stavimo na dasku i 
drugu nogu. 


MODELARSTVO 
ZRAKOPLOVNI MODELI 


MODEL PADOBRANA 


Za razliku od pravih padobrana, koji 
se izrađuju od posebne, veoma tanke 
svile, mi ćemo naš padobran izraditi 
od svilenog papira. Glavni su mu dije- 
lovi kupola, užeta i teret. Kalotu pa- 
dobrana izradit ćemo savijanjem pa- 
Pira prema slici 82. Papir mora imati 


Ž 4 


se vidi na slici 82, dio 2. Sa savijanjem 
nastavimo (slika 82, dio 3), dok ne do- 
bijemo 32 sloja. No savijati moramo 
točno, ako želimo da nam model uspi- 
je. Sada ćemo odrezati vrh ravno, a 
donji kraj papira u luku (slika 82, 
dio 4). 


Slika 82. Savijanje papira za kalotu padobrana 


oblik kvadrata sa stranicama 50 X 50 
cm. Najprije ćemo ga presaviti napola 
(slika 82, dio 1), a zatim po crtkanoj 
liniji još napola. Dobili smo četiri pu- 
ta manji kvadrat od prvobitnog. Ovaj 
kvadrat presavinimo u trokut, kao što 


Kad papir rastvorimo, oblik će mu 
biti kao na slici 82, dio 5. Sa savija- 
njem još nismo gotovi. Sada pažljivo 
složimo papir, prema slici 82, dio 6. 
Najlakše ćemo ga složiti, ako palcem 
i kažiprstom lijeve ruke uhvatimo vrh 

kalote, a desnom slažemo papir, dok 
ne dobijemo izgled prema slici 82, 
dio "7. 

Kad smo taj posao dovršili, osta- 
vimo papir i počnimo s izradom dru- 
gih dijelova. Od nešto jačeg konca 


KONAC NAMAZATI 


MNE 250 200 m 


Slika 83. Lijepljenje konca na padobran 


izrežimo 8 niti dugih 120 mm, preklo- 
pimo ih u sredini i provedimo kroz 
prsten od čelične žice promjera oko 
5 mm (slika 83, dio 1). 

Kalotu padobrana otvorimo, provu- 
cimo prsten s koncem kroz razrezani 
vrh i prilijepimo niti .na unutrašnju 
stranu kalote na svaki drugi brid (sli- 
ka 83, dio 2). Konce ćemo najlakše za- 
lijepiti na način, kao što prikazuje 
slika 83, dio 3. Za to nam je potrebno 
komad kartona, koji mora biti nešto 
veći od rastvorene kalote. U sredini 
kartona izbušimo rupu ili urez, da 
bismo kroza nj mogli provući konac s 
prstenom. Prsten je s donje strane 
kartona, a na gornju stavimo kalotu i 
kroz rupu u sredini provucimo konac 
i lijepimo ga u žljebove papira. 


Dok čekamo, da se ljepilo osuši, na-. 


činimo prema slici 83, dio 4 kuku od 
čelične žice promjera 1 mm i pločicu 
od olovnog lima debljine 2 mm, prema 
slici 83, dio 5. 

Kad še ljepilo osušilo, kalotu ponovo 
složimo u mijeh, ali tako da zalijeplje- 
ni konci budu s unutrašnje strane. Slo- 
bodne krajeve konca, koji moraju biti 
jednako dugački, zavežimo za kuku od 
čelične žice (slika 83, dio 6) i oko nje 
namotajmo olovnu pločicu (slika 83, 


.dio 7). Slika 83, dio 8 prikazuje gotov, 


složen padobran. 

Na slici 84 prikazano je, kako se iz- 
rađuje kupola padobrana u raznim bo- 
jama. Osam dijelova svilenog papira 
raznih boja izrežimo prema slici 84, 
dio 1. Tako izrezane dijelove presa- 
vinut ćemo na polovicu, gornji vrh 
namazati ljepilom i na nj nalijepiti 
nit konca dužine 80 cm, kao što se 
vidi na slici 84, dio 2 do 4. Na gornji 
kraj niti privezat ćemo čelični prsten, 
a na donji kuku s olovom, kao i kod 
prije opisane kupole. 

Na slici 85, dio 1 prikazan je uređaj 
za odapinjanje padobrana. Sastoji se 
od štapa dugačkog 150 mm i gumene 
trake s metalnim prstenom privezane 
na štap. 


Slika 84. Izrada padobrana u bojama 
od 8 dijelova 


Slika 85, dio 2 prikazuje, na koji 
način startamo padobran. Končane niti 
preklopimo preko složene 'kalote, jed- 
nu kuku zakvačimo za prsten na vrhu 
kalote, a drugu za prsten, koji se na- 


lazi na kraju gume. Lijevom rukom . 


uhvatimo padobran za donji, širi kraj 
kalote, a desnom uhvatimo štap i 
napnimo gumu. Radi boljeg objašnje- 


Slika 85. Startanje padobrana 


nja ovaj je postupak prikazan na slici 
83, dio 3 nešto uvećan, Kad je guma 
dovoljno napeta, ispustimo kalotu i 


padobran će poletjeti uvis. Kuka će se 
osloboditi prstena na vrhu padobrana 
ion će se otvoriti i lagano spuštati 
prema zemlji. 

Drugi način starta padobrana vidimo 
na slici 85, dio 4. Ovdje nam nije po- 
treban štap s gumom i prstenom, kao 
kod prethodnog načina, nego je guma 
učvršćena direktno za kuku, koja sada 
ima malo drukčiji oblik. Na jednom je 
kraju savinuta u kukicu, a na drugom 
u prsten (slika 85, dio 4 i 5). Kod ovog 
načina startanja postupak je isti kao 
kod prethodnog, s tom razlikom, što 
zajedno s padobranom moramo ispu- 
stiti i gumu. 

Prilikom prvog starta odmah vidimo 
da li je kuka dobro savinuta. Ako se 
prsten oglobodi prije nego padobran 
dosegne svoju najvišu točku, kuku 
moramo malo jače savinuti, i obratno. 


GRADNJA ZMAJEVA 


Najstarija i najjednostavnija sprava 
teža od zraka, koja se može održati u 
zraku, jest zmaj. Kinezi su poznavali 
ovakve zmajeve još prije nekoliko ti- 
suća godina, a upotrebljavali su ih i u 
praktične svrhe. Zmajevi se izrađuju 
u najrazličitijim oblicima i veličinama. 
Opisat ćemo izradu tri različita oblika. 

Zmaj s repom. Prvi zmaj (slika 86) 
ima najjednostavniji oblik. To je običan 
zmaj s repom. Uzmimo dvije smrekove 
letvice debljine 5 X 5 mm, dužine 500 


i 800 mm, i krajeve im zarežimo no-' 


žem, prema slici 86A. Letvice stavimo 
unakrst, prema slici, ali pazimo pri- 
tom, da su položene jedna na drugu 
točno okomito, i čvrsto ih zavežimo 
koncem. Krajeve letvica povežimo ja- 


čim koncem ili tankom špagom. Tako 
smo dobili vrlo stabilan kostur, koji 
ćemo presvući vrlo tankim i laganim 
takozvanim svilenim papirom. 

To uradimo na ovaj način: papir 
rasprostrimo na stol, na nj položimo 
kostur i označimo olovkom njegov 
oblik. Da bismo mogli papir zalijepiti 
za konac, ostavimo sa svih strana rub 
od 15 mm i odrežimo uglove. Presvlaka 
za zmaja prikazana je na slici 86B. 
Rub namažimo ljepilom i preklopimo 
ga preko konca. Na vrhove letvica za- 
vežimo tanke konopce i njihove slo- 
bodne krajeve svežimo zajedno. Konac 
s gornjeg vrha mora biti kraći od kon- 
ca, koji je zavezan za donji vrh, a li- 
jevi i desni konac moraju biti jednako 

KRAJEVE a 


KONCEM 


ju biti jednako napeti (slika 86C), a 
čvor mora biti okomit na središte ko- 
stura. 

Rep ćemo izraditi tako, da od razno- 
bojnog svilenog papira izrežemo dese- 
tak traka dugačkih oko 250 mm i širo- 
kih 15 do 20 mm. Njih ćemo svezati za 
konac u razmaku od 150 mm (slika 
86D). Dovoljno je, da rep bude dug 
oko 1,5 m. Jedan kraj repa privezat 
ćemo za donji kraj zmaja, a na drugom 
kraju ostavit ćemo kitu. od papirnatih 
traka. 

Preostaje nam još, da počekamo po- 
voljan jetar, pa da izvršimo prvu pro- 
bu. Prije polijetanja privežimo na 
čvor, koji smo dobili vezanjem konop- 
ca, tanku i laganu uzicu dužine oko 
100 m. Nemojte nikad puštati zmaja 
sam. Radite to zajedno s vašim prija- 
teljem, i to tako, da jedan drži uzicu, 
a drugi zmaja. Onaj, koji drži zmaja, 
okrenut je protivno od smjera vjetra, 
a njegov pomagač mora neprekidno 
uzicu držati napetom. Kad dječak, koji 


Slika 87. Zmaj bez repa 


dugi. Kad potegnemo čvor, kojim smo 
povezali sva četiri konca, konci mora- 

drži zmaja, ocijeni, da je nastupio po- 
voljan moment, a ta je onda, kad vje- . 


( sad I 


tar jednako upire na čitavu njegovu 
plohu i kad su konopci jednako napeti, 
on će ga ispustiti, i zmaj će odmah po- 
letjeti uvis. No, može se dogoditi, da 
zmaj ne poleti, nego da se odmah za- 
bije u zemlju. To znači, da konopci 


Slika 88. Kutijasti zmaj 


nisu pravilno vezani, da su nejednaki 
ili da je konac na vrhu kratak. Popra- 
vite konce i pokušajte ponovo i vidjet 
ćete, da će se zmaj ipak dignuti vrlo 
visoko i ostati u zraku, dok mu god 
vjetar udara o donju plohu i daje mu 
uzgon, koji ga održava u zraku. 


Zmaj bez repa. Gradnja ovog zmaja 
ne razlikuje se mnogo od gradnje zma- 
ja, koji smo prije opisali, a možda je 


čak i jednostavnija, jer. ovaj zmaj 
nema repa. Vodoravna letvica debela 
je 10 X 5 mm, a okomita 10 X 10 mm. 
Dužina obiju letvica iznosi 100 mm. 
Na slici 87A i 87B prikazano je veza- 
nje letvica i konca, a ostale veličine 
vide se na slici 87C. 

Zmaja ćemo presvući omotnim pa- 
pirom. Postupak presvlačenja jednak 
je kao i kod zmaja s repom. Papir pro- 
strimo na stol, položimo na nj kostur 
zmaja i konture označimo olovkom. 
Rubove papira namažimo ljepilom i 
preklopimo ih preko špage. 

No, ovaj se zmaj ipak razlikuje od 
zmaja s repom. Evo u čemu. Kad se 
ljepilo, kojim smo lijepili presvlaku, 
osuši, na jedan kraj stražnje strane 
zmaja zavezat ćemo tanku špagu nešto 
dužu od jednog metra. Slobodan kraj 
uzice vežimo za drugi kraj letvice, ali 
tako da letvicu malo savinemo. Zmaj 
će tako dobiti malo zaobljen oblik, kao. 
što to vidimo na slici 87D. 


Udaljenost od središta križa do na- 
tegnute uzice iznosi oko 120 mm. Pre- 
svlaka je s prednje, a letvica sa stra- 
žnje strane zmaja. Uzica za startanje 
vezana je samo na dva mjesta za sred- 
nju letvicu (slika 87D). 


Slika 89. Sastavljanje letvica za kutijastog 
zmaja 


Zaobljenost, ako je precizno izve- 


dena, daje zmaju odlične letačke spo- 
sobnosti, pa i tu, da može letjeti bez 

repa. Uzlijetanje zmaja vrši se na isti 
način, kao i sa zmajem s repom. 

Kutijasti zmaj. Taj neobičan naziv 
dobila je ova vrst zmaja po svom 
isto tako neobičnom obliku, koji je sli- 
čan kutiji. Ovi se zmajevi grade tako, 
da ih vrlo lako možemo rastaviti i opet 
sastaviti. Letačke su im osobine vrlo 
dobre. ' 

Zmajev kostur sastoji se od četiri 
letvice dužine 1200 mm i debljine 
10 X 10 mm (slika 88A). Druge četiri 
letvice, dužine 560 mm i debljine 
6 X 12 mm, sastavimo u obliku dvaju 
križa, prema slici 88B, a krajevi su im 
zarezani. 

Presvlaka ovog zmaja izrađena je od 
laganog platna ili svile, koja teško pro- 
pušta zrak. Dužina presvlake iznosi 
1600 mm i 20 mm ruba za sastavljanje 
šivanjem. Presvlaku vidimo na slici 
88C. Ako nemamo platna ni svile, mo- 
žemo upotrebiti omotni papir. U tom 
slučaju rubove papira pojačajmo s obje 


strane trakom širine 10 do 20 mm, da 
spriječimo kidanje. 

Pri sastavljanju kostura namjestit 
ćemo duže letvice u utore letvica spo- 
jenih u obliku križa. Složeni kostur 
vidimo na slici 88D. Letvice moraju 
biti nešto duže od dijagonala kvadrat- 
ne presvlake, tako da dobro upiru o 
stijenke i drže presvlaku. One se pri- 
tom malo savinu (slika 89). Preko tako 
složenog .kostura navucimo presvlake 
složene u kvadrate s dužinom stranica 
400 mm (ovi se prijelomi vide na slici 
88C). Slika 88E prikazuje gotovog zma- 
ja s mjerama, prema kojima vežemo 
uzicu na jednu od poprečnih letvica. 

Ovaj zmaj uzlijeće na isti način kao 
i ostali zmajevi. Desnom rukom drži- 
mo ga za letvicu između presvlaka, i 
to nasuprot one, o koju je zmaj zave- 
zan, a lijevom držimo donji ugao kod 
uzice. Zmaj je okrenut u vjetar. Kad 
se konopac napne, znači, da je vjetar 
povoljan i mi možemo ispustiti zmaja. 


MODEL ŠTAPIĆARA 


Mali, jednostavni model aviona, ta- 
kozvanog štapićara, što ga vidimo na 
slici 90, možemo izraditi vrlo lako i bez 
ikakvih izdataka. 


Za trup modela uzet ćemo običnu 
pšeničnu slamku dužine 160 mm ili još 
bolje slamku od raži, koja je mnogo 
čvršća. Krila (slika 90, dio 2) izrežimo 
škarama od tanjeg crtaćeg papira ili 
vrlo tankog kartona, koji ne smije biti 
težak, ali mora biti dovoljno čvrst, da 
se ne savija. Rub dužine 100 mm i ši- 
rine 3 mm namažimo ljepilom, previ- 
nimo ga na krilo i stavimo ispod knji- 
ge, da se ljepilo pod pritiskom osuši. 

Od istog kartona, od kojeg smo izra- 
dili krilo, izradimo i stabilizator (slika 
90, dio 3). Za to vrijeme krilo je već 
suho, te mu u sredini nožem učinimo 
dva uzdužna ureza, kroz koje ćemo 
provući slamku-trup. To isto učinimo 
i na stabilizatoru. Ležaj za elisu (slika 
90, dio 4) izrađimo od komadića pre- 
ostale slamke dužine oko 10 mm, obli- 
jepivši ga papirom. Ležaj celuloznim 
ljepilom prilijepimo na trup. 

Nabu (nos) elise izradimo od malog 
drvenog valjka, zarezanog na vrhu 
(slika 90, dio 5) i kasnije ga zaoblimo 
(slika 90, dio 6). Elisu ćemo izraditi od 


tankog aluminijskog lima od neke ku- 
tijice za pilule. Kvadratiće mreže po- 
većat ćemo na 4X 4 mim i tako ćemo 
dobiti pravu veličinu elise. Prije nego 
elisu izrežemo, moramo lim izravnati 
čekićem i očistiti finim papirom za bru- 
šenje. Kad smo lim izravnali, preko- 
pirajmo na nj elisu i izrežimo je. Od 
tanke čelične žice izradimo osovinu, 


nosa (ležaja), trupa i kuglice stavimo 
malu pločicu od aluminijskog lima, da 
kuglica ne ošteti ležaj, kroz koji ćemo 
provući žicu, savinuvši na njoj malu 
kuku. 


Na trup kroz prorezane zareze na- 
vući ćemo krilo i stabilizator. Drljaču 
(slika 90, dio 11), koja služi za učvr- 


kći 


1 12. 


Slika 90. Model štapićara 


savinimo je i navucimo na elisu (slika 
90, dio 7). ' 

Kroz sredinu nabe (nosa) izbušimo 
malu rupicu i kroz nju provucimo oso- 
vinu s elisom, namazavši ih prije toga 
ljepiom. Mala kuglica (slika 90, dio 8) 
od stare ogrlice služi, da se elisa lakše 
okreće, to jest da joj se smanji trenje. 

Na slici 90, dio 9 i 10 vidimo, kako 
lreba savinuti krakove elise. Između 


šćenje drugog kraja gumene trake, iz- 
radit ćemo također od aluminijskog 
lima, prema slici 90, dio 11 i zalijepit ' 
ćemo je na kraj trupa. Ispod krila 
ćemo provući podnožje od crtaćeg pa- 
Pira (slika 90, dio 12). Na razmacima 


. označenima na slici zalijepimo na trup 


krilo i stabilizator. Kad se ljepilo osuši, 
dademo tim dijelovima oblik »V«, ta- 
kođer prema slici. 


TT 


Kao motor modela poslužit će nam 
četvorostruko omotana gumena vrpca 
debljine 1X1 mm ili gumica za ve- 
zanje boca za kompot. Time bi naš 
model bio gotov. 

Reglažu modela izvršit ćemo tako, 
da ga uhvatimo palcem i kažiprstom 


za slamku i za krilo i da ga lagano ba- 


cimo u vodoravnom smjeru. Ako pri- 
tom model pada na nos (pikira) savi- 


nut ćemo mu stražnji rub stabilizatora | 


malo nagore, a ako se propinje, savi- 
nut ćemo ga prema dolje. S reglažom 
ćemo nastaviti sve dotle, dok model ne 
bude letio pravilno, to jest ravno. Tek 
tada možemo navinuti gumicu, ali prvi 
puta ne prejako, jer nam nagli let 
može uništiti model. 

I onda, kad pustimo model s pogo- 
nom na gumicu, može se dogoditi, da 


dobro ne leti, jer pri većoj brzini druk- 
čije reagira. Ponovo ćemo izvršiti po- 
pravke savijanjem stabilizatora i po- 
micanjem krila. Ako model dobro leti, 
možemo gumicu. jače navinuti, pa će 
nam model letjeti i do 50 metara. 
Smjer leta možemo regulirati savija- 
njem stabilizatora na jednu ili na dru- 
gu stranu, odnosno ulijevo ili udesno. 

Naš štapićar može letjeti samo na 
potpuno mirnom vremenu ili u nekoj 
ovećoj dvorani, jer će ga i najmanji 
vjetar skrenuti s puta. 

Pri izradi tog modela, zbog njegovih 
malih dimenzija, svaka netočnost može 
biti štetna, pa stoga moramo biti u 
rađu strpljivi i pažljivi, jer će nam 
samo onda trud biti nagrađen izvan- 
redno finim letom mašeg modela. 


MODEL JEDRILICE 


Model jedrilice, koji ćemo sada opi- 
sati, uz popratne crteže na slikama ođ 
91 do 98, može preletjeti udaljenost ođ 
15 do 20 metara, razumljivo uz pret- 
postavku, da smo ga dobro izradili i 
startali. Inače njegova je konstrukcija 
jednostavna i ne će nam zadavati te- 
škoća, ako se točno pridržavamo uputa, 
Dužina trupa jedrilice iznosi 500 mm, 
a raspon krila 940 mm. 


Trup. Gradnju modela počet ćemo 
od trupa. Njegove sastavne dijelove 
prikazuje slika 92. Dio 1 povećat ćemo 
pomoću kvadratića veličine 10 X 10 
mm. Za njegovu izradu upotrebit ćemo 
ukočeno drvo ili smrekovu daščicu de- 
bljine 5 mm. Trup ćemo pažljivo ispi- 
liti pilicom. za rezbarenje, a zatim 
ćemo ga očistiti papirom za brušenje. 

Pločicu (slika 92, dio 2) ispilimo ođ 
ukočenog drva debljine 2 mm, a osta- 
tak drveta upotrebimo za druge dvije 
okrugle pločice (dio 1a). Njima ćemo 
kasnije zatvoriti otvor na vrhu trupa, 
u koji dolazi balast od olovne sačme. | 
Dio 3 izradit ćemo od smrekove letvice 
dimenzija 5X8X8320 mm. Letvicu 
prema jednom kraju stanjimo, tako da 
joj presjek bude 5 X5 mm. Sada su 
dijelovi za trup gotovi i možemo ih 
sastaviti. 

Urez u trupu namažemo ljepilom i 
stavimo u nj letvicu (dio 3), a zatim 
zalijepimo na trup pločicu (dio 2), na 
koju ćemo kasnije pričvrstiti gumenu 
traku. Pločice la stegnimo na trup ma- 
lim vijkom -s maticom, koji prolazi 
kroz rupu u središtu olovne pločice. 


Gotov trup vidimo na slici 92. Kad se 
ljepilo potpuno osuši, čitav trup dobro 
očistimo finijim papirom za brušenje. 
Za lijepljenje trupa i krila možemo 
upotrebiti razrijeđeno hladno stolarsko 


. ljepilo. 


Krilo. Gradnju krila počnimo izra- 
dom rebara. Kvadratiće mreže. (slika 
93A) povećajmo na veličinu 5 X 5 mm. 
Dva komada rebara (dio 4), koja će 
biti u sredini krila, ispilimo od ukoče- 
nog drva debljine 1 mm. Također ispi- 


940 

Slika 91. Model jedrilice 


limo od šperploče debljine 1 mm dva 
komada rebara dio 6, koji dolaze na 
mjesto pregiba krila, tamo gdje poči- 
nju uške. Ostalih 14 komada rebara 
(dio 5) izrežimo oštrim nožem od lipo- 
vog furnira debljine 1 mm nešto izvan 
crte. Ureze ćemo učiniti kasnije. Za- 
vršne oluke (dio 7) ispilimo dva ko- 
mada od ukočenog drva debljine 1 mm. 
Smjer vlakana označen je na slici 98A 
strijelicama. : 
Prilikom izrade rebara (dio 4) i olu- 
ka (dio 7) najbolje je oba komadića 
ukočenog drva sastaviti pribadačama, 
ispiliti ih zajedno i zajedno izglačati 
brusnim papirom. Tako ćemo postići 
veću točnost. ; ' 
Rebra od lipova furnira (dio 5) slo- 
žimo u svežanj i s vanjske strane sta- 
vimo po jedno rebro od ukočenog drva 

(dio 6) — kao što to vidimo na slici 
93B — i sve zajedno učvrstimo s neko- 
liko pribadača. Izglačajmo rebra bru- 
snim papirom, a zatim pažljivo izra- 
dimo ureze za prednju uzdužnicu (dio 
8) i ramenjaču (dio 9). Krajeve rebara 
(završetke) također izravnajmo, prema 
slici 93C. 


krajevi uzdignuti jednako, to jest za 
oko 90 mm, kako to vidimo na slici 91. 
Prednja uzdužnica (slika 91, dio 8) ta- 
kođer je od smrekove letvice veličine 
2X5X 1000 mm. Na istim mjestima, 
gdje je savinuta ramenjača, savinut 
ćemo i prednju uzdužnicu, i to tako, da 
je na mjestu pregiba navlažimo vodom, 


Slika 92. Trup jedrilice 


Ramenjaču (dio 9). Krajeve rebara 
Slike 93 izradimo od smrekove letvice 
dimenzija 3 X 8 X 1000 mm. Na letvici 
označimo mjesta udaljena lijevo i de- 
sno po '265 mm od sredine. Na tim mje- 
stima zarežimo remenjaču, prema slici 
93D. Od toga zareza izmjerimo prema 
krajevima još po 255 mm i načinimo 
završetke, prema slici 93F. 

Pregib uški pojačat ćemo pločicama, 
kao što se vidi na slici 93E, dio 9A. 
Kvačicama za sušenje rublja pločice 
ćemo stegnuti i ostaviti ih, dok se lje- 
Pilo osuši. Pritom valja paziti, da su 


80 


a zatim savinemo nad plamenom špi- 
Titne lampice. 

Stražnju uzdužnicu (dio 10) izradimo 
od smrekove letvice veličine 3 X 8 X 
X 1000 mm: Njoj ćemo dati trouglast 
oblik, prema slici 93, gdje je — s ozna- 
kom 10 — vidimo nacrtanu na neko- 
liko mjesta. Letvicu možemo skositi 
blanjom, učvrstivši je prije toga na 
rubu stola. Skositi je možemo i turpi- 
jom za drvo, a zatim izglačati brusnim 
papirom. Stražnji rub ne smije biti 
suviše oštar, jer bi se mogao slomiti. 
Najbolje je, da ostane debeo oko 1 mm. 


Ki th non ini o 


stavljanje 


krila jedrilice i njihovo sa 


Slika 93. Rebra za 

Stražnju uzdužnicu savinimo kao i 
prednju, tako da je navlaženu grijemo 
nad plamenom špiritne lampice i opre- 
zno savijamo, dok ne dobijemo potre- 
ban kut. Savinutu je držimo, dok se 
savinuto mjesto potpuno ne ohladi, jer 
će se u protivnom slučaju letvica od- 
vinuti natrag. Kad smo to uradili, mo- 
žemo početi sa sastavljanjem krila. 
Krilo moramo sastaviti veoma pa- 
žljivo i precizno. Rebra moraju biti 
paralelna i potpuno okomita na uzdu- 
žnice. Netočno sastavljeno krilo imat 


će različite napadne uglove, nejednako ' 


savinute uške i slično, zbog čega se 
može dogoditi, da nam model ne leti. 
Griješke učinjene pri izradi kasnije se 
veoma teško ispravljaju: 

Najprije ćemo sastaviti prednji, rav- 
ni dio krila. Sastavljanje ćemo obav- 
ljati na stolu, ili još. bolje, na ravnoj 
dasci, jer ga možemo zajedno s daskom 
prenijeti na drugo mjesto, da se lje- 
pilo osuši. Najbolje je da raspored re- 
bara i uzdužnica nacrtamo na papir 
(slika 93H), koji pričvrstimo crtaćim 
čavlićima na dasku. Sva rebra stavimo 

rebra. Utore valja urezivati pažljivo, 
da ne bismo oštetili letvicu. Namje- 
stivši stražnju uzdužnicu, učvrstimo je 
s nekoliko pribadača. Na srednjem di- 
jelu krila, to jest ispod rebara (dio 4) 
zalijepimo komad lipova furnira (slika 
931). Vlakanca neka idu poprijeko, po 
širini pločice furnira, kao što je ozna- 
čeno strijelicom. Sprijeda, ispod pred- 
nje ivice, zalijepimo mali komadić le- 
tvice (dio 4A). Pločica od lipova fur- 
nira služi za to, da krilo stabilno leži 
na pločici trupa (slika 92, dio 2). Učvr- 
šćenu i ulijepljenu furnirsku pločicu 
vidimo na slici 931. Važno je zapam- 


titi, da ramenjača ne smije stršiti izvan 


utora rebara, već mora upasti u njih 
za 1 do 2 mm, kao što vidimo na slici 
93J, dio 9. Kad se ljepilo osuši, srednju | 
uzdužnicu zaoblimo brusnim papirom, 
tako da se poklapa s oblikom rebara, 
što vidimo na istoj slici. Stražnja tro- 
uglasta uzdužnica mora se također po- 
dudarati s rebrima. Ako su rebra nešto: 
veća, i njih ćemo, pošto se ljepilo osuši, 

pažljivo dotjerati finijim papirom: za 
brušenje. 


Slika 94, Presvlačenje krila jedrilice 


na označena mjesta na remenjaču i 
“namjestimo prednju uzdužnicu, učvr- 
stivši je privremeno koncem ili gu- 
mom. Ako neko rebro stoji koso, na- 
mjestimo ga na određenu crtu i pri- 
čvrstimo na taj način, da uza nj pri- 
bodemo pribadaču., 

Na stražnjoj uzdužnici urežimo pi- 
licom utore (slika 93G), u koje dolaze 

Za sastavljanje uški izradimo pod- 
logu od koso namještenih daščica, pre- 
ma slici 94A. Pritom valja paziti, da 
su lijeva i desna daščica jednako po- 
dignute. Kad se ljepilo osuši, krilo ski- 
nimo s podloge i dotjerajmo ga papi- 
rom za brušenje. Tek tada ga možemo 
presvući papirom. Za presvlačenje upo- 
trebljavamo takozvani »diplom« papir 


ili »japan« papir. Za lijepljenje pre- 
svlake možemo također upotrebiti raz- 
rijeđeno hladno stolarsko ljepilo. Krilo 
stavimo ponovo na podlogu, na kojoj 
smo ga sastavljali. 


ćemo prije presvući ravni dio, a zatim 
uške. Pri mazanju rebara i uzdužnica 
ljepilom moramo paziti, da ne nama- 
žemo ramenjaču. Suho krilo poprska- 
mo vodom pomoću štrcaljke. za fiksira- 


ana 

Slika 95. Smjerni i dubinski stabilizatori 


Najprije ćemo presvući gornju, rav- 
nu stranu. Izrežimo komad papira ne- 
što veći, nego što je srednji dio krila. 
Rebra, prednju ivicu prednje i gornju 
ivicu stražnje uzdužnice namažimo lje- 
pilom. Papir oprezno stavimo na na- 
mazani dio krila i prstima ga pažljivo 
razvucimo, da se isprave nabori (slika 
94B). Presvlaku nategnimo podjednako, 
da ne ostanu nabori i, kad se ljepilo 
osuši, suvišne krajeve odrežimo britvi- 
com uz rubove kostura. Na isti način 
presvući ćemo obje uške. 

Kad se ljepilo osuši, prijeći ćemo na 
presvlačenje donje strane krila. I ovdje 


nje i ponovo ga, ovako mokrog, učvr- 
stimo pribadačama i gumenim vrpca- 
ma na podlogu. Prilikom sušenja pa- 
Pir će se napeti i postati potpuno gla- 
dak bez nabora. Krilo možemo prema- 
zati tankim slojem rijetkog celuloznog 
laka. Lakirana se presvlaka također 
mora sušiti u ispravnom položaju, a to 
će biti, ako ga ponovo učvrstimo na 
podlogu, na kojoj je pravljena. 
Stabilizator. Izradimo 8 komada re- 
bara dubinskog stabilizatora (slika 93, 
dio 11), i to 4 komada od lipova fur- 
nira i 4 komada od ukočenog drva de- 
bljine 0,8 do 1 mm. Kao što smo radili 

kod krila, i rebra stabilizatora prili- 
kom obrade sastavimo zajedno pomoću 
pribadača i izglačajmo ih papirom za 
brušenje. o 

Smjerni stabilizator (slika 95, dio 15) 
dobijemo povećavši kvadratiće na 5X 
5 mm i precrtavši ih na komadić rav- 
nog lipovog furnira debljine 1 mm. Po- 
trebna su nam dva komada. Prednja 
uzdužnica (dio 12) dubinskog stabili- 
zatora je smrekova letvica veličine 2X 
4x300 mm. 

Za ramenjaču (dio 13) i stražnju uz- 
dužnicu uzet ćemo smrekovu letvicu 
veličine 2X5X300 mm. Kao i pri izradi 
krila, nacrtajmo raspored rebara i uz- 
dužnica na komadu papira, prema slici 
91. Provucimo kroz utore rebara ra- 
menjaču, ali pazimo, da dva rebra od 
ukočenog drva stavimo u sredinu sta- 
bilizatora, a zatim sa svake strane po 
dva rebra od lipova furnira. Na kra- 
jeve stavimo po jedno rebro od ukoče- 
nog drva. ži : 

Rebra i uzdužnice izravnajmo, pa- 
zeći da se poklapaju s nacrtanim ras- 
poredom na papiru, urežimo oko 2 mm 
duboke utore na stražnjoj uzdužnici i 
u njih utaknimo krajeve rebara. Sve 
ćemo još jednom pažljivo pregledati, 
pa ako je sve u redu, možemo prijeći 
na lijepljenje hladnim stolarskim lje- 


pilom. Kad se ljepilo osuši, stabiliza- 


tor ćemo dotjerati papirom za brušerije. 

Smjerne stabilizatore zalijepimo na 
* krajnja rebra dubinskog stabilizatora, 
na mjestu označenom crtkanim linija- 
ma, prema slici 95A. Sastavljene stabi- 
lizatore, smjerni i dubinski, vidimo 
na slici 95B. 

Dubinski stabilizator presvučemo »di- 
lom« ili »japan« papirom na isti na- 
čin, kao što smo to učinili s krilima. 
Nakon sušenja suvišne krajeve papira 
obrezat. ćemo britvicom i stabilizator 
poprskati vodom pomoću štrcaljke za 

fiksiranje. Kad se osuši, premažimo ga 
celon lakom. Za vrijeme dok se lak 
suši, moramo paziti, da se stabilizator 
ne izvine ili — kako kažu modelari — 
da se ne izvitoperi. Presvlaku između 
srednjih rebara s donje strane dubin- 
skog stabilizatora izrežimo britvicom. 

Izradom stabilizatora dijelovi našeg 
modela su dovršeni i možemo početi 
s njihovim sastavljanjem. 


Slika 96. Učvršćenje krila za irup 
. gumicom 


Sastavljanje. Krila i stabilizator 
učvrstit ćemo za trup gumenom trakom. 
Da stabilizator ne klizne s trupa, za- 
režimo na letvici ureze, u koje će ući 
guma, a pod stražnju uzdužnicu stabi- 
lizatora stavimo (ili zalijepimo) koma- 
dić letvice, koja će mu dati kut od 2* 
do 3% (slika 95C). To je takozvani na- 
padni kut. Ureze na letvici trupa, na- 
padni kut dubinskog stabilizatora i 
njegov smještaj prikazuje slika 95C. 

Krilo ćemo također privezati gume- 
nom trakom za pločicu na trupu, kao 
što to vidimo na slici 96A. Na pločici 
ćemo urezati ureze, u koje dolazi gu- 
mena traka (slika 96B). 


Vezanje stabilizatora i krila gumom 
mora biti tako izvedeno, da se za vri- 
jeme leta ne mogu pomicati, a da ipak 
mogu ispasti ili se pomaknuti, kad mo- 
del udari o kakvu zapreku. Kad bi kri- 
la i stabilizator bili prečvrsto vezani, 
model bi se pri jačem udaru razbio. 

Krilu ne moramo posebno davati 
napadni kut, jer je on već postignut 
pri samoj konstrukciji modela. 

Modelu ćemo još dati potrebnu rav- 
notežu stavivši balast u rupu na nje- 
govu kljunu. Kao balast možemo upo- 
trebiti tanke olovne pločice s rupom 
u sredini. To ćemo učiniti na ovaj na- 
čin. Krilo modela poduprimo s donje 
strane na ramenjači ili na krajevima, 
gdje ramenjača završava i dodavajmo 
olovne pločice dotle, dok model ne za- 
uzme vodoravan položaj ili neznatan 
nagib prema dolje. Tada otvor za ba- 
last zatvorimo pločicama (slika 92, dio 
1A) pritegnuvši ih vijkom uz trup. 
Točniju težinu balasta odredit ćemo 
prilikom pokusa s modelom na otvore- 
nom prostoru. 

Izgled gotovog modela prikazuje sli- 
ka 99. 


Isprobavanje modela. Za ispravan 
start i uspješan let našeg modela mo- 
ramo izabrati odgovarajuće mjesto. Ne 
smijemo biti nestrpljivi, pa model is- 
pitivati u dvorištu ili možda čak na 
ulici, jer će nam se sigurno razlupati 
i propast će nam sav trud. Za start će- 
mo izabrati neku livadu ili pašnjak 
izvan grada, bez drveća i drugih za- 
preka opasnih za naš model. 

Kad smo pronašli dobro mjesto, mo- 
ramo odrediti smjer vjetra, što je ve- 
oma važno za uspješan let. Model leti 
uslijed strujanja zraka oko profilira- 
nih površina, do kojega dolazi kreta- 
mjem u zraku postignutim vlastitom 
brzinom. Ako je vjetar suviše jak, bo- 


lje je, da se vratimo kući i počekamo 
pogodnije vrijeme. Pravac vjetra mo- 
žemo ustanoviti na nekoliko načina. 
Najjednostavnije je, da na komadić 
tankog, veoma laganog konca zavežemo 
neki lagan predmet: perce, komadić 
papira i slično. Slobodni kraj konca za- 
vežimo za malo duži štap, koji zabode- 
mo u zemlju. Tako ćemo uvijek točno 
znati smjer, pa čak i jačinu vjetra, jer 
što je vjetar jači, konac će se više pri« 
bližiti vodoravnom smjeru. 


aki orko boni dika čao 

Slika 97. Reglaža modela 


Pokusne letove vršit ćemo startom iz 
ruke, i to na taj način, da trup modela 
uhvatimo u ležištu, te ga malo nagnu- 
tog prema dolje bacimo zamahom ta- 
kve brzine, koja će odgovarati brzini 
modela u letu. Zamah ovisi o težini 
modela. Laganiji model leti polagano, 
pa mu treba dati slabiji zamah, i obrat- 
mo. Osjećaj zamaha steći čemo vje- 
žbom. Ako puše vjetar, model starta- 

mo točno protiv smjera njegovog pu- 


hanja. Ispravno regliran model, bačen . 


iz ruke, mora u blagom spuštanju po 
pravcu prijeći udaljenost od 15 do 20 
metara. No, to nam vjerojatno ne će 
uspjeti već prvi put. Tek ispravno iz- 
vršenom reglažom uklonit ćemo nje- 
gove pogreške. 

Evo nekoliko najčešćih pogrešaka. 

Ako se model, bačen iz ruke, propne 
(slika 97A), sigurno smo ga bacili pre- 
velikom brzinom ili smo ga držali pre- 
više nagnutog uvis. Pokušajmo ga ba- 
citi manjom brzinom, držeći ga pritom 
vodoravno. Ako model ima premalo ba- 
lasta u kljunu, dodajmo ga još. Mo- 
žda napadni kutovi krila ili stabiliza- 
tora nisu ispravni. Pokušajmo smanjiti 
napadni kut krila podlaganjem stra- 
žnje uzdužnice ili spuštanjem stražnje 
uzdužnice stabilizatora. 

Ako se model spušta strmo (slika 
97B), vjerojatno smo ga bacili preslabo 
ili smo kljun nagnuli prema dolje. Pri 
ponovnom pokušaju moramo mu dati 
jači zamah i baciti ga vodoravno. 

Ako model ima previše balasta, olak- 
šajmo kljun oduzimanjem olova. Ako. 
su napadni kutovi premali, krilo treba 
podložiti sprijeda ili stabilizator stra- 
ga. 

Ako model skreće ulijevo ili udesno, 
vjerojatno smo ga prilikom bacanja 
držali koso. Pokušajmo-ga baciti ravno. 

Može se dogoditi, da je krilo savi- 
nuto (izvitopereno). Pokušajmo ga iz- 
ravnati laganim savijanjem, a ako to 
me pomaže, valja ga ponovo premazati 
lakom i držati savinutog na suprotnu 
stranu sve dotle, dok se lak ne osuši. 
Možda ćemo morati skinuti čak i či- 
tavu presvlaku i presvući ga ponovo. 

Za vrijeme reglaže moramo biti str- 
Pljivi i tek kad nam model, bačen iz 
ruke, dobro leti, možemo prijeći na 
takozvani visoki start. 


Visoki start. To je najprikladniji i 
najljepši način puštanja modela, jer 
se njime može brzo postići visina. Za 
visoki start potreban nam je tanki ko- 
nopac, karika za povlačenje modela i 
zastavica, koja služi kao putokaz pri 
padu startnog užeta (slika 98A). Kari- 


Slika .98. Pribor za visoki start 


ku savinimo od čelične žice debljine 1 
do 1,5 mm. Za podizanje modela, služi 
startno uže, koje se sastoji samo od 
tankog konopca i koloturnika, kojim 
povećavamo brzinu vuče. Startno uže 
za startanje po drugom načinu, sastoji 
se od jedne gumene trake i tri četvr- 
tine tankog konopca. Čitava dužina 
startnog užeta iznosi oko 50 metara. 

Koloturnik možemo izraditi prema 
slici 98B. 

Visoki start izvodi se na ovaj način. 
Modelar stoji na startnom mjestu s mo- 
delom okrenutim protiv vjetra. Karika 
s užetom zakvači se za kuku na trupu 
modela. Na drugoj strani užeta, koje je 
provedeno preko koloturnika, stoji dru- 
gi modelar. Kraj užeta možemo pričvr- 
stiti za kolčić, koji smo zabili u zemlju, 
a može ga držati i treći modelar. Ko- 
nopac mora biti napet na čitavoj du- 
žini, jer inače može zapeti za travu. Na 
dani znak, obično mahanjem ruke, mo- 
delar s kolutom potrči, povlačeći za 
sobom model. Modelar, koji drži model, 
ne ispušta ga odmah iz ruke, nego naj- 


prije potrči nekoliko koraka, pa kad: 


osjeti, da se model sam počeo dizati, 
polako ga ispusti. Modelar, koji vuče 
kolut, povremeno se okrene i pogleda 
model, pa kad primijeti, da se nalazi 
iznad njega, uspori trčanje. Karika 
s konopcem sama će se tada osloboditi 
kuke i ispasti, a model će nastaviti sa- 
mostalan let. 

Pri startu s konopcem i gumom va- 
žno je, da modelar, koji napinje start- 


no uže, ima osjećaj za jačinu napinja- 
nja. Gumu ćemo razvući na dvostruku 
do četvorostruku dužinu i ispustiti mo- 
del. Pritom ne treba jako trčati, da 
se napetost gume ne smanji, jer se ina- 
če karika ne će otkvačiti sa startne 
kuke. 

Kao start iz ruke, tako trebamo uvje- 
žbati i visoki start, jer će nam model 
dobro letjeti samo, ako smo ispravno 
startali. 


Slika 99. Dovršen model jedrilice 

PLOVNI MODELI 


JEDNOSTAVNA JEDRILICA 


Na kupanju ili na izletu možemo 
svoje drugove iznenaditi ovom vrlo 
zgodnom i jednostavnom  jedrilicom. 
Treba nam samo oštar nožić, ravan 
prut ili stabljika od kukuruza i list 

papira. 
= Slika 100 prikazuje redoslijed izrade 
jedrilice. Nožem odrežemo dva jednako 
dugačka pruta debljine oko 20 mm. Na 
jednoj ih strani zašiljimo i spojimo po- 
moću dviju tankih grančica, Dvije dr- 
vene pločice (slika 100, dio 2a) učvrsti- 
mo straga umjesto kormila. Jarbole 
izradimo od dviju tankih grančica. Na 


pp 

Slika 100. Jednostavan plovni model 


njih davistimo papir, prema slici, i je- 
drilica je gotova. 

Pustimo li je niz rijeku ili potok, ona 
će dugo ploviti, a kad nam nestane 
s vidika, možemo začas izraditi novu. 


RIJEČNI BROD LOPATAR 


Za ljubitelje brodova opisat ćemo 
izradu modela riječnog parobroda, ta- 
kozvanog lopatara, s pogonom na gu- 
meni motor. Pogledajte sliku 102. Trup 
(dio 1) ispilite od smrekove daščice 
debljine 20 mm, dužine 370 mm. Prova 
(dio 1A) i krma (dio 1B) također su od 
smrekove daščice, debljine 5 mm, a 
čavlićima su pričvršćeni za trup. Dvije 
kutije za lopatice (dio 2), koje ujedno 
služe kao ležaj za osovine lopatica, iz- 


88 


režite od vrlo tankog lima (od kutije 
za konzervu, ili, još bolje, od aluminij- 
skog lima), zatim je po crtkanoj liniji 
savinite, a ostalo zalemite, tako da ku- 
tija dobije izgled kao na slici u krugu. 
Njih učvrstite na trup malim čavlići- 
ma ili vijcima za drvo. Izbočene dije- 
love trupa, iznad kojih ćete učvrstiti 
kutije, odozdo isturpijajte, kao što je 
to prikazano na slici. 


Na slici 102 također vidite, kako se 
izrađuje gumeni motor. Gumena traka 
. dimenzija 1X4 mm, duga oko 500 mm 
učvršćuje se čavlićima za krmu, a za- 
tim se vodi preko dijela 1C na osovinu. 
Dio 1C izrezat ćete od aluminijskog 
lima, prema veličinama sa slike, a za- 
tim ćete ga savinuti i učvrstiti čavli- 
ćima za provu. Od drveta izradite mali 
valjak, probušite ga u sredini i učvr- 
stite pomoću komadića žice provučene 
kroz rupice dijela 1C. Krajeve žice 
savinite. Valjčić se mora dati lagano 
okretati. Na mjestu 2 do 3 cm od di- 
jela 1C zabijte dva duža čavlića, koji 
će služiti kao vodilica za motor. Gu- 
menu traku provest ćete oko valjčića, 
a zatim je učvrstiti na osovinu, o koju 
zalemite komadić žice (slika 103). Ta 
žica sprečava klizanje gume. Pogledaj- 
te slike 102 i 103. Osovinu izradite od 
tanje pletaće igle. 

Riječni brodovi, radi što manjeg 
gaza, imaju pogon na lopatice umjesto 
na vijak, koji bi mogao zapeti o dno 
rijeke i tako se oštetiti. Lopatice izra- 
.dite prema slici 101. Najprije od dva 


Slika 101 


veća plutena čepa izradite dva valjka 
(slika 101, dio 6), prema veličinama 
. označenima na slici. U svaki urežite 
: nožem po 8 utora na jednakim razma- 
cima. U utore ćete kasnije utaknuti 1o- 
patice (dio 7). Šesnaest lopatica izrezat 
ćete od tankog aluminijskog lima (pre- 
ma veličinama sa slike 101, dio 7), a 


zatim ćete ih utaknuti u svaki valjak 
po 8 komada. Gotovu lopaticu vidite 
na slici 102. 

Kad ste dijelove 2 sa slike 102 učvr- 
stili na trup, izradili osovinu i zalemili 
na nju komadić žice, učvrstit ćete lo- 
patice. To je prikazano na slici 103. 
Prije nego lopatice nataknete na oso- 
vinu, stavite po jednu malu podložnu 
pločicu (dio 11) na mjesto, koje prika- 
zuje slika. Tada nataknite lopatice. Da 


«biste omogućili njihovo lako okretanje 


zajedno s osovinom, morate ih učvrstiti 
pomoću komadića žice (dio 9), koju 
utaknete u čep. Osovina mora na jed- 
nom kraju biti nešto duža. Od istog 
lima od kojeg ste izradili kutije (dio 2) 
izrežite dvije prednje stranice, prema 
slici 102, dio 2, ali samo do crtkane 


linije i njih prilemite na kutije. Duži 


kraj osovine savinite u ušicu, kroz 
koju ćete prilikom navijanja motora 
utaknuti komadić savinute žice (slika 
103, dio 10). Kabinu (slika 102 i slika 
104, dio 3), komandni most (slika 102 
i slika 104, dio 4) i dimnjak (slika 102 
i slika 104, dio 5) izradite od tankog 


. Lopatice 


kartona, koji ćete lijepiti celuloznim 
ljepilom, i to prema veličinama na sli- 
ci 104. Dobro je uzeti karton nešto 
otporniji prema vlazi. Na prednjoj i 
stražnjoj donjoj strani dijela 3 izra- 
dite utore za prolaz gume, a utori sa 
strane služe za prolaz osovine. Na dio 
3 zalijepite komandni most i dimnjak, 

riječnog broda lopatara 


prema slici 102, gdje su u tlocrtu (dio 
1) prikazani crtkanim linijama. Kabi- 
nu (dio 3) učvrstite na trup vijcima za 
drvo pomoću dijelova 3A sa slike 104 
(lim ili karton), učvršćenih za dio 3. 


od 20 metara. No, ne smijete pretje- 
ravati u broju namotaja, jer će vam 
guma puknuti. 

Dubina gaza zavisit će od težine po- 
jedinih dijelova. Ako vidite, da brod 


poi 


. Kormilo (slika 102, dio 8) izradite 
od lima. Zalemite ga na čavao i zabijte 
u dio 1B. Savijanjem kormila određi- 
vat ćete pravac kretanja broda. 

Kad ste vaš brod lopatar sagradili, 
obojite ga uljenom bojom, i to ne samo 
radi ljepšeg izgleda, nego i radi otpor- 
nosti prema vlazi. Iz istog razloga kar- 
tonske dijelove obojite i s unutrašnje 
strane. Vrata i prozore na kabini i ko- 
mandnom mostu nacrtajte tamnijom 
bojom. Ogradu na komandnom mostu 
napravite od pribadača, međusobno 
povezanih tankom žicom ili koncem. 
Brodu možete dodati i mali jarbol, ali 
morate paziti da on ne smeta pravil- 
nom funkcioniranju motora. 

Na slici 102 dolje vidi se dovršen pa- 
robrod,. gledan' sa strane. 

Savinutu žicu, koja vam je poslužila 
prilikom namatanja gume na osovinu 
(dio 10) odstranite tek onda, kad ste 
brod stavili na vodu. Ako ste izabrali 
dobru gumenu traku i njome učinili 
oko 80 namotaja, brod će prevaliti put 


“ 

gazi preduboko, to možete popraviti. 
Ispod trupa, po dužini broda, pričvr- 
stite nekoliko letvica, pa će se gaz ma- 
lo smanjiti. No ako se prilikom izrade 
budete točno držali uputa i ako ne 
.budete upotrebljavali pretežak mate- 
rijal, popravci ne će biti potrebni. 


ci 

*“ Slika 104. Kabina i komandni most 


MODEL JEDRILICE 


Slika 105. Model jedrilice 


Prije nego počnemo gradnju ovog 
nešto težeg modela jedrilice, pribavimo 
sebi potreban materijal: lipovu dasku 
veličine 150X250 mm, nešto tankog 
platna za jedra, komad lima za kobi- 
licu, nekoliko. vijaka i nešto čvršće i 
deblje žice. 


Gradnju jedrilice počet ćemo izradom 
trupa. Slika 106, dio 1 prikazuje nacrt 
trupa sa svim veličinama, a ispod na- 
crta prikazan je u kvadratnoj mreži 
tlocrt. Na listu čistog papira veličine 
250X100 mm nacrtat ćemo mrežu 
s kvadratićima veličine 20X10 mm i 

na nju ćemo prenijeti konture trupa. 
Tako uvećan trup prekopirajmo pomo- 
ću indigo papira na lipovu dasku, pa- 
zeći pritom, da godovi idu po dužini 


ŠABLONE 


KONTROLA OBRADE TRUPA 


Pilicom ispilimo obje konture. Ispilje- 


ne.daščice slijepimo hladnim ljepilom, 
dobro ih stegnimo i ostavimo, da se 
suše. Kad se ljepilo dobro osušilo, ski- 
nimo turpijom uglove, prema slici 106, 
dio ic, tako da trup u presjeku ima 
izgled kakav prikazuje slika 106, dio 
ld. 

Šablone, pomoću kojih ćemo provje- 
ravati daljnju izradu trupa, vidimo na 


Slika 107. Okovi za jedra i jarbole 


daske, kako je to prikazano na slici 
106, dio la i lb. Taj posao učinit ćemo 
dva puta, i to tako, da najprije pre- 
kopiramo konture prema slici 106, dio 
la, a zatim prema slici 106, dio 1b. 

slici 107. Nacrtat ćemo ih na debljem 
kartonu, tako da kvadratiće mreže po- 
većamo na 10X10 mm. 

Na listu čistog papira nacrtat ćemo 
simetralu, a zatim ćemo prema mjera- 


ma na slici 106, dio 1, koja prikazuje 
nacrt trupa, nacrtati okomito na si- 
metralu pravce, koje ćemo označiti slo- 
vima A do E, kao na slici, 

Daljnju obradu kontrolirat ćemo ta- 
ko, da trup stavimo na papir točno po 
simetrali, te na prvoj crti s oznakom 
C na slici 107 kontroliramo profil ša- 
blonom C, kao što prikazuje ista slika. 
Kontrolu produžimo zatim duž čitavog 
trupa, dok ne dobijemo profil, koji od- 
govara šablonama. 

Profilirani trup očistimo papirom za 
brušenje izvana i iznutra i izbušimo 
rupe za jarbol. 

Kobilicu (slika 107, dio 2) izrezat će- 
mo od komadića bakrenog ili pocin- 
čanog lima, prema veličinama sa slike. 
Izbušimo rupe i savinimo gornji dio 
prema istoj slici. Kobilicu učvrstimo 
zatim čavlićima ili vijcima točno na 
sredini trupa. 

Prema slici 105, a prema mjerama sa 


slike 106, dio 1, na gornju stranu uvij- 


mo 5 vijaka s ušicom, kako je prika- 
zano na slici 107, dio 9. Ako nemamo 
takvih vijaka, možemo za tu svrhu 
upotrebiti male čavliće bez glave. Za- 
bijmo ih u trup, a krajeve im savinimo 
u obliku ušice. Oni će nam poslužiti 
za napinjanje jedara i učvršćivanje 
jarbola. 

Trup premažimo tankim slojem ulje- 
ne boje ili laka za čamce. Kad se prvi 
sloj boje ili laka osušio, premažimo 
trup još jedamput. Time je trup gotov, 
a s njim i više od polovice posla na 
našoj jedrilici. 

Na slici 107, dio 6 i Ga prikazano je, 
kako se učvršćuje štap, što napinje je- 
dro, a koji se naziva zadnjak ili bum. 
Trak lima, savinut i zalemljen prema 
slici 107, dio 6, učvršćen je na donji 
dio jarbola (slika 107, dio 2). Na zad- 
njak (slika 107, dio 4A) zabijmo čavlić 
bez glave i savinimo ga u obliku ušice 


ili uvijmo vijak s ušicom (slika 107, 
dio 9), kroz koju prolazi još jedan ko- 
madić žice, isto tako savinut, a dolazi 
u dio 6. Donji kraj te žice savinimo, da 
ne ispadne iz okova (dio 6). 


uwW 
STALAK 


Slika 108. Jedra i jarbol 


Okov za gornji dio jarbola možemo 
izraditi na dva načina: od lima s na- 
lemljenim uškama, prema slici 107, dio 
7, ili od žice, prema slici 107, dio Ta. 

Jarbol, konusnog oblika, izradit će- 
mo od lipove ili neke druge lagane 
letvice, prema mjerama sa slike 108, 
dio 2. Na istoj slici vide se i udaljeno- 
sti okova (6, 7 i 8). Okov 8 izrađen je 
jednako kao i okovi 6 i 7. 

Štapiće, kojima napinjemo jedra, iz- 
radimo prema slici 108, dio 4 i dio 5a 
od drvene letvice, koju zaoblimo. 

Kad smo završili s drvenim i metal- 
nim dijelovima, izradit ćemo jedra. 
Njih ćemo sašiti od tankog platna ili 
svile, prema veličinama sa slike 108, 
dio 4 i 5. Donji krajevi prednjeg i stra- 
žnjeg jedra imaju dodatak  (crtkan 
isprekidanim linijama), proširen u šav, 
u koji ćemo uvući dijelove za napinja- 
nje (dio 4a i 5a). Napinjanje i učvršći- 
vanje jedara izvršimo tankim konop- 
cem prema slici 105. Konopac, kojim 
napinjemo stražnje krajeve prednjeg i 
stražnjeg jedra, ostavimo toliko du- 
gačak, da dopušta skretanja jedara za 


oko 15% ulijevo i udesno. To radimo ' 


zato, da jedra mogu zahvatiti što više 
bočnog vjetra, a da jedrilica ipak dalje 
plovi ravno, bez skretanja. 

Na kraju, još moramo kobilicu opte- 
retiti olovom, čime jedrilici dajemo 
ravnotežu. Olovo učvrstimo vijcima 


kroz rupe na donjem dijelu kobilice, a 
dobro je, da ih isturpijamo u obliku, 
koji se vidi na slici 105, u produžetku 
dijela 2, tako da pruža što manji otpor. 

Da bismo se uvjerili, da li smo sta- 
vili dovoljno olova za održavanje rav- 
noteže, stavimo jedrilicu u kadu ili 
veći sud s vodom. Prstom uprimo o 
jarbol, da se jedrilica nagne na bok. 
Ako se ne preokrene ni onda, kad se 
voda prelije po palubi, a odmah se 
ispravi, čim je pustimo, znači da je 
olova dovoljno. 

Na slici 108 prikazan je stalak, na 
kojem jedrilica stoji za vrijeme, dok 
nije na plovidbi. Na slici su označene 
i sve mjere, tako da stalak možemo 
izraditi bez posebnih uputa. 

"Time je jedrilica gotova i možemo 
poći na prvu plovidbu. 


SLOŽENIJI MODEL JEDRILICE 


Model jedrilice, prikazan na slici 
109, veći je, a i njegova izrada nešto 
je kompliciranija nego izrada prethod- 
nog modela. Međutim, s njime ćemo 
pri povoljnom vjetru postići izvanred- 
ne rezultate i ne će.nam se prevrnuti 
čak niti, kad puše veoma jak vjetar. 
Dužina trupa iznosi 550 mm, a širina 

' 150 mm. Gradnju jedrilice počet ćemo 
izradom trupa. 


Trup. Sastavit ćemo ga od lipovih 
daščica, a ne od ukočenog drva, jer bi 
se ono u dodiru s vodom razlijepilo. 
Jedino je paluba od ukočenog drva, 
debljine 2 mm. i 

Presjek nacrta trupa, kao i tlocrt 
s potrebnim mjerama i oznakama po- 
jedinih dijelova, vidimo na slici 110. 

Prednji i stražnji dio trupa vidimo na 
slici 111, dio 1 i 2. Njihov tlocrt na- 
crtan je u kvadratnoj mreži, pa ćemo 
ih povećati pomoću kvadratića veliči- 
ne 10X10 mm. Ispod tlocrta dijelova 
1i2 u kvadratnoj mreži vidimo njiho- 
ve nacrte s označenim veličinama. Zbog 
lakšeg predočavanja nacrtan je na istoj 
slici i njihov perspektivni izgled. Na 
nacrtu i perspektivnom izgledu vidi- 
mo, da je njihova gornja ploha nešto 
zaobljena. Konačnu zakrivljenost od- 
redit ćemo prije sastavljanja palube. 
Dijelove 1 i 2, prikazane na slici 111, 


kao i dijelove 3 i 4 na slici 112, izradit 


ćemo od lipova drveta. Rebra (slika 
112, dio 3 i 4) ispilimo od lipove daščice 


debljine 10 mm. Na gornjem dijelu 


ostavimo s obje strane produžetke, koji 


su na slici prikazani crtkanim linijama. . 


Ovi produžeci omogućit će rebrima, da 
stoje okomito. Na jedno i drugo rebro 
učvrstimo malim vijcima ili čavlićima 


ćemo simetralu, a okomito na nju na- 
nijet ćemo mjere, prema kojima ćemo 


. dijelove 1, 2, 3 i 4 učvrstiti vijcima za 


dasku. Rebro 3 i 4 učvrstit ćemo prema 
slici 112C, i to tako, da vijkom zahva- 


Slika 109. Složeniji model jedrilice 


po jednu letvicu, kao što to vidimo na 
slici 112, dio A i B. 

Trup sastavljamo na dasci veličine 
600X170 mm, debljine 15 do 20 mm 
(slika -113A). Po sredini daske iscrtkat 


7 Od zmaja do akvarija 


timo letvicu učvršćenu za rebro. Na 
slici 113B vidimo dijelove 1, 2, 3 i 4 
učvršćene za dasku. 

Točnu dužinu i oblik dna odredit 
ćemo pomoću kartona veličine 600X 

145 mm, i to na taj način, da jedan 
kraj kartona učvrstimo crtaćim čavli- 


ćima na dio 2, a drugi kraj savinemo - 


preko rebara 3 i 4 i učvrstimo na dio 
1. Tada s donje strane kartona ozna- 
čimo početak, završetak i širinu uz 
dijelove 1, 2, 3 i 4 i skinimo karton. 
Pomoću tih provizorno označenih linija 


nacrtati pomoću kartona na lipovu da- 
ščicu debljine oko 4 mm i tek ćemo ga 
tada izrezati pilicom i dotjerati papi- 
rom za brušenje. : 
Dijelove 1, 2, 3 i 4 premazat ćemo 
s gornje strane (koja je zapravo u nor- 
malnom položaju trupa donja) uljenom 
bojom i učvrstiti na prije ispiljeno dno: 


50 230 


80 190 

+. Slika 110. Presjek nacrta trupa i tlocrt jedrilice 


iscrtat ćemo oblik dna trupa. Ako ne- 
mamo tako velike krivuljare, poslužit 
ćemo se drvenom letvicom, koju ćemo 
pribadačama učvrstiti ma označena 
mjesta. Valja paziti, da zakrivljenost 
letvice odgovara stvarnoj zakrivlje- 


.nosti trupa. Kontrolu možemo izvršiti 


pomoću tlocrta trupa sa slike 110. 
Nacrtani oblik dna na kartonu naj- 
prije ćemo izrezati škarama i ponovo 
ga kontrolirati, učvrstivši ga još je- 
damput na trup malim čavlićima. Ako 
oblik i dužina odgovaraju, dno ćemo 

(dio 5). Učvršćivanje dna počinjemo 
na stražnjoj strani (od dijela 2) pomoću 
malih vijaka za drvo. Najbolji su mje- 
deni vijci, jer oni u vodi ne rđaju. 
Pričvršćeno dno našeg modela vidimo 
na slici 118C. 

Oblik stranica trupa odredimo tako- 
đer pomoću kartona veličine 600X50 
mm. Prilikom njihova učvršćivanja 
valja paziti, da im gornji rub ne pre- 
lazi ureze na rebrima, označene slovom 
Z (slika 113C), do kojih dolazi oplata. 
Karton učvrstimo čavlićima, pa nam 


ne će biti teško olovkom nacrtati oblik 
stranica. Kad smo izrezali stranice od 
kartona, još ćemo ih jedamput kontro- 
lirati i tek tada ispiliti od lipove da- 
ščice, debljine 4 mm. 


na slici 112 označili crtkanim linijama. 
Uređen trup vidimo na slici ll4a, 
Prije sastavljanja palube izradimo . 
kobilicu od lipove daščice, prema veli- 
činama sa slike 114. Kobilicu vijcima 


Slika 111. Dijelovi za trup 


Prije nego stranice učvrstimo vijci- 
ma na dijelove 1, 2, 3 i 4 premažimo 
ih uljenom bojom. Trup s učvršćenim 
dnom i bokovima prikazuje slika 113D. 


Slika 112. Sastavljanje trupa 


Tek sada okrenimo trup i odvrnimo 
vijke, kojima smo pričvrstili dijelove 
1, 2,3 i 4. S rebara skinimo letvice, 
pomoću kojih smo ih pričvrstili za da- 
sku, i odrežimo komadiće, što smo ih 


učvrstimo za trup, kako je to prika- 
zano na slici 110, odnosno na slici 1I5E. 

Oblik palube (slika 114, dio 6) naj- 
prije ćemo nacrtati na karton na isti 
način, kao što smo to učinili s trupom, 
a zatim na ukočeno drvo, debljine 2 
mm. Prije nego palubu pribijemo na 
trup, prilijepimo komadić daščice ve- 
ličine 20X20X15 mm na dno uz rebro 
4, kako to prikazuje slika 110, dio 7. 
Na daščici probušimo rupu promjera 
10 mm, u koju ćemo kasnije učvrstiti 
jarbol. Na palubu, s unutrašnje strane, 
na mjestima, gdje dolaze vijci s uši- 
com (slika 110, dio 9) također ćemo 
radi pojačanja zalijepiti komadiće li- 
pove daščice. Palubu zalijepimo celu- 
loznim ili hladnim stolarskim ljepilom, 
i trup je gotov. Njegov izgled vidimo 
na slici 114B. Ostavimo trup, da se do- 
bro osuši, pa prijeđimo na izradu kor- 
mila. 

Kormilo. Povećanjem stranica kva- = puta uljenom bojom. Kad se boja osuši, 
dratne mreže, prikazane na slici 115A, = kobilicu opteretimo olovom toliko, da 
na 10X5 mm dobit ćemo kormilo u na- voda dopire do: ertkane linije, ozna- 
ravnoj" veličini. Izrežimo ga od daščice = čene na slici 109, kad trup stavimo u 


Slika 113. Sastavljanje trupa 


debljine 6 mm. Na kobilicu i kormilo vodu. U početku moramo staviti nešto 
poka nr is vijka : kon sie (slika 115, više olova, nego što je to potrebno, jer 
dio 9) i učvrstimo ih međusobno žicom. —, Sta et kad imedta lač 
Kormilo se mora slobodno i lako okre- = $€ MH u šoka Ba Ba PRSRIN nalaca- 
tati oko svoje osovine. Na stražnji dio. mo i zaoblimo, otpasti. 


ZAOBLJENJE PREMA TRUPU 


Slika 114. Sastavljen trup 


kormila (slika 115E) učvrstimo komadić Jarbol i jedra. Na slici 116 od A do 
olova, što će kasnije, kad jedrilica za- E označene su veličine drvenih štapi- 
plovi po jačem vjetru, spriječiti, da se ća, od kojih ćemo izraditi jarbol i ostale 
ne prevrne. dijelove za pridržavanje jedara. Jar- 

Potpuno dovršen trup, zajedno s ko- — bol (dio A) dug je 600 mm, konusnog 
bilicom i kormilom, obojimo dva do tri je oblika, a izradit ćemo ga od nekog 


kJ 


100 


pe 


čvršćeg drveta. Promjer deblje strane 
iznosi mu 10 mm, a završetka 5 mm. 
Ulijepimo ga celuloznim ljepilom. na 


jevo i desno učvrstimo ga tankom špa- 
gom za vijke s ušicama (slika 110, dio 
9a). Okove za jarbol i konope izradimo: 


Slika 116. Jarboli 


daščicu na dnu trupa (slika 110, dio 7). 
Jarbol ne smije stajati potpuno oko- 
mito, već mora biti nagnut prema na- 
trag za 20 do 30 mm od okosnice. Li- 


od lima i žice, kao što je to opisano 
kod prethodnog modela. 

Bum (slika 116B) također je konu- 
snog oblika s promjerom od 6 mm na 

debljem i 4 mm na tanjem kraju. Du- 
žina mu je 350 mm. Učvrstit ćemo ga 
na jarbol na isti način kao i kod prije 
opisanog modela. 

Osim buma, stražnje jedro ovog mo- 
dela ima i takozvani pik (sohu), kojom 
se napinje njegova gornja strana. Pik 


Slika 117. Jedra 


ima kožnatu petlju radi lakšeg kliza- 
nja po jarbolu (slika 116C). Dužina pika 
je 280 mm, a promjer 4 mm. 

Prednje se jedro napinje pomoću di- 
jela D sa slike 116, koji je dug 250 mm 
s promjerom od 4 mm. 

Kosnik (slika 116, dio E) je konusni 
drveni štapić dužine 130 mm i promje- 
ra 8 mm na debljem i 4 mm na tanjem 
kraju. Na debljem kraju koso je pod- 
rezan u dužini od 60 mm. Tom ravnom 
stranom učvrstit ćemo ga malim vij- 
cima za trup (slika 109), a osigurat će- 
mo ga pomoću vijka s ušicom i malo 
debljeg konca. 

Jedra. Još nam preostaje, da izradi- 
mo jedra. Izradit ćemo ih od tankog 
platna ili svile, prema veličinama na 
slici 117. Jedra možemo učvrstiti na 

razne načine. Opisat ćemo dva načina, _ 
koji se danas najčešće primjenjuju. 

Za zadnjak (bum) i pik (sohu) jedro 
možemo učvrstiti tako, da kroz šav 
provučemo navedene dijelove, ali se 
za taj način učvršćivanja moramo odlu- 
čiti prije nego jedra počnemo krojiti, 
jer moramo predvidjeti dodatak za šav. 

Drugi način učvršćivanja jedara pri- 
kazan je na slici 118. Na taj se način 
učvršćuju jedra na velikim jedrilica- 
ma, i to pomoću jakog konopca. Mi 
možemo umjesto konopca upotrebiti 
tanku špagu ili jači konac. 

Za vezanje konopca moramo na jar- 
bolu načiniti vijak, na čiju ćemo glavu 
zalemiti komadić lima (slika 118, dio 
10). Da nam jedrilica ne bi potonula, 
ako se prevrne, izradit ćemo poklopac 
za zatvaranje palube, a još je sigurnije, 
ako na palubi i nema otvora. No to će 
joj biti nedostatak, ako je usporedimo 
s velikim jedrilicama, pa se moramo 
odlučiti. za ono, što mam je važnije. 


dg 
Slika 118. Učvršćivanje jedara 
Jedrenje. Najbolje je i najsigurnije 


da naš model isprobamo na nekom je- 
zeru ili bari, tako da jedrilica može 


ploviti s jedne obale na drugu. Prije 
starta moramo utvrditi smjer vjetra. 
Kad smo to učinili, odaberimo dvije 
točke, jednu na jednoj, a drugu na dru- 
goj strani jezera (slika 119, točka 1 i 

lika 119. Isprobavanje jedara 


2). Smjer vjetra mora udarati okomito 
na liniju, koja spaja te dvije točke 
(slika 119A). U tom će položaju model 
vrlo dobro jedriti. 

Konopac za napinjanje jedara (slika 
118, dio 1 i 2) namjestimo tako, da je- 
dra mogu zauzeti kut od 10% do 15" 


ulijevo i udesno. Tada stavimo jedri- 
licu u vodu i ona će, tjerana vjetrom, 
odjedriti na drugu obalu jezera. 

Može se dogoditi da jedrilica ne za- 
drži željeni smjer, nego da se prednjim 
dijelom okrene u pravcu vjetra. U tom 
slučaju smanjimo kut prednjeg jedra, 
kao što to vidimo na slici 119A (crti- 
cama će označen kut prije smanjenja, 
a punom linijom smanjeni kut prednjeg 
jedra). 

Na slici 119B prikazan je obratan 
slučaj. Model zaokreće niz vjetar. U 
tom ćemo slučaju kut prednjeg jedra 
povećati. 

Pri jačem vjetru jedrilica se ipak 
može prevrnuti. Zato konopce I i 2 ot- 
pustimo, tako da jedra mogu zauzeti 
kut od 45% čime se ploha, okrenuta 
prema vjetru, smanjuje, pa se smanju- 
je i pritisak vjetra. 

Kad smo ispitali sve dobre i loše 
strane našeg modela i utjecaj vjetra 
na smjer njegova kretanja, ne će nam 
biti teško, pritezanjem i otpuštanjem 
jedara, postići priličnu točnost u smje- 


. ru kretanja jedrilice. 


MODEL PODMORNICE 


Izrađujući dosad opisane, u većini 
jednostavnije modele, sigurno ste već 
stekli toliko iskustva, da se možete 
upustiti u gradnju ovog nešto kompli- 
ciranijeg modela podmornice. Ne žu- 
rite se odviše, nego više pažnje posve- 
tite preciznoj izradi svakog pojedinog 
dijela, držeći se uputa i nacrta na sli- 
kama 120 do 124. Budete li tako radili, 
vaš će trud biti nagrađen i model pod- 
mornice odlično će ploviti po površini, 
a i ispod nje, prema vašoj želji. 


Trup podmornice sastoji se od dviju 
polovica, koje ćemo kasnije sastaviti 
vijkom, kad u njezinu unutrašnjost 
smjestimo pogonski mehanizam. Po- 
trebne su nam dvije smrekove letvice, 
jedna veličine 25X45X460 mm, a dru- 
ga veličine 21X45X460 mm. Od tih 
dviju letvica izradit ćemo donju polo- 
vicu trupa. 

Proučimo dobro sliku 120. Dio A pri- 
kazuje izgled gotove podmornice. Dio 
B prikazuje podmornicu u presjeku 

s gumenim motorom i balastom od olo- 
va. Dijelovi C i D prikazuju podmor- 
nicu u tlocrtu s veličinama, prema ko- 
jima ćemo izraditi profil trupa. Pri- 
tom ćemo naš rad kontrolirati šablo- 
nama sa slike 121, dio 1 do 11. Šablo- 
ne i ostale dijelove s te slike dobit će- 


ćemo ih od tankog lima i savinuti u 
oblik propelera pod kutem od 30%. Dio 
14 na slici 120 i 122 prikazuje metalne 
cjevčice, koje služe kao ležaj za oso- 
vine vijaka. Dio 12 prikazuje vodorav- 
no kormilo, a ispilit ćemo ga od uko- 
čenog drva debljine 2 do 3 mm. Dio 


KELE KITE TIT VITI TITE TI ITI IZVODITI TETNTITr 


nE nem a im 


Slika 120. Model podmornice 


mo u naravnoj veličini povećanjem 
kvadratića na veličinu 5X5 mm. Na 
letvice nacrtamo tlocrt sa slike 122A 
(veličina mreže: 10X20 mm). Toranj 
podmornice (slika 122B) također je od 
smrekove daske, a veličina kvadratića 
iznosi 5X5 mm. Podmornicu pokreću 
dva vijka (slika 120, dio 13). Izrezat 

12A je limena pločica (slika 122C), na 
koju ćemo zalemiti cjevčice-ležaje. 
Vijci se moraju okretati u suprotnim 
pravcima. To se postiže pomoću dvaju 
zupčanika (slika 122, dio 15). Zupčanike 
možemo uzeti od starog sata ili neke 
mehaničke igračke. Osovine (dio 16), 
koje prolaze kroz cijevi, izradit ćemo 

Slika 122. Gumeni motor i učvršćivanje vijaka 


od čelične žice. Na njih zalemimo vij- 
ke (propelere). Jedna je osovina duža 
i savinuta u obliku kuke, o koju ćemo 
zakvačiti gumu. Prije nego propelere 
zalemimo za osovinu, nataknut ćemo 
na nju malu staklenu kuglicu sa stare 


ogrlice, da omogućimo lakše okretanje 
propelera. ' 

Pločicu (dio 12A) s propelerom i kor- 
milom (dio 12) učvrstimo i zalijepimo . 
na donju polovicu trupa, na kojoj mo- 
ramo mačiniti odgovarajuće utore za 

smještaj cijevi, kao što to prikazuje 
slika 122D. 

Vratimo se na trup. Ispiljene letvice 
sastavimo “pomoću vijaka za drvo, a 
zatim pomoću šablona izradimo profil. 
Nakon toga učvrstit ćemo toranj, koji 
smo također obradili pomoću šablona. 


“KAJ 
:KŠN 


Slika 123. Stražnji dio donje polovice 
irupa 


Kad je vanjski oblik trupa gotov, le- 
tvice rastavimo i obje polovice izdubi- 
mo dlijetom, tako da debljina stijenki 
bude oko 10 mm: Na stražnjem dijelu 
donje polovice izdupst ćemo utore za 
ležaje, a na gornjoj polovici skinut će- 
mo sloj debeo 2 do 3 mm prema kor- 


 omilu (slika 123). To moramo uraditi 


zato, da se mogu točno sastaviti obje 
polovice trupa. 

Na slici 124 vidimo, kako se izrađuje 
i kako se učvršćuje okomito kormilo 
na svaku polovicu trupa. Periskop pod- 
mornice izradit ćemo od drvenog šta- 
pića. U tornju izbušimo rupu i u nju 
utaknimo periskop. Na gornjoj polo- 
vici trupa izbušimo dvije rupe s pro- 
mjerom od oko 5 mm i zatvorimo ih 
drvenim čepom. Te će rupe služiti za 
izbacivanje vode, kad podmornica iz- 
lazi na površinu, i za punjenje vodom, 
kad zaželimo, da podmornica zaplovi 
ispod površine. 

Na prednjem dijelu donje polovice 
trupa izbušimo rupu, kroz koju ćemo 

provesti čeličnu žicu (slika 120, dio 18). 
Žicu savinimo prema slici 122, dio 18 
i ona će služiti za namatanje gume. Da 
se umjesto propelera pri plovidbi ne 
bi okretala guma, zabijmo čavlić, o koji 
ćemo je zapeti. Prilikom navijanja mo- 
tora žicu malo izvucimo, da ne zapinje 
za čavlić. ' ' 

Podmornicu još moramo opskrbiti 
olovnim: balastom. Balast je težak to- 
liko, da ukupna težina donje polovice 
modela iznosi 36 dkg. Težište je izme- 
đu 5. i 6. presjeka. U tom slučaju pod- 
mornica plovi, a samo joj paluba viri 
iz vode. Ako želimo da roni, treba do- 
dati na pramčani dio poseban balast 
težak oko 30 grama. Podmornica će ro- 
niti dotle, dok motor ne prestane ra- 
diti. Kad motor prestane, podmornica 
će sama izroniti na površinu Olovo je 
raspoređeno u dva dijela, a učvrstimo 
ga tako, da u donju polovicu trupa, na 
mjestima, gdje to pokazuje slika 120B, 
zabijemo nekoliko malih čavlića i na 
njih nalijemo rastaljeno olovo. 

Preostaje nam još, da podmornicu 
obojimo, prema slici 120A. Gornji 
dio obojit ćemo svijetlosivom, a donji 
tamnozelenom uljenom bojom. Kad se 
boja dobro osuši, provedimo gumu i 
možemo model isprobati. 


Slika 124. Kormilo 


MOTORNI ČAMAC 


Slika 125. Motorni čamac od lima 


Model ovog motornog čamca bitno se 
razlikuje od svih ostalih modela opi- 
sanih u ovoj knjizi. Razlikuje se po 
materijalu za gradnju, po samoj grad- 
nji, a i po pogonu. Dosadašnje smo 
modele gradili uglavnom od drva, naj- 
većim smo ih dijelom spajali ljepilom 
i čavlićima, a pogon im je davao vjetar 
ili gumena traka. Model motornog 
čamca izrađuje se od lima, dijelovi mu 
se spajaju lemljenjem, a pogon mu daju 
. kemijska pogonska goriva, u prvom 
redu kalcijev karbid, koji gotovo svako 
dijete dobro poznaje. Ako nismo već 
prije dobro proučili prvi dio ove knjige, 
i to mjesto, gdje se govori o lemilu i 
lemljenju, dobro je, da to učinimo sa- 
da, prije nego se upustimo u gradnju 
ovog modela. Ako se, osim konstrukci- 
jama, bavimo pomalo i kemijom, imat 
ćemo prilike, kad budemo završili mo- 
del motornog čamca, da eksperimenti- 
ramo .s raznim vrstama. kemijskih po- 
gonskih goriva. 


Za izradu motornog čamca, koji vi- 
dimo na slici 125 — gdje su brojevima 
označeni i svi njegovi dijelovi -— pri- 
redit ćemo sebi nešto tankog lima. U 
tu svrhu dobro će nam poslužiti lim 
od veće limenke za džem. Najprije 
ćemo nožem za otvaranje konzerva 
isjeći dno, a zatim ćemo limenku pre- 
rezati škarama po dužini. 

Dijelove 1, 2 i 3 sa slike 126 precr- 
tajmo na lim i izrežimo ih. Dijelove 
ćemo izraditi točnije, ako papir sa cr- 
težem jednostavno prilijepimo na lim 
i po njemu režemo škarama. 

Prije savijanja lima i oblikovanja . 
trupa izbušimo rupe označene na slici 
126. Bočne stranice na stražnjem di- 
jelu trupa (slika 126, dio 1) savinimo 
po crtkanim linijama pod pravim ku- 
tem. To ćemo raditi na. ravnoj i čvrstoj 
podlozi. Stražnji dio savinimo pod ku- 
tom, koji odgovara odrezanim bočnim 
stranicama. Savinimo donji, prednji 
dio trupa i obradimo ga prema slici 

128, dio 5a, a zatim ga s unutrašnje 
strane dobro zalemimo. 

Stražnji dio dijela 2 na slici 126 pre- 
savinimo i izravnajmo čekićem. Izre- 
zane (zaobljene) stranice savinut ćemo 
plosnatim ili kombiniranim kliještima 
pod pravim kutom (slika 127A). Taj 


nju ćemo kasnije, ako to bude potreb- 
no, pričvrstiti komadić olova, da služi 
kao protuteža rezervoaru. Rezervoar 
(slika 128, dio 5) također ćemo izraditi 
od istog lima, pazeći posebno, da ga 
dobro zalemimo. U rezervoaru izbuši- 
mo tri rupe: jednu veću i dvije manje. 


PO CRTKANIM LINIJAMA  SAVINUTI 


Slika 126. Dijelovi motornog čamca 


dio namjestit ćemo na prednji dio tru- 
pa tako, da bude oko 5 mm ispod nje- 
gova ruba (slika 127B). Zatim dio 1 i 
2 zalemimo. Na isti način savinimo i 
zalemimo dio 3 na stražnji dio trupa. 

Od istog lima izrezat ćemo kormilo 
(dio 4), kojemu ćemo zupce naizmje- 
nično savinuti na lijevu i desnu stranu 
i zalemiti na trup prema slici 130. 

Na trup, na mjestu označenom sa »x« 
(slika 126), zalemimo komadić žice. Na 

Razmak između manjih rupa mora od- 
govarati razmaku naznačenom na di- 
jelu 1 slike 126. : 

. Stranice rezervoara izradimo prema 
slici 129A i također ih dobro zale- 
mimo, tako da gotov rezervoar bu- 
de potpuno nepropustan. Grlo (slika 
129B) i čep (slika 129C) uzet ćemo od 
limene boce za sidol, ulje i slično. S u- 
nutrašnje strane čepa umetnimo koma- 
dić tanke gume kao brtvilo. Dio 5B za- 


lemimo iznad veće rupe rezervoara. U 
rezervoar ćemo, osim toga, zalemiti i 
dvije koljenasto savinute tanke cijevi 
(dio 5D) duge 80 do 100 mm, s unutra- 
šnjim promjerom od oko 1,5 do 2 mm. 
Ako raspolažemo cijevima s nešto ve- 
ćim promjerom, možemo sebi pomoći 


Slika 127. Rezanje lima za palubu 


tako, da u njihov kraj, koji je izvan 
rezervoara, zalemimo komadić tanje ci- 
jevi (slika 129). Tu tanju cijev možemo 
načiniti od limene trake, koju savine- 
mo oko čavlića odgovarajućeg promje- 
ra, a zatim je zalemimo u deblju cijev, 
kao što to prikazuje ista slika. 

Na drugom kraju cijev ćemo skositi, 
gurnuti u rezervoar i dobro zalemiti. 

Oblik rezervoara može biti eliptičan, 
kao na slici, ili valjkast. Dužina rezer- 
voara neka bude 60 do 80 mm, a pro- 
mjer 30 do 40 mm. 

Rezervoar sa cijevima provući ćemo 
kroz rupe u trupu. Kad smo ga dobro 
namjestiti, cijevi zalemimo na trup 
čamca s. vanjske strane. Vjetrobran 
(slika 129, dio 2A) izradit ćemo tako, 


da savinutu limenu traku koso zalemi- 
mo na trup prema slici 125. U prorez 
utaknimo komadić celuloida. Lim sti- 
snimo kliještima, da se celuloid ne može 
izvući. | ' 

Preostaje nam još, da na oštre rubove 
čamca zalemimo presavinutu limenu 
traku (slika 130, dio 1A). Širina trake 
(nesavinute) jest oko 10 mm, a potrebnu 
dužinu lako ćemo sami izmjeriti. Tra- 
ku ćemo jednolično stisnuti kliještima 
na rub čamca, a zatim ćemo je zale- 
miti. Time je čamac gotov, pa možemo 
prijeći na ispitivanje i plovidbu, ra- 
zumije se, najprije u kadi. 

Rezervoar napunimo do polovice vo- 
dom i ubacimo u nj komadić kalcijeva 
karbida (CaC»). Čim smo ubacili kar- 
bid, čep uvijmo u grlo. Kalcijev karbid 
možemo lako nabaviti, jer se upotre- 
bljava u karbitnim svjetiljkama. U 
spoju s vodom on reagira stvarajući ga- 
šeni kreč i plin acetilen. Taj plin stva- 


Slika 128. Rezervoar 


ra u rezervoaru pritisak i, izlazeći na 
tanke cijevi u vodu, daje potisak po- 
treban za kretanje čamca. Ako su, da- 
kle, cijevi dovoljno uske, a ubačeni ko- 
madić karbida dovoljno velik, čamac će 
sigurno zaploviti. 

Pri ubacivanju karbida moramo biti 
oprezni, jer ako ga ubacimo previše, 
pritisak acetilena na stijenke rezervo- 
ara može biti tako velik, da popuste 
zalemljena mjesta ili da rezervoar na- 


OBRO ZALEMITI 
UM> C&ULOID 


Slika 129. Dijelovi rezervoara 


prsne. Da bismo to izbjegli, možemo 
mačiniti mali sigurnosni ventil, koji je 
opisan u idućem poglavlju. Ventil za- 
lemimo na metalni čep (dio 6C), tako 
da ga možemo lako vaditi i regulirati. 
Pritom moramo paziti, da donji otvor 
ventila ne ulazi u vodu, koja se nalazi 
u rezervoaru. 

Ako je rezervoar s vodom pretežak, 
pa prednji dio čamca odviše izviruje iz 
vođe, pričvrstit ćemo na prije zalemlje- 
nu žicu komadić olova. Težina olova 
mora biti tolika, da se čamac uravno- 
teži. Komadić žice, koji će viriti izvan 
olova, savinimo, pa olovo ne će ispasti. 

Nakon uspješno završene probe re- 
zervoar dobro isperimo vodom. Čamac 
osušimo i obojimo nitrolakom u boji. 
Ako imamo boju za metal, možemo upo- 
trebiti nju. 


Naš motorni čamac pružit će nam ve- 
lik užitak, kad budemo odlazili na ku- 
panje. Za plovidbu izaberimo mirnu 
vodu. Ako želimo, da čamac plovi u 


' krugu, savinimo kormilo u određeni 


položaj. Svaki put nakon završene vo- 
žnje rezervoar dobro očistimo i isperimo 
od ostataka karbida. 

Za pogon čamca mogle bi se upotre- 
biti i neke druge kemikalije, koje u 
međusobnoj reakciji stvaraju neki dru- 
gi plin. Ako na primjer rastvoru sode 


Slika 130. Kormilo 


bicarbone dodamo malo octene, vinske 
ili neke druge kiseline, razvija se 
ugljični dioksid (CO»). S njima će re- 
zultat biti nešto slabiji, jer se ugljič- 
ni dioksid dosta dobro rastvara u vodi, 
pa stvara slabiji pritisak. Spretnim 
mladim kemičarima sigurno ne će za- 
davati teškoća izbor raznih pogonskih 
materija, s kojima mogu vršiti veoma 
zanimljiva eksperimentiranja. 


SIGURNOSNI VENTIL 


Sigurnosni ventil služi za to, da u 
slučaju, kad se u kotlu prekomjerno 
povisi tlak, automatski ispusti iz njega 
paru ili plin i tako spriječi njegovo 
oštećenje ili eksploziju. 

Mali sigurnosni ventil, koji vidimo 
na slici 131, možemo ugraditi na svoj 
mali parni stroj (kotao), kao i na druge 
naprave i igračke tjerane parom ili pli- 
nom, kao što je, na primjer, rezervoar 


na motornom čamcu opisanom u pret- 
hodnom poglavlju. 

Ventil je na slici prikazan u presje- 
ku i sastavnim dijelovima. Za ispušta- 
nje pare služi okrugla pločica od mjedi 
(dio 1), na kojoj je učvršćen čavlić, (ili 
tanki vijak) s navojem na kraju. Br- 
tvila (dio 2) izrezat ćemo od tanke gu- 
me. Dio 1 prolazi kroz probušeni vijak 
(dio 3), koji smo uvili u odgovarajuću 
maticu (dio 4), dobro zalemljenu na ko- 
tao (dio 5). Za pritezanje pločice (dio 
1) služi opruga (dio 1A), koju ćemo na- 
činiti omatanjem čelične žice, i mala 
matica (dio 1B) za pritezanje. 

Izbušena rupa u vijku (dio 3) nešto 
je veća od promjera čavlića (dio 1). Kad 
pritisak postane previsok, para, prola- 
zeći kroz rupu izbušenu u vijku (dio 
3) podiže pločicu (dio 1) i izlazi napolje. 
Prolaz pare označen je crtkanim lini- 
jama. ' 

Mala matica (dio 1B) služi za zate- 
zanje i popuštanje opruge (dio 1A), či- 
me se određuje snaga pare ili plina po- 


Slika 131. Presjek sigurnosnog ventila 


trebna za podizanje pločice (dio 1). Na 
taj način ujedno reguliramo i pritisak 
u kotlu. Veličinu ventila (vijka, dio 3), 
rupe, pločice (dio 1), i snagu opruge 
(dio 1B), odredit ćemo sami prema ve- 
ličini uređaja ili igračke, kojoj je ven- 
til namijenjen. 


VITLO ZA NAMATANJE KONOPCA 


Na kraju ovog dijela još donosimo 
upute za izradu jednog pomoćnog ure- 
đaja. 

Namatanje duge špage ili konopa, o 
koji je vezan zmaj, dosta je zamorno, 
Zbog toga ćemo sebi izraditi uređaj, 
koji će nam taj posao olakšati, ubrzati 
i pojednostavniti. 

Najjednostavniji uređaj za namata- 
nje špage za puštanje manjeg zmaja 
prikazuje slika 132A. Sastoji se od da- 
ščice debljine 15 do 20 mm. Ostale di- 
menzije i oblik uzet ćemo prema slici. 


Ručke za namatanje izrađene su od 


dva komadića cijevi, a na daščicu ćemo 
ih pričvrstiti vijkom za drvo ili čavlom. 
Cijev-ručku, koja je pričvršćena u sre- 
dini daščice, držimo lijevom rukom; 
desna ručka služi za okretanje daščice 
pri namatanju špage. 

Na slici 132B prikazano je nešto slo- 
ženije vitlo. Ono se sastoji od kolotura 
i drška. Držak ćemo izraditi od letvice 
veličine oko 250X40X30 mm. Kolotur 
je od tri dijela: srednje deblje daščice 
i dviju stranica od drvene ljepenke 
debljine 3 do 5 mm. Za okretanje ko- 
lotura služi ručka, koju izradimo, kao 

što je opisano kod prvog uređaja, to 
jest od koimadića cijevi. Ako nemamo 
cijev, možemo uzeti veći drveni kalem 
'za konac. 


Slika 132. Dva jednostavnija vitla 


Kuku savinimo od deblje i čvršće, 
po mogućnosti čelične žice i učvrstimo 
je na držak vijkom, prema slici 132B. 
Kuka služi kao vodilica za špagu, ali 
samo onda kađ je namatamo na ko- 
dotur. 


li2 


Za velikog zmaja, koji je vezan za 
špagu dugu 200 ili više metara, bit će 
nam potreban uređaj koji prikazuje 
slika 133. Sastoji se od dviju letvica 
pričvršćenih u oblik križa. Letvice .će- 
mo pričvrstiti na držak duljim vijkom 
s maticom. Osim toga, na držak, koji 
smo izradili prema slici, učvrstit ćemo 
tanju letvicu, koja služi kao kočnica. 
Kad se pomakne, kočnica dođe između 
letvica sa špagom i tako sprečava nji- 
hovo okretanje i daljnje odmatanje 
špage. 

Vodilicu za špagu savinut ćemo od 
limene trake, prema slici. Slobodni 
kraj špage zavezat ćemo o vitlo. Ručku 


kočnica 


Slika 133. Složenije vitlo 


za okretanje vitla napravimo od kale- 
ma za konac. Ovo vitlo znatno ubrzava 
namatanje špage. Dovoljno je, da vitlo 
na koncu premažemo bezbojnim lakom, 
radi zaštite od vlage. 


PREDMETI ZA PRAKTIČNU UPOTREBU 


Dosad smo opisali izradu različitih 
igračaka i drugih predmeta namijenje- 
nih u prvom redu zabavi i razonodi. 
Radeći na njima naši mladi čitaoci si- 
gurno su već stekli mnogo iskustva u 
precrtavanju nacrta, obradi raznog ma- 
terijala i ostalim poslovima, koje su 
morali izvesti, da bi došli do »gotovog 
proizvoda«. 

U ovoj glavi ne će biti opisana izra- 
da ništa težih predmeta — nego možda 
još i lakših — ali će namjena tih ra- 
dova biti drugačija. Svi će oni naći 
svoje mjesto u našem stanu, bilo ku- 


hinji, sobi ili spavaonici. A ako ih uspi- 
jete izraditi potajno, dok su otac i 
majka negdje u poslu, mnogi od tih 
predmeta bit će odraslima ljepši dar 
za neki prigodni dan, nego bilo koji 
predmet, koji biste mogli kupiti u tr- 
govini. Napokon, to je predmet, koji 
ste izradili vi sami i koji će možda go- 
dinama ukrašavati vaš stan ili služiti 
za neku praktičnu upotrebu. Dakle, 
trostruka korist: vaše zadovoljstvo u 
radu, iznenađenje za nekog u obitelji 
i praktična upotreba. 


ZAŠTITNE KORICE ZA KNJIGE 


Svatko, tko voli knjige, želi da mu 
one budu što duže čiste i neoštećene. 
Najbolje ćemo ih sačuvati, ako ih za 
vrijeme upotrebe stavimo u zaštitne 
korice. Pokušajte, prema naših uputa- 
ma, sami izraditi vrlo praktične i uku- 
sne zaštitne korice za ovu knjigu, koju 


8 Odzmaja do akvarija 


vjerojatno imate često u rukama, jer 
vam ona služi kao priručnik za izradu 
raznih predmeta. 

Izmjerite najprije veličinu knjige. To 
ćete najlakše učiniti koncem ili platne- 
nim metrom. Slika 134 prikazuje kako 
se mjeri veličina knjige. Najprije iz“ 

mjerite opseg knjige »x«, a zatim vi- 
. sinu »y«. Uzmite deblji crtaći papir ili 
tanki karton (fascikl karton) i odre- 


Poslije toga uzmite obojeno ili ša- 
reno platno, stavite na nj karton i od- 
mjerite na sve četiri strane po 20 mm 
(slika 135B). Namažite karton s jedne 
strane dosta gustim ljepilom i prilije- 
pite ga na sredini platna, kako je to 
prikazano na slici 135B. Rubove plat- 
na također premažite ljepilom i previ- 
nite ih na papir. Korice pritisnite ne- 
kom ravnom daskom ili debelom ve- 
likom knjigom, opterećenom još nekim 
težim predmetom. Kad se ljepilo dobro 
osuši, stavite knjigu u sredinu zaštitnih 
korica, koje ćete savinuti tako, da pod 
svaku koricu knjige dođe komad za-: 
štitnih korica. To uradite na sličan na- 
čin, kao kad omatate knjigu običnim. 
papirom. 

Na koricama s gornje i donje strane: 
10 mm od ruba izbušite rupe s promje-- 
rom od oko 5 mm u razmacima od 15 
mm. To možete uraditi postolarskim. 


Slika 135. Lijepljenje platna na karton 


žite ga prema slici 135. Dužina kartona 
mora biti duža od veličine »x« za još 
polovicu (t. j. x-H!/2x), a širina »y« ne- 
ka bude veća za 40 mm. ' 

U 


bušilom, a možete bušilo i sami izra 
diti od neke cijevi tako, da joj jedan: 
kraj turpijom naoštrite. Korice još tre- 
ba opšiti vrpcom u boji, kako to pri- 

kazuje slika 136. Tako su korice do- 
vršene i možemo u njih staviti knjigu. 

Na isti način možete izraditi korice 
i za ostale knjige. Dovoljno je, da ima- 
te nekoliko formata, jer se i knjige 
štampaju u svega nekoliko standardnih 
formata, Dok knjiga stoji u polici ili 
biblioteci, nisu joj potrebne zaštitne 
korice, 


Slika 136. Šivanje zaštitnih korica 


JEDNOSTAVAN UVEZ NOVINA I ČASOPISA 


Godišta nekih omiljenih časopisa, 
tjednih novina ili drugih publikacija, 
najbolje ćemo sačuvati, ako ih uveže- 
mo. Inače nam se mogu od upotrebe, 


Slika 137. Šivanje novina ili časopisa 


a i od ležanja, brzo poderati, a može 
nam neki primjerak i nestati. 

Sve primjerke časopisa najprije će- 
mo izravnati i presavinuti, tako da se 
rubovi listova točno pokrivaju i da arci 
ulaze točno jedan u drugi. Nije dobro 
vezati zajedno više od 30 do 40 primje- 
raka časopisa ili novina od 16 stra- 
nica. 

Složenim novinama ili časopisima 
poravnajmo hrbat. S gornje strane uz 
rub hrpta prilijepimo arak čistog omot- 


nog ili nekog drugog malo debljeg pa- 
pira. Sve zajedno probušimo šilom ili 
tanjim čavlom prema slici 137. Ako to 
ne možemo učiniti odjednom, bušimo 
ih u manjim slojevima, ali pazimo da 
se rupe točno poklapaju. Arke sašijmo 
jačim koncem prema slici 137. 

Hrbat namažimo stolarskim ljepilom 
i stavimo knjigu na rub stola. S gor- 
nje strane namjestimo dasku i sve za- 
jedno stegnimo stegama za stol (slika 
138). Ako nemamo stege, možemo da- 


Slika 138. Lijepljenje hrpta i stezanje 


ske pritisnuti nekim težim predmetom, 
Časopisi moraju ostati stegnuti dotle, 
dok se ljepilo dobro osuši. 

Korice ćemo izraditi od tanjeg, ta- 
kozvanog fascikl kartona, Da bismo 
knjigu lakše otvarali, korice valja prije 
lijepljenja savinuti, prema slici 139. 

nala nekim tupim predmetom (pleta- 
ćom iglom, tupim nožem i sl.) potegne- 
mo linije po krajevima hrpta i jednu 


Slika 139. Umetanje korica 


Ovaj način uveza knjiga ne razlikuje 
se mnogo od načina, kako to rade knji- 
goveže od zanata. To je takozvani tvrdi 
uvez, Možda nam taj uvez ne će prvi- 
put naročito dobro uspjeti, ali ćemo i 
tako knjigu sigurno zaštititi od dalj- 
njeg raspadanja. No s malo prakse brzo 
ćemo steći potrebnu vještinu i naše će 
knjige izgledati, kao da ih je uvezao 
pravi knjigoveža. Po ovom načinu, 
koji opisujemo: u ovom poglavlju, 
uglavnom ćemo uvezati one knjige, 
koje se već raspadaju, broširane knjige 
s mekanim koricama, ako hoćemo da 
nam budu tvrdo vezane, i časopise, ko- 
jima želimo dati tvrd uvez, za razliku 
od prije opisanog jednostavnog uveza 
koricama od fascikl kartona, 

Za šivanje araka moramo sebi izra- 
diti malu napravu. To je drveni okvir, 
na koji ćemo risaćim čavlićima napeti 
tanko platno ili gazu. Okvir ćemo pri- 
čvrstiti za rub stola i na gazu šiti arak 

liniju na mjestu, gdje se korice otva- 
raju. Pritom moramo paziti, da na kar- 
tonu ne učinimo rez, nego samo udu- 
bljenje, jer bi se inače na tom mjestu 
korice vrlo lako poderale. Hrbat kom- 
pleta, prednju i stražnju stranicu, za- 
jedno sa špagom, ponovo namažimo 
ljepilom, stavimo komplet u korice i 
ponovo ih stegnimo. 

Korice moramo dobro nategnuti i 


pritisnuti uz hrbat tako, da uza nj sa- 


svim prilegnu. Da bi nam komplet bio 
što ljepši, zamolimo nekog knjigovežu, 
da nam ga na stroju obreže, i to sve 
zajedno, t. j. listove časopisa i korice. 


UVEZ KNJIGA 


po arak (arak ima 16 stranica) ili po 
primjerak časopisa, kako to prikazuje 
slika 140. Kad smo sašili sve arke, ski- 
nut ćemo platno s okvira i rubove 
Presavinuti ispod i preko  araka. 
S gornje i s donje strane knjige zali- 
jepit ćemo uz rub arak čistog, malo 
debljeg papira, na koji ćemo kasnije 
nalijepiti korice. Prema slici 142, steg- 
nut ćemo sašivenu knjigu o stol i hrbat 
namazati stolarskim ljepilom. Kad se 
ljepilo potpuno osuši, skinut ćemo ste- 
ge. Arci su sada ostali stegnuti i zali- 
jepljeni. Gazu ne ćemo odrezati do 
kraja, već ćemo s gornje i donje strane 
ostaviti rub od 20 mm. Te krajeve, 
zajedno s dodanim čistim arkom, ka- 
snije ćemo nalijepiti na korice (slika 
144A). 

Kao što ima različitih vrsta uveza, 
tako ima i različitih vrsta korica. Opi- 
sat ćemo dva načina izrade korica, 
koji se najčešće upotrebljavaju. 


Mekane korice. Manje knjige možemo 
uvezati u takozvane mekane korice, 
koje se izrađuju od običnog kartona. 
Veličinu korica lako ćemo izmjeriti 
prema slici 144b. Bolje je da su ko- 
rice malo veće od knjige, jer ćemo kod 
ovog uveza knjigu obrezati, tek kad 
smo potpuno završili vezanje. Pomoću 
ravnala povući ćemo tupom stranom 
noža glavne pregibe, t. j. one, koji di- 
jele hrbat od korica. Po njima ćemo 


nijeli je na korice, dok smo utiskivali 


* glavne pregibe, knjiga će u korice točno 


pristajati. Knjigu ponovo  stegnimo, 
zajedno s koricama, i ostavimo da se 
dobro osuši. Hrbat korica moramo pri- 
tisnuti letvicom uz složene arke i gazu, 
da se dobro priljubi i zalijepi uz arke. 
Ovako uvezanu knjigu sami ćemo te- 
ško obrezati, jer za taj posao nemamo 
alata, pa je najbolje, da nam to učinš 
knjigoveža. : 


Slika 140. Šivanje araka za tvrđi uvez 


karton savinuti prema unutra i pono- 
vo ga otvoriti. Sada ćemo na prednjoj 
korici povući dva, a na stražnjoj jedan 
pregib, da se knjiga lakše otvara (sli- 
ka 144b). Time su korice gotove. 
Preostali dio gaze nalijepit ćemo na 
gornji, čisti list papira. Hrbat, gornju 
i donju stranu papira, zajedno s ga- 
zom, dobro ćemo namazati ljepilom i 
knjigu staviti u korice. Ako smo deblji- 
nu stisnutih araka točno izmjerili i pre- 


Na prednju koricu možemo još nali- 
jepiti naslovnu stranicu časopisa, pa će 
naš komplet imati lijepi vanjski izgled, 


Tvrdi uvez. U ovom slučaju korice 
ne možemo početi raditi, dok sašivenu 
i zalijepljenu knjigu nismo obrezali. 
Veličinu korica mjerit ćemo prema uve- 
zanoj knjizi, i to tako, da budu sa svih 
strana veće od knjige za 3 do 4 mm. 
Korice ćemo izrezati od deblje bijela 
ljepenke (siva i smeđa se savijaju, kađ 


117 


ih namažemo ljepilom). Od tankog kar- 
tona izrezat ćemo trak u veličini hrpta 
knjige. : ' 
Proučimo li pažljivo sliku 141, izra- 
da korica ne će nam biti teška. Knji- 


ne, i onda knjigu pažljivo stavimo u 
korice. Pri ovom uvezu hrbat ne ćemo 
ponovo mazati ljepilom, jer on mora 
ostati slobodan radi lakšeg otvaranja 
knjige. Tupim drvenim šiljkom napra- 


sama-S KOSITI POD 30% 


Slika 141. Izrađa korica za tvrđi uvez 


goveško, ili neko čvršće jednobojno ili 
šareno obično platno, položit ćemo na 
ravan stol, na platno ćemo staviti ko- 
rice, a u sredinu traku od kartona. 
Prekontrolirajmo još jedamput veli- 
čine, pa ako su lošne, označimo olov- 
kom mjesto za korice i trake na platnu. 
Namažimo cijelo platno stolarskim lje- 
pilom i ponovo mamjestimo korice i 
traku na njihovo mjesto. Kad se lje- 
pilo uhvatilo, korice okrenimo i nekim 
glatkim predmetom  izravnajmo sve 


bore na platnu, zavrnimo njegove ru-: 
bove i opteretimo korice daskom, dok | 


se ne osuše. 

Kad su korice potpuno suhe, stavi- 
mo u njih knjigu. Slika 143 prikazuje 
u četiri faze stavljanje knjige u kori- 
ce. Najprije nalijepimo preostali dio 
gaze na gornji list čistog papira, a za- 
tim dobro namažimo čitav list zajedno 
s gazom. To isto uradimo s donje stra- 

vit ćemo udubinu između hrpta i ko- 
rica i s obje strane knjige, i u te udu- 
bine stavit ćemo žicu debelu 3 do 4 
mm. Knjigu sa žicama stavimo u prešu 


Slika 142. Lijepljenje i stezanje sašivenih 
araka 


i ostavimo je, da se dobro osuši. Udu- 
bine, u kojoj su žice, služe za lakše 
otvaranje knjige i pregibarije korica. 


a a 


Slika 143. Umetanje sašivenih araka u korice 


Na hrbat nalijepimo cedulju s na- 
slovom knjige i imenom pisca, tako da 
je uvijek možemo lako pronaći u na- 
šoj biblioteci. 


Poluplatneni uvez. Ova vrsta uveza. 


ne razlikuje se mnogo' od tvrdog uve- 
za, što smo ga prije opisali. Razlika je 
jedino u tome, što samo hrbat presvu- 
čemo platnom, a korice . presvučemo 
knjigoveškim papirom .(šegrin papir). 
Širina platna ovisi o debljini knjige, 
ali ono mora zahvaćati korice sa svake 


PREGIB 


Slika 144. Mekani uvez šivanih araka 


strane po 20 do 30 mm. Platno možemo 
zalijepiti i na uglove, jer su oni naj- 
više izloženi oštećivanju. 


SANDUK ZA CVIJEĆE 


Prije nego počnemo s izradom san- 
duka za cvijeće, koje ćemo držati u 
sobi, moramo nabaviti posudu od pe- 
čene ilovače veličine oko 30X20X10 em. 

Gotov sanduk i njegove dijelove pri- 
kazuje slika 145. 

Unutrašnje dimenzije sanduka odre- 
dit ćemo prema nabavljenoj posudi. 
Stranice su sastavljene od okvira, čija 
ukupna visina ne smije prijeći visinu 
posude. Daska za dno debela je kao 
letvica okvira. Dno (dio A) i okviri 


(dio C) su od tamnijeg (ili bajcanog) 
drveta, a okviri (dio B) od svjetlijeg 
drveta. Za noge (dio D) upotrebit ćemo 
drvene kugle promjera oko 4 em. Mje- 
sto drvenih kugli možemo u trgovini 
željezom nabaviti metalne (kakve inače 
služe kao ručke za ladice i sl.) 

Sanduk ćemo sastaviti na taj način, 
da zajedno zalijepimo okvire i još ih 
međusobno učvrstimo čavlima, a zatim 
čitav okvir učvrstimo o dno sanduka. 
Sastavljeni ćemo sanduk izblanjati, da 

Slika 145. Sandđuk za cvijeće 


stranice budu glatke, a ako je potrebno, 
možemo ga izglačati brusnim papirom. 
Nakon toga lakirat ćemo ga bezbojnim 


nitrolakom. Kad se lak osuši, posudu 
s ukrasnim biljem stavimo u sanduk. 


STALAK ZA CVIJEĆE 


Tri komada daščice — izrađene i 
obrađene u obliku, koji prikazuje slika 
146 — dovoljna su, da sebi izradite 
lijep i čvrst stalak za držanje posude 
sa cvijećem, palmom ili nekom drugom 
ukrasnom biljkom. Veličinu stalka, pa 
prema tome i njegovih dijelova, odre- 
dite sami prema veličini posude, koja 
će na njemu stajati. 

Dijelove  sastavite lijepljenjem, a 
gornju ploču još učvrstite s nekoliko 
čavala. Gotov stalak očistite papirom 
za brušenje i obojite nekom uljenom 
bojom ili — ako to dopusti vrst drveta 
od kojeg je stalak izrađen — prema- 
žite ga bezbojnim lakom, tako da se 
vidi struktura drva. 

Slika 146. Dijelovi i gotov stalak za cvijeće 


STALAK ZA KAKTUSE 


Originalni stalak za kaktuse izradit 
ćemo — prema slici 147 — od ukoče- 
nog drva, komadića nešto deblje daš- 
čice i trake aluminijskog lima. 

Naravnu veličinu sastavnih dijelova 
dobit ćemo, ako kvadratiće kvadratne 
mreže povećamo na veličinu 12X12 


Prije sastavljanja stalka figure obo- 
jimo uljenom bojom, i to oblak bije- 
lom, travu zelenom i t. d. Limenu tra- 
ku (dio E), koja služi za ležište lončića 
s kaktusom, savinimo prema obujmu 
lončića i pričvrstimo je vijcima na sta- 
lak (dio C). 

Slika 147. Stalak za kaktuse 


mm. Pozadinu (dio A) i prednju figuru 
(dio B) ispilit ćemo od ukočenog drva 
debljine 2 do 3 mm. Stalak (dio C) ispi- 
limo od daske debele 12 mm. S gornje 
strane stalka pribijmo letvicu dimen- 
zija 10X16 mm, na koju ćemo učvrstiti 


“ispiljene figure. 


Sastavljeni stalak prikazuje slika 
147F. Na zid ćemo ga pričvrstiti po- 
moću dva čavla, savinuvši ih u ovalne 
rupe, da se ne vide. 

Na sličan način možemo izraditi i 
stalak za četkice za zube, a figurice 
možemo nacrtati sami, prema našem 
ukusu. 

PODUPIRAČ ZA VRATA 


Vjerojatno vam se već dogodilo, da 
su vam se vrata od balkona ili kuhinje 
zbog propuha naglo zatvorila, pri če- 
mu su se polupala stakla. Da vam se 
to više ne bi dogodilo, iznenadite svoje 
roditelje ovim praktičnim i veoma 
zgodnim podupiračem, koji prikazuje 
slika 148. 


tvaranje. Figura se, pritisnuta opru- 
gom, upire o vrata, te se dobiva dojam, 
kao da ih ona drži. 

Figuru čovjeka (dio B) dobit ćemo 
povećavši kvadratiće na veličinu 12X 
12 mm. Ispilimo je od dviju običnih 
daščica debljine 8 mm i jedne od uko- 
čenog drva debljine 3 mm. Sve tri za- 
lijepimo zajedno tako, da daščica od 
ukočenog drva bude u sredini, Može- 
mo figuru ispiliti i od jedne orahove 
daske debele 20 mm, no to će nam zbog 
tvrdoće drva biti mnogo teže i vjero- 
jatno nam ne će uspjeti, da dasku pi- 
limo ravno. Figuru ćemo obraditi tur- 
pijom i papirom za brušenje, a zatim 
ćemo je obojiti. 

Stalak, radi lakše izrade, također 
sastavimo od tri sloja, i to prema veli- 
činama označenima na slici, na kojoj 
je stalak prikazan u nacrtu i tlocrtu. 


Slika 148. Podupirač za vrata 


Podupirač se sastoji od čovječje fi- 
gure, koja se jednom rukom upire u 
vrata. Jedna joj je noga poduprta opru- 
gom, koja joj ruku uvijek pritišće na 
vrata, bez obzira na to, kako je velik 
prostor između vrata i poda. 

Slika 148A objašnjava upotrebu po- 
dupirača: pod donji rub vratiju, kad 
želimo da budu otvorena, gurnemo no- 
gom klin, koji će spriječiti njihovo za- 

Srednji dio ispilimo po crtkanoj liniji. 
U srednjem dijelu izbušimo rupu, u 
koju dolazi opruga. Opruga ne smije 
biti suviše jaka, da ne izbaci podupi- 
rač napolje. 

Prije nego izbušimo rupice za čavli- 
će, koji će poslužiti kao osovine za 
noge, kontrolirajmo razmak pomoću 
figure. Može se, naime, dogoditi, da 
figuru nismo sasvim točno ispilili, pa 


je najbolje, da prema izrađenoj figuri 
odredimo mjesto za rupice. Daščice 
podupirača (dio C) spojimo međusobno 
vijcima, a možemo ih i zalijepiti. Ako 
ovu napravu lijepo obojimo živim bo- 
jama, ona će biti vrlo efektan i origi- 
nalan predmet u kuhinji, i svatko će 
je rado pogledati. 


VJEŠALICA ZA ČETKICE 


* Izradite li sebi ovu lijepu vješalicu 
za četkice za pranje zubi, koju prika- 
zuje slika 149, sigurno će vam taj po- 
sao — pranje zubi — činiti veće zado- 
voljstvo nego dosad, jer ćete se sva- 
.koga dana nekoliko puta naći pred 
predmetom, koji predstavlja vaše djelo. 


Slika 149. Vješalica za četkice za zube 


Veličinu vješalice odredite sami. No, 
najzgodnije će ipak biti, ako vam po- 
većanje kvadratića bude 10 do 15 mm. 
"Tako povećanu glavu djevojčice pre- 
kopirajte na komadić šperploče ili de- 
blje daščice. Ispilite je, obradite papi- 
rom za brušenje i obojite vodenim bo- 
jicama. Potpuno osušenu boju prema- 
žite dva do tri puta bezbojnim lakom. 

Kad ste sve to dovršili, izradite kuke 
i pričvrstite ih na mjesto, koje vidite 
na slici. Kuke za vješanje četkica (dio 


A) savinite od čavala, kojima ste kli- 
ještima odsjekli glave. 
Kuku za vješanje čitave vješalice, 
(dio B) načinite od komadića lima. 
Gotovu vješalicu objesite na zid kraj 
umivaonika u kupaonici ili — ako nje 
nemate — u kuhinji. 


KUTIJA ZA PAPIRNATE UBRUSE 


Kutiju za papirnate ubruse, koju 
prikazuje slika 150, izradit. ćemo od : 
ukočenog drva debljine oko 3 mm. Kao 
što se vidi na slici, kutija ima dva 
pretinca za smještaj ubrusa. Pilicom 
za drvorez ispilit ćemo obje bočne stra- 
nice i pregradu, a zatim ćemo sva tri 
komada privremeno pričvrstiti čavli- 
ćima. Obradit ćemo ih sve zajedno, ta- 
ko da će sva tri dijela dobiti jednak 
oblik i veličinu. 


Slika 150. Kutija za papirnate uzruse 


Kutiju ćemo sastaviti malim čavlići- 
ma i lijepljenjem. Kad se ljepilo osuši, 
kutiju ćemo još jednom izglačati pa- 
pirom za brušenje, a zatim obojiti i 
premazati bezbojnim lakom. 

NAPRAVA ZA SUŠENJE RUBLJA 


Veliko veselje učinit ćete svojoj 
majci, ako joj — možda za rođendan 
ili za majčin dan — izradite napravu 
za sušenje rublja, kakva je prikazana 
na slici 151. Naime, nema domaćice, 
koja ne bi morala kojiput, osobito zi- 
mi, sušiti rublje. u kuhinji, kupaonici 
ili na hodniku. Da ne bi morala u sva- 


PO DVA KOMADA 
Slika 151. Naprava za sušenje rublja 


kom takvom slučaju vezati uže i odve- 


zivati ga, što nije nimalo ugodan po-. 


sao, ili ga ostavljati da uvijek visi nad 
vašim glavama, što pak nije lijepo, vi 
ćete izraditi kutiju, u koju će se uže 
umotati svaki put, kad nije u upotrebi. 

Kutiju ćete izraditi od ukočenog dr- 
va, a osovinu od komadića tvrdog drva 
valjkastog oblika. Polugu za okretanje 
osovine možete izraditi od debljeg li- 
ma. Dimenziju kutije odredite sami 
prema debljini i dužini užeta, koja pak 
ovisi od veličine prostorije, u kojoj se 
suši rublje. Prednji dio, koji služi za 
zatvaranje kutije, izradite od debljeg 
kartona ili lima i pričvrstite ga za 
ostale dijelove čavlićima. ' 

Gotovu kutiju obojite tako, da bude 
u skladu sa zidom i pomoću dva vijka 
učvrstite je za vratnice ili na zid. Na 

najpodesnijem mjestu na suprotnoj 
strani prostorije zabijte jednu kuku, o 


koju ćete zakvačiti prsten na jednom 


kraju užeta. Kad vam uže nije potreb- 
no, uvit ćete ga u kutiju okretanjem 
poluge. 


NAPRAVA ZA NAMATANJE 
' VUNE 


Izrada jednostavne naprave za na- 
matanje vune u klupko prikazana je 


"na slici 152. 


U sredini okrugle drvene ploče (dio. 
A), debele oko 30 do 40 mm, s pro- 
mjerom od 80 mm, izbušimo oveću ru- 
pu. Sa strane ploče izbušimo još četiri 
rupe, jednu točno nasuprot drugoj. 
Umjesto okrugle, možemo načiniti kva- 
dratnu ploču sličnih dimenzija. 


Slika 152. Naprava za prematanje vune 


U sve četiri rupe ploče A čvrsto 
utaknemo četiri okrugla drvena štapa. 
(dio B) ili drvene Jetvice s presjekom 
od 20X15 mm. Krajeve letvica možemo 
zaobliti, i 

Na štapovima B izbušit ćemo u raz- 
macima od 12 do 20 mm rupe, u koje 
ćemo utaknuti tanje štapiće (dio _C), 
koji će poslužiti za napinjanje vune. 


Dio D služi kao podloga, oko koje se 
okreće ploča A sa štapovima i vunom. 

Sam stalak (dio E) je drvena daska 
s dimenzijama od oko 250X250X15 
mm. U dasku zalijepimo drveni štap, 
koji će služiti kao osovina. Uzmemo li 
dasku E manjih dimenzija, možemo je 
pričvrstiti na stol stegom, kojom se 
inače pričvršćuje rezbarska daska. 

Napravu ćemo prema. slici lako sa- 
staviti. Kad je ne upotrebljavamo, mo- 
žemo je rastaviti i spremiti u karton- 
sku kutiju. 

Obrađenu i izglačanu napravu pre- 


mazat ćemo bezbojnim lakom, da bi-: 


smo je zaštitili od utjecaja vlage. Go- 
tovu napravu s napetom vunom vidi- 
mo na slici 152. 


KLIJEŠTA ZA MRVLJENJE 
ORAHA 


Kliješta — prikazana na slici 1538 — 
izradit ćemo .od dviju letvica od tvr- 
dog drveta. Za to možemo upotrebiti 
obično gorivo drvo, od kojega ćemo 
sjekirom  iscijepati dvije letvice di- 
menzija oko 150X30X20 (25) mm. Po 
jednu stranicu svake letvice obradimo 
i izglačamo tako, da bude ravna. Ostale 
tri stranice zaoblimo uz pomoć turpije 
za drvo i noža, da dobiju izgled, kao 
što ga imaju na slici 153. Kad smo to 
djelomično učinili, letvice spojimo za- 
jedno s dva tanka čavlića bez glave. 
Čavliće zabijmo nešto dublje, da ne 
smetaju daljnjoj obradi, kojom dajemo 
letvicama konačan oblik. Kad su letvi- 
ce napokon dobile izgled kao na slici 
A, ispilimo utor za daščicu B. Širina 
utora neka bude 5 do 6 mm, a dubina 
oko 20 mm. Rupe za osovinu imaju 
promjer od 6 mm. 

Nakon toga obje polovice (dio A) raz- 
dvojimo. Čavliće, koji su ostali u jed- 


noj od letvica, još ne ćemo izvaditi. 
Uzmimo komadić bugačice i izrežimo 
je u “obliku elipse u veličini presjeka 
manjeg oraha. Izrezanu bugačicu na- 


topimo tintom i položimo na jednu 


letvicu, otprilike na mjestu označenom 
na slici. Pomoću čavlića letvice pono- 
vo spojimo i onda ih razdvojimo. Ta- 
ko smo dobili otisak na istom mjestu 
na obje letvice. Na tako označenim 
mjestima letvice ovalno izdubimo no- 
žićem ili poluokruglim dlijetom. Te 
udubine služe za to, da orah pri 
mrvljenju ne ispadne iz kliješta. 


Slika 153. Kliješta za mrvljenje oraha | 


Dio B, koji služi za spajanje kliješta, 
ispilit ćemo od šperploče debljine 5 
mm. Oblik pločice neka bude kao na 
slici, a veličinu ćemo odrediti prema 
potrebiti i prema obrađenim dijelovi- 
ma A. 

Krakove kliješta (dio A) spojit ćemo 
klinovima, koje ćemo izraditi od tvr- 
dog drva. Rupe u pločici (dio B) nešto 
su većeg promjera od rupa u letvicama. 
Kad klinove zabijemo u čvrste krakove 
kliješta, oni se moraju dati okretati 
lagano i bez zapinjanja. Gotova kli- 
ješta premažimo bezbojnim lakom. 

DRVENI UKRASNI PREDMETI 

Kakogod bilo u našoj sobi lijepo i 
moderno pokućstvo, ono će uvijek ostati 
nekako mrtvo, ako sobu još: ne oživi- 
mo nekim ukrasnim predmetićima, fi- 
guricama, vazama i slično. Razumije 


se, da toga ne smije biti previše, jer , 


bismo od naše sobe napravili bazar, 
umjesto da je uljepšamo. Ono malo, 
što ćemo staviti na police, ormar i dru- 
ge dijelove pokućstva, neka bude li- 
jepo i ukusno izrađeno. Evo nekoliko 
savjeta, kako da sami izradite neke 
jednostavne, a ukusne predmete, koji- 
ma ćete uljepšati svoju sobu. 


Srna. Figuru srne sa slike 154A mo- 
žemo povećati po volji, ali moramo 
uzeti u obzir ovo: što je lik veći, daska 
mora biti deblja. Ako kvadratiće po- 
većamo na veličinu 6X6 mm, dobit će- 
mo figuru visoku 85 mm. U tom slučaju 
dovoljna je daska debljine 20 do 25 
mm. Povećanu srnu prekopirat ćemo 
na orahovu dasku i ispiliti je tako, da 
dobijemo figuru prema slici 154B. Na- 
kon toga ispilimo proreze između nogu, 
nožem stanjimo rep, vrat i uši, te za- 

šiljimo vršak njuške, kao što to vidi- 
mo na slici 154C. Posljedmja faza rada 
jest obrada ušiju i glave. Nožićem će- 
mo urezati oči i obrezati oštre ivice 
duž nogu i tijela, prema slici 154D. Ne- 
ravnine izgladimo komadićem stakla. 
figuru polakirajmo bezbojnim lakom. 


Cc o 


Slika 155. Figura slona od orahova drva 


Slon. rakova daska veličine 110X70 
mm, debljine 30 do 35 mm bit će nam : 
dovoljna, da od nje izradimo slona, 
prema slici 155. Kvadratiće mreže po- 
većajmo na 10X10 mm. Najprije ispi- 
limo figuru prema -slici 155C. Izrezanu 


D 


figuru obrađivat ćemo ovim redom: 


nožićem, staklom i brusnim papirom, 
dok ne dobijemo figuru slona, kakva je 
prikazana na slici 155D. 


Žirafa. Od nekoliko okruglih štapića 
i jedne letvice možemo vrlo lako izra- 
diti originalnu figuru žirafe, koju pri- 
kazuje slika 157. ' 


Slika 156. Glava goluba t konja 


Golub. Za izradu“ goluba, kakvog 
prikazuje slika 156A-C, nije nam po- 
trebna orahovina. Lik sa slike 156A 
možemo ispiliti od komadića bilo kakve 
daščice debele. 10 do 15 mm. Povećamo 
li kvadratiće na 15X15 mm, dobit ćemo 
figuru veličine 135 mm. Obrađenu gla- 
vu goluba (dio A) učvrstimo na daščicu 
(dio B). Crnom bojom nacrtajmo oči i 
kljun, a čitavu figuru i daščicu oboji- 
mo bijelom ili nekom drugom uljenom 
bojom. Kroz rupu na daščici provuci- 
mo svilenu vrpcu i figuru objesimo na 
zid iznad dječjeg krevetića ili na ne- 
kom drugom prikladnom mjestu u na- 
šem stanu. 


Konj. Na isti način, kao što je opi- 
sano pri izradi goluba, možemo izraditi 
konjsku glavu (slika 156D). 


Lijepo obojena figurica vrlo će dobro 
pristajati na našu policu s knjigama 
ili na radni stol, a što je najvažnije, 
bit će to predmet vlastite izrade. 


Slika 157. Figura žirafe od štapića 

S malo mašte možemo i sami kon- 
struirati razne druge figurice životinja 
i slično. 


127 


UKRASNI PREDMETI OD PLASTIČNIH MASA 


Pleksi staklo, polivinil, ebonit, celu- 
loid i druge plastične mase, koje se 
dobiju u obliku pločica raznih debljina, 
vrlo su pogodne za izradu raznih ukra- 
snih i drugih predmeta. Takve pločice 
možemo lako piliti rezbarskom pilicom 
i dotjerivati turpijom i finim brusnim 
papirom namočenim u vodu, takozva- 
nim  polirpapirom. Nadalje, plastične 
se mase lako glačaju (poliraju) pastom 
za poliranje, a neke čak i običnom fla- 
nelskom tkaninom i »sidolom«. Ako ih 
oprezno ugrijemo iznad električne gri- 
jalice ili u toploj vodi, možemo im sa- 


FrrH 


drvom. Papir ćemo zZalijepiti, na pri- 
mjer, na pleksiglas, dobro ćemo ga 
izravnati, da bude bez bora, pa kad se 
ljepilo osuši, precrtat ćemo figuru na 
papir i izrezati je pilicom, i to zajedno 
papir i pleksiglas. Ako smo pažljivo 
Dilili, obrada će biti jednostavna. Pi- 
ljene stranice uglačamo finom turpi- 
jom i komadićem stakla. 

Ako je pleksiglas ili koja druga pla- 
stična masa, od koje izrađujemo figure, 
izgrebena, valja je izglačati, t. j. ogre- 
botine valja izravnati papirom za bru- 


šenje (takozvanim polir papirom). Pri- 


Slika 158. Figure od plastične mase 


vijanjem dati željeni oblik, koji će, 
kad se ohlade, trajno zadržati. Plastič- 
nih masa ima u raznim bojama, pa 
nam pružaju obilje mogućnosti i kom- 
binacija. 

Figurice, što ih vidimo na slici 158, 
najljepše će izgledati, ako ih izradimo 
od takozvanog pleksiglasa ili neke dru- 
ge prozirne plastične mase ili od neke 
plastične materije u boji. 

Figuricu povećamo prema želji. Na 
materijalu od plastičnih masa ne može 
se crtati, pa će prenošenje crteža s pa- 
Pira na materijal biti nešto drukčije, 
nego kad radimo s ukočenim i drugim 

likom glačanja papir i figuru češće na- 
mačemo u vođu. .Na kraju ćemo figuru 
dobro ispolirati flanelastom krpicom, 
koju smo namočili u sidol ili neko dru- 
go sredstvo za čišćenje kuhinjskih 
pločica. Gotovu figuru pričvrstit ćemo 
na deblju pločicu od jednako ili slično 
obojene plastične mase, kao što to vi- 
dimo na slici 158A i B. 


Maketa jedrilice. Prema slici 159 mo- 
žete od pleksiglasa ili neke druge pla- 
stične mase izraditi maketu jedrilice. 
Izrada je nešto teža, nego što je to bio 
slučaj s navedenim figurama, ali ako 


uložite malo truda, sigurno će vam i 
ovaj posao uspjeti. Kvadratiće mreže 
povećajte na 8X8 mm, pa. ćete dobiti 
dovoljno velike dijelove. Dovoljno je, 
da pločica, od koje ćete izraditi krilo i 
stabilizator bude debela 2 do 3 mm, a 
trup treba da je debeo najmanje 5 mm. 
Prenošenje crteža s papira na pleksi- 
glas izvršite lijepljenjem papira di- 
rektno na pločicu. 


mjehurići zraka. Dijelove međusobno 
zalijepite celuloznim ljepilom. 
Sastavljenu maketu jedrilice po 
zuje slika 159A. 
Postolje je od dva dijela: metalne 
trake debele do 2 mm i okrugle pločice 
od plastične mase (slika 159C i D). Sa- 
stavljeno postolje vidimo na slici 159D, 
gdje su ti dijelovi spojeni vijkom. Ma- 

Slika 159. Jedrilica od plastične mase 


Oblik krila i trupa izradit ćete pre- 
ma slici 159A i B. Kad ste zadovoljni 
s profilom, uglačajte ih polir papirom 
namočenim u vodu i ispolirajte meka- 
nom flanelskom krpicom natopljenom 
u sidol ili neko drugo sredstvo za čiš- 
ćenje. Krilo možete u sredini malo sa- 
vinuti nad štednjakom ili plinskim 
plamenikom, ali pazite, da ga previše 
ne ugrijete, jer se u plastičnoj: masi 
mogu od previsoke toplote . pojaviti 


9 Odzmaja do akvarija 


ketu možete pričvrstiti na stalak vij- 
kom, a možete je zalijepiti i celuloznim 
ljepilom. 

Plastični se materijali ne mogu bo- 
jadisati, kao na pr. ukočeno drvo, pa 
figurama, izrađenima od njih, ne ćete 
moći dati sve detalje (izgled lica, boju 
tijela i t. d.). Zbog toga je bolje da od 
plastičnih materijala izrezujete silhu- 
ete s pokretom ili stavom karakteri- 
stičnim za neku životinju ili predmet. 

STALAK ZA KNJIGE 


Jednostavan i praktičan stalak, na 
kojem ćemo držati nekoliko knjiga, 
koje su nam momentalno potrebne, 
prikazuje slika 161B. Stalak zauzima 
malo mjesta, pa ga zbog toga možemo 
staviti na pisaći stol, neki niski ormar 
i slično. 


TENIEyi 
GREENE 


Slika 160. Dijelovi za stalak za knjige 


Na slici 160 prikazani su sastavni di- 
jelovi stalka. Od svakog dijela (A, B 
i C) ispilit ćemo po dva komada. Kva- 
dratiće povećajmo tako, da dužina di- 
jela A iznosi oko 40 cm. Time ujedno 
dobivamo potrebnu veličinu dijelova 
BiC. Navedene dijelove ispilimo od 
drvene ljepenke debljine 5 do 10 mm. 
Najbolje je, da odmah ispilimo oba ko- 
mada zajedno, pričvrstivši ih prije to- 
ga zajedno malim čavlićima. Sva četiri 
komada (2 komada B i 2 komada C) 
obrađivat ćemo zajedno, tako da budu 
potpuno jednaki. Na isti način obrađi- 
vat ćemo zajedno i dijelove A. 

Širina utora mora točno odgovarati 
debljini upotrebljene šperploče. Zbog 
toga moramo paziti da utori budu lije- 
po i točno ispiljeni i obrađeni. 

Obrađene dijelove stalka obojimo, 
politirajmo ili premažimo bezbojnim 
lakom. 

Sastavljanje stalka prikazuje slika 
161A. Na slici se vidi, na koja mjesta 


“treba učvrstiti koji sastavni dio. Poje- 


dini su dijelovi na slici 161A označeni 
istim slovima kao i na slici 160. Dije- 
love ne sastavljamo lijepljenjem nego 
jednostavnim umetanjem. Srednji se 
dijelovi (dio C) mogu pomicati tako, da 
pomoću njih možemo knjige učvrstiti 
pritisnuvši ih zajedno, kao što to vi- 
dimo na slici 161B. 

Želimo li nešto veći stalak, ma pri- 
mjer, da dužina stranica A iznosi 50 
do 60 cm, radimo na ovaj način. Kva-. 
dratnu mrežu povećajmo, kao što je 
navedeno. Nakon toga povećajmo samo 
dužinu stranica A prema želji Svi 


Slika 161. Sastavljanje stalka 


ostali dijelovi i dimenzije zadržat će 
prvobitnu veličinu, onu, koju bi imale, 
kad bismo mrežu sa slike 160 povećali 
tako, da dužina dijela A iznosi 40 em, 

Kad nam stalak nije potreban, ra- 
stavit ćemo ga i spremiti u ladicu ili 
ormar. 


POSLUŽAVNIK ZA CIGARETE 


Za služenje gostiju cigaretama na- 
činit ćemo sebi — prema slici 162 — 
ukusan poslužavnik. Potražimo kod ne- 
kog stolara daščicu od tvrdog drva s 
naročito izraženim vlaknima. Dimen- 
zije poslužavnika označene su na slici. 
Stražnja stranica je za 10 mm viša od 

najvišeg dijela bočnih stranica. 
"Radi isticanja vlakana poslužavnik 
ćemo »bajcati«. Ako smo ga izradili od 
orahove daščice, možemo ga politirati 
(rastvor šelaka u špiritusu 1:10). Po- 
služavnik, koji smo izradili od mekog 


Slika 162. Poslužavnik. za cigarete 


drveta, premazat ćemo bezbojnim la- 
kom, ili obojiti uljenom bojom, koja 
nam se najviše dopada. 


NOŽ ZA OTVARANJE PISAMA 


Na letvicu od tvrdog drva veličine 
250X30X15 mm nacrtajmo oblik bu- 
dućeg noža i ispilimo ga pilicom za 


Slika 163. Nož za otvaranje pisama 


drvorez. 

volji. 
Držak zaoblimo, a sječivo obrađimo 

turpijom, nožem, staklom i na kraju fi- 


Oblik drška izaberimo po 


nim papirom za brušenje. Ako želimo, 
da držak buđe tamniji od sječiva, »baj- 
cat« ćemo ga, a zatim izrezbariti oštrim 
nožem, Tako će ti, naknadno izrezba- 
reni dijelovi, biti svjetliji, što će dršku 
dati još ljepši izgled.' 

Možemo izraditi i korice za sprema- 
nje noža. Njih ćemo sastaviti lijeplje- 


. njem triju daščica zajedno. Između 


dviju punih (dio A) ulijepimo daščicu 
B, ispiljenu u obliku kao na slici. De- 
bljina joj mora biti jednaka debljini 
obrađenog sječiva noža. Kad se ljepilo 
osuši, koricama damo konačan izgled. 
I njih možemo izrezbariti, urezati ini- 
cijale i slično. Gotov nož i korice mo- 
žemo politirati ili samo premazati bez- 
bojnim lakom. Dijelove i gotov nož 
s koricama prikazuje slika 163. 


131 


ZA ŠKOLU I RAZONODU 


.Prolistate li malo pažljivije ovaj, 
poslednji dio naše knjige, vidjet ćete 
da gotovo sve predmete, koji se u njoj 
opisuju, možete — osim za svoju ličnu 
razonodu — upotrebiti i za školu. Naj- 
prije opisujemo pribor i naprave, koje 
će mladim  prirodoslovcima olakšati 
proučavanje bilja, kukaca, riba i živo- 
tinja. Episkopom ćete projicirati slike 
na platno u školi ili kod kuće, na mi- 
kroškopu ćete  uvećano' promatrati 
predmete i živa bića, koji su presitni, 


da biste ih mogli vidjeti prostim okom. 
Na kraju smo još dodali uputu za izra- 
du vodoskoka, koji, doduše, nema to- 
liko veze sa samom nastavom, ali će 
ipak uljepšati dvorište — ili cvjetnjak, 
ako ga izradite kako treba. 

Premda svaki od ovih predmeta mo- 
že svatko uz malo truda izraditi sam, 
ipak vam savjetujemo da komplicira- 
nije izrađujete s grupom drugova, jer 


će rad u društvu biti zabavniji i brže | 


ćete s njim završiti. 


MREŽA ZA HVATANJE LEPTIRA 


Leptire, koje želimo uvrstiti u svoju 
zbirku, ne smijemo hvatati rukama. 
Razumije se, da ga na ovaj način nije 
lako ni uhvatiti, no ako ga i uhvatimo, 
sigurno ćemo skinuti prah s njegovih 
lijepih šarenih krila i ona će promije- 
niti boju. Leptire je najbolje hvatati 
mrežom. Svaki mladi biolog može je 
lako sam sebi izraditi prema slici 164. 

Nešto deblju, po mogućnosti čeličnu 
žicu, dugu oko 800 mm, savinut ćemo 
u kolut s promjerom od 200 mm. Kra- 
jeve, od kojih je jedan duži, a drugi 
kraći, savinut ćemo u oblik kuke, kao 
što to vidimo na slici 164, dio 1. Štap 

(dio 2) možemo izraditi od ravnog pru- 
ta, najbolje ljeskovog, jer je lagan i 
ravan. Dovoljno je, da bude dug oko 


1 metar. Kraj na koji pričvršćujemo 


kolut, obradimo na način, kako je to 
prikazano na slici 164, dio 2. Urežimo 
nožem utore prema dužini kraka na 
kolutu i izbušimo rupe, u koje ćemo 
gurnuti kuke. Tako će kolut čvrsto pri- 
anjati o štap. Kad smo ga namjestili u 


rupe i utore, čvrsto ga omotajmo tan-. 


kom špagom i sve zajedno premažimo 
celuloznim ljepilom. Ljepilo će spre- 
čavati ispadanje koluta, a špaga se ne 
će odvezati ni klizati. 


Mrežu ćemo izraditi od gaze nešto 
bolje kvalitete. Mreža mora biti du- 
boka oko 40 cm, da nam leptir ne bi 
pobjegao. Najbolje je mrežu obojiti ze- 
lenom bojom. To ćemo učiniti tako, da 
gazu prije šivanja natopimo u rasto- 
Pljenu boju za tkaninu. U svakom slu- 
čaju, bojimo li mrežu ili ne, umočimo 
gazu u vodu, u kojoj smo rastvorili 
nešto škroba (štirke), da postane kruća. 
Kad se osuši, izglačajmo je i prišijmo 
na kolut. 

Time je mreža za hvatanje leptira 
gotova. Ako je lijep dan, možemo 
odmah poći u šumu ili na obližnju li- 
vadu u potragu za leptirima. Ne zabo- 
ravite sa sobom ponijeti kutiju, u koju 


Slika 164. Mreža za hvatanje leptira . 


ćete staviti uhvaćene leptire, jer ćete 
ih inače slomiti ili oštetiti, 


DASKA RASPINJAČA 


Uhvaćene leptire, koje smo odabrali 
za našu zbirku, moramo razapeti na 
takozvanu dasku raspinjaču, da se osu- 


še i da zadrže prirodan nagib krila. 
Dasku raspinjaču izradit ćemo na ovaž 
način. : ' 

Pilicom za drvorez ispilit ćemo od 
mekog drva komad tanke daščice pre- 
ma slici 165, dio 1 i dva komada prema 
slici 165, dio 2. Od nešto deblje daščice 
ispilimo po dvije stranice dijela 3, koje 
su na gornjoj strani urezane u obliku 
prikazanom na slici. Veličine i gotovu 
dasku raspinjaču prikazuje slika 165A. 
Daščice ćemo sastaviti čavlićima ili 
vijcima. U prostor između daščica (dio 
2), gdje dolazi leptirov trup, možemo 
zalijepiti male plutene pločice, da bi 
upijale kapljice etera, kojim umrtvlju- 
jemo leptira. Pluterie pločice nisu po- 
trebne, ako ne namjeravamo raspinjati 


veći broj leptira. Dio daske raspinjače 
s plutom vidi se na slici 165B. 

Slika 165C prikazuje, kako se leptir 
učvršćuje na dasku raspinjaču. Naj- 
prije leptiru raširimo krila, koja po- 
moću nekoliko pribadača pričvrstimo 
na dasku prema slici 165C. Pribadače 
ćemo zabosti u papirnate trake i dasku, 
ali ne kroz krila, da ih ne oštetimo. 

Leptira umrtvimo eterom i ostavimo 
ga nekoliko dana, da se dobro osuši i 
da mu krila zadrže prirodan oblik. 
Leptiri, osušeni na dasci raspinjači, bit 
će mnogo ljepši, jer će izgledati kao da 
su živi i kao da će upravo poletjeti. 


KUTIJA ZA SPREMANJE LEPTIRA I KUKACA 


Naša zbirka leptira i kukaca ljepše nog drva debljine 3 mm, a možemo 


će izgledati i kukci će nam se bolje 
sačuvati, ako ih spremimo u posebne, 
za tu svrhu izrađene kutije. One mo- 
raju biti ne samo lijepo izrađene nego 
i praktične. To ćemo u prvom redu po- 


stići time, što ćemo umjesto drvenog: 


poklopca staviti stakleni, tako da ćemo 
zbirku moći promatrati ne otvarajući 
poklopac. : 

Sastavne dijelove kutije srednje ve- 
. ličine vidimo na slici 166. Dio 1 je ko- 
mad prozorskog stekla veličine 400X 
X250 mm. Od ukočenog drva debljine 
3 mm izradit ćemo dva jednaka okvira 
(dio 2 i 4) veličine 400X250 i visine 30 
.mm. Okvire ćemo sastaviti prema sli- 
kama A i B čavlićima ili stolarskim 
ljepilom. Okvir (dio 3) možemo izraditi 
od tankog kartona. Visok je 50 mm, a 
širok i dug toliko da ga možemo lako 
umetnuti u drvene okvire (dio 8 i 4). 
Dno kutije (dio 5) može biti od ukoče- 

ga izraditi i od debljeg kartona. Na 
jedan od drvenih okvira prilijepimo 
flasterom staklo, kako je to prikazano 
na slici 166C. 


Na drugi okvir prilijepit ćemo ili 
čavlićima učvrstiti. dno (dio 5). Okvire 
2 14 sastavit ćemo pomoću malih šarki, 
a zatim ćemo kartonski okvir (dio 3) 
zalijepiti u drveni okvir 4, tako da mu 
preostalih 20 cm strši van. 


Kutiju, zajedno s flasterom, obojimo 
S vanjske strane crnom bojom ili tu- 
šem, a s unutrašnje strane bijelom bo- 
jom. Gotovu kutiju vidimo na slici 
166D. 


Leptire i druge kukce obično spre- 
mamo u kutiju na taj način, da sva- 
koga pribadačom pričvrstimo na plu- 
tenu pločicu, koju možemo izrezati od 
običnog čepa. Pločice prilijepimo na 
tanki karton, koji umetnemo u kutiju. 


Slika 166. Kutija za spremanje kukaca 


Pokraj svake plutene pločice nalijepi- 
mo ceduljicu s nazivom kukca i osta- 


lim podacima, koji nas o njemu inte- 
resiraju. 


BOCA ZA GUŠENJE KUKACA 


Prije nego kukce stavimo u zbirku, 


moramo ih ugušiti. To možemo učiniti 
na dva načina. Najjednostavnije jest, 
da uhvaćene kukce stavimo u bočicu 
s gorivim alkoholom (špiritom). ' 

No na taj način ne možemo gušiti 
sve vrste kukaca, pa ćemo kojiput ra- 
dije upotrebiti bočicu s eterom. Takvu 
napravicu možemo izraditi prema slici 
167. ' 


Uzmimo običnu bočicu od lijekova, 
koja ima dosta široko grlo, da kroza nj 
možemo lako stavljati i vaditi kukce, 
i na čepu, kojim ujedno zatvaramo bo- 
čicu (dio 1), probušimo rupu. Kroz nju 
provucimo kraću staklenu cijev (dio 2) 
s promjerom od 5 do 8 mm. Na kraj 
cijevi, koji se nalazi u boci, stavimo 
komadić spužve (dio 3). Stavivši kukca 
u bocu, zatvorimo je čepom. Zatim u 

B 


Slika 167. Bočica za gušenje kukaca 


cijev ulijmo toliko etera, da se spu- 
Žvica na njezinom drugom kraju ovla- 


ži. Uslijed djelovanja eterovih para 
kukac će u bočici nakon nekoliko mi- 
nuta uginuti. 

Kukce i leptire nabadamo pribada- 
čama, koje su nešto veće od običnih, 
što se upotrebljavaju pri šivenju. Do- 
bre su pribadače sa staklenom glavi- 
com, kao na slici 167C. 

Ako u zbirku stavljamo vrlo male 
kukce, njih ne možemo probosti, jer bi 
se raspali ili sene bi dobro vidjeli. 
Zbog toga ćemo sitne kukce prilijepiti 
na komadić bijelog crtaćeg papira ili 
tankog kartona, a zatim ćemo karton 
probosti pribadačom i učvrstiti ga na 
plutenu pločicu. 


PREŠA ZA BILJKE 


Preša za prešanje i sušenje biljaka 
potrebna je svakom ozbiljnijem saku- 
pljaču. Slika 168 prikazuje jednostavnu 
i dobru napravu, koju svaki sakupljač 
može sebi izraditi sam. Za to su po- 
trebne samo dvije ili tri stege i dvije 
daske. Na daske pribijte čavlićima 
dvije, tri letvice, koje će spriječiti da 


Slika 168. Preša za biljke 

se savijaju. Veličinu dasaka možete 
odrediti sami prema veličini herbarija. 

Biljke se prešaju na ovaj način. 
Jednu dasku stavite na stol i na nju 


najprije složite nekoliko slojeva starih 


novina. Na novine stavite bugačicu, a 
na bugačicu biljku. Sada stavljate 
obratnim redom: najprije bugačicu, pa 
nekoliko slojeva novina i napokon da- 
sku. Sve zajedno stegnite stegama, pa- 
zeći da biljke ne stisnete previše. Ova- 
ko stisnute biljke ostavite nekoliko 
dana, da se osuše. 

“ Ova nam naprava može dobro poslu- 
žiti i pri uvezu knjiga, a i za razne 
druge poslove, gdje je potrebno nešto 
prešati. 


AKVARIJ 


Mnogi su od vas sigurno poželjeli da 
imaju u svom stanu akvarij sa živim 
ribama. Mali isječak iz čarobnog vo- 
denog carstva osvježava vaš stan, koji 
je, barem za većinu nas, nekako odvo- 
jen od prirode. No da bi taj svijet bio 
što vjerniji, moramo u nj staviti sve 
ono, što sadržava i u prirodi: biljke, 
kamenje, školjke i t. d. A da bi se ribe 
u akvariju osjećale što udobnije i da 
bi, napokon, uopće mogle živjeti, mo- 


šem razredu, pa to učinite svi zajedno 
uz pomoć nastavnika. Ovakav, kolek- 
tivno izveden akvarij sigurno će biti 
još ljepši. Kad ga stavite u vašu škol- 
sku sobu ili na hodnik, to će biti ponos 
čitavog razreda. 


Staklo za akvarij. Vaš prvi posao, kad 
se odlučite da izradite akvarij, bit će 
izbor prikladne staklene posude. Mali 
akvarij za nekoliko riba možete izra- 


Slika 169. Akvarij 


raju imati dovoljno kisika, sunca i 
gvježe vode. Osiguravši im sve to, uz, 
razumije se, prikladnu hranu, stvorit 
ćemo našim ljubimcima sve potrebne 
uvjete, pa će dugo živjeti i razmnoža- 
vati se. 

Akvarij možete s malo više truda i 
vještine sami izraditi. Ako se ne želite 
sami upustiti u ovaj malo teži pothvat, 
“ udružite se s ostalim učenicima u va- 


diti od obične, malo veće boce za kom- 
pot. Ali takav akvarij ima velik nedo- 
statak. Boca za kompot obično je okru- 
gla, pa zbog toga ribe u njoj vidimo 
izobličeno. Osim toga, u takvim okru- 
glim bocama ribe nemaju dovoljno pro- 
stora za gibanje. Zbog toga se za akva- 
rij' obično upotrebljava kutijasta po- 
suda. Za naš akvarij, u kojem će biti , 
mjesta za nekoliko riba, bit će dovoljna 

posuda veličine 300X200X200 mm. U 
nju ćemo moći, osim riba, smjestiti i 
razno vodeno bilje, kamenje i školjke. 


Biljke u akvariju veoma su važne za 
njegove stanovnike. One stvaraju ki- 
sik potreban ribama, a iskorištavaju 
ugljični dioksid, što ga ribe izdišu. 

Ako stanujemo u gradu, pa u blizini 
nema nikakvog jezera, močvare ili bare, 
možemo biljke nabaviti u trgovini. Ali, 


lim slojem humusne zemlje, u koju 
ćemo oprezno posaditi odabrane biljke. 
Na zemlju ćemo zatim mnasipati sloj od 
15 mm čistog riječnog pijeska. Biljke 
treba smjestiti u uglove akvarija, da 
ribama ostane više slobodnog prostora 
za kretanje. 

Kad smo te poslove dovršili, posudu 
napunimo do 20 mm ispod ruba vodom, 
kojoj temperatura iznosi 19—20%C. 
Vodu ćemo polako ulijevati uz stijenku 


Slika 170. Osvježavanje vode u akvariju pomoću svježeg zraka 


to je samo rješenje za nuždu. Bit će 
nam u svakom slučaju veće zadovolj- 
stvo, ako ih nađemo sami u prirodi. 
Zato pođimo na jezero, močvaru ili 
baru, pa izaberimo najprikladnije bilj- 
ke. Moramo paziti, da na korijenju 
biljke ostane nešto močvarne zemlje, 
da bi se biljka lakše prilagodila novim 
uvjetima života u akvariju. 

Biljke ćemo posaditi na ovaj način. 
Dno akvarija pokrit ćemo 13 mm debe- 

posude, da ne poremetimo biljke i ze- 
mlju na dnu posude. Voda će se u po- 
četku svakako zamutiti, ali će se ka- 
snije razbistriti, kad sitne čestice ze- 
mlje padnu na dno. Ako smo je ipak 
tako jako zamutili, da se teško razbi- 
strava, moramo je polako mijenjati, 
dok ne bude sasvim bistra. 

Ovako uređeni akvarij ostavit ćemo 
na miru dvije, tri sedmice, da biljke 
počnu ponovo normalno živjeti. 


Ribe za akvarij. Od svih vrsta riba, 
. koje su prilagođene za život u akva- 
riju, najbolje se drži, a i najzanimlji- 
viji je takozvani balovac. On za vri- 
jeme mriještenja gradi okruglo gni- 
jezdo, u koje uroni ženku, da snese 
jaja. Kad ženka snese jaja, on ih požr- 
tvovno brani od drugih riba. Zbog toga 
je dobro, da se balovac ne miješa s dru- 
gim ribama. Ostale najčešće akvarij- 
ske ribe jesu zlaton (Phoximus laevis), 
koji mijenja boju, i čikao (Cobitis fos- 
silis). Čikao voli muljevito dno u akva- 
riju, jer ima običaj, da se zakapa u 
mulj. Kad se približava nevrijeme, on 
postaje nemiran, pa ga mnogi drže i 
za to, da im proriče vrijeme. 

Ribe možemo nabaviti u trgovini ži- 
votinjama, gdje ćemo dobiti i sve upute 
o njihovu hranjenju i temperaturi 
vode, koja pojedinoj vrsti najbolje od- 
govara. Kupljene ili ulovljene ribice 
donijet ćemo kući u staklenoj posudi 
s vodom. Ribe stavljamo u akvarij i 
vadimo iz njega malom mrežom (slika 
170, dio 1), a nipošto rukama. Mrežu 
možemo i sami izraditi. Savinimo žicu 
u kolut s promjerom od 100 do 150 mm, 
učvrstimo je na štap dug 300 do 400 
mm, a mrežu sašijmo od obične gaze. 


Njega biljaka i riba. Ako želimo da 
nam ribe dobro napreduju, moramo im 
pokloniti najveću pažnju. Prvi je uvjet, 
da akvarij bude na svijetlom mjestu, 
ali da nije izložen podnevnom suncu. 
Zamućenu vodu valja povremeno na- 
domještati svježom, ako je već potpu- 
no ne mijenjamo. Trulo bilje i otpatke 
od hrane moramo odstraniti. Za život 
riba važna je temperatura vode. Ona 
se mora uvijek kretati oko 19%C, a ni 
zimi ne smije pasti ispod 12%C. Zato 
temperaturu vode moramo povremeno 
kontrolirati termometrom. 


Zračenje akvarija. Ljeti, kad je ve- 
lika vrućina, voda se u akvariju »usto- 
ji«, pri čemu izgubi velik dio kisika, 
koji valja nadomjestiti. To možemo 
uraditi na dva načina; dovodom zraka 


ili dovodom svježe vode. 


Dovod svježeg zraka prikazuje slika 
170, dio 2. Kao rezervoar zraka poslu- 
žit će nam veća limenka (slika 170A), 
kojoj s jedne strane zalemimo stari 
ventil od bicikla (slika 170V), a s druge 
strane kraću metalnu cijev promjera 
od oko 4 mm, i na tu cijev nataknimo 
gumu (slika 170B). S limenkom naj- 
prije napravimo pokus, da li je nepro- 
pusna za zrak, a zatim sve eventualne 
rupice zalemimo. Na kraju gumene ci- 
jevi učvrstimo okrugao koso odrezan 
drveni štapić, koji je dosta porozan, na 


Slika 171. Osvježavanje vode u akvariju 
pomoću dovoda svježe vođe 


primjer od bazge, dužine oko. 10 mm, 
promjera 5 mm (slika 170C). Kraj gu- 
mene cijevi sa štapićem opteretimo 
olovom, da potone na dno posude. Si- 
saljkom za bicikl posudu napunimo 
zrakom (slika 170A). Zrak će uslijed 
pritiska polagano izlaziti kroz porozno 
drvce u posudu i tako neprekidno osvje- 

žavati vodu. Budući da će za nekoliko 
minuta sav zrak izaći iz rezervoara, 
ovaj proces treba ponoviti nekoliko 
puta na dan. ' 

Drugi način osvježavanja vode pri- 
kazan je na slici 170, dio 3. Kisik se 
dovodi zajedno sa svježom vodom, i to 
pomoću malog vodoskoka (slika 170, 
dio 3). Vodu u vodoskok dovodimo po- 
moću limenke D. O visini i veličini li- 
menke ovisi i visina mlaza, koji izba- 
cuje vodoskok. Suvišnu vodu odvodimo 
pomoću gumene ili staklene cijevi u 
posudu E. Slika 170F, Gi H prikazuje 
izradu vodoskoka. Uzet ćemo odgova- 
rajuću staklenu cijev (dio F) s promje- 
rom od 4 do 5 mm, savinutu prema 
slici, i nešto suženu na gornjem kraju. 
Oko te cijevi pomoću gipsa obzidamo 
kamenčiće, da dobijemo izgled prika- 
zan na slici 170H. Takav će vodoskok 
biti i lijep ukras u našem akvariju. 

Na slici 171 prikazan je još jedan, 
također jednostavan uređaj za osvje- 
žavanje vode u akvariju. Za to su nam 
potrebne dvije limenke (A i B), koje 
ćemo staviti u veću posudu ili limenku 
(C). Limenke A i B okrenute su jedna 
prema drugoj dnom, a možemo ih tako 
i zalemiti. Limenku A napunit ćemo 
vodom, a istek iz nje regulirat ćemo 
pipcem. U posudu C ulit ćemo nešto 


vode. Voda, koja curi iz gornje limen- 
ke u donju veću posudu, tjera zrak iz 
limenke B kroz cijev u akvarij. Rub 
donje limenke B savinut ćemo. na ne- 
koliko: mjesta, da bi voda iz veće po- 
sude u tu limenku lakše prodirala. 
Izradu cijevi već smo opisali. 


Hranjenje riba. Za ribe je najbolja 
živa hrana, kao na primjer dafnije i 
ciklopi, koje možemo uhvatiit u sva- 
koj bari ili kojoj drugoj vodi stajačici. 
To su male vrste račića. Dafnija je. 
slična buhi, pa je zovu i »vođena 
buha«. Ako hranu ne možemo naći 
sami, nabavit ćemo je gotovu u 1rgo- 
vini životinjama. Osim toga, ribe mo- 
žemo hraniti i sitno mrvljenim oblat- 
nima, malim glistama, ličinkama raz- 
nih mušica i mravljim larvama, a kat- 
kada i s nešto sitno mrvljenog svježeg 
goveđeg mesa. Moramo paziti, da u 
akvarij ne stavljamo previše hrane, 
jer se ona brzo kvari i zagađuje vodu. 
Bolje je dati premalo nego previše. 
Ribe se čak mogu naučiti, da traže 
hranu kucanjem o stijenke akvarija. 

Lijepo uređen akvarij ne će biti samo 
prikladan ukras u našem stanu ili škol- 
skom razredu, nego ćemo se njime 
ugodno zabaviti promatrajući život i 
navike njegovih stanovnika. Izgled 
akvarija vidimo na slici 169. 


TERARIJ 


Za razliku od akvarija terarij mo- 
žemo čitav izraditi sami, jer nam nije 
potrebna staklena posuda. Doduše, i u 
njemu ćemo držati životinje, kojima je 
potrebna voda, a to su vodozemci, ali 
ćemo ža njih napraviti samo mjesto za 
kupanje. Po tome i razlikujemo dvije 

vrste terarija: suhi i vlažni. U suhom. 


držimo guštere, .sljepiče i neotrovne 


zmije, a u vlažnom daždevnjake, sala- 
mandre, kornjače i žabe. Gradnja im je 
potpuno jednaka do momenta, kad po- 
čnemo s unutrašnjim uređenjem. 


« Gradnja terarija. Opisat ćemo grad- 
nju terarija srednje veličine, u kojem 
će biti dovoljno prostora za normalan 
život naših životinja. 


70x20x400 


Slika 172. Dijelovi za terarij 


Prednja i stražnja strana su stakle- 8 
ne, bočne strane i pod su od drva, a 
krov je od nešto jače žičane mreže, 
poput one, što se upotrebljava za za- 
štitu od komaraca. . 

Na slici 172, dio 1 vidimo, kako se 
izrađuju bočne stranice i pod. Izradit 
ćemo ih od daske debljine 10 mm, ve- 
ličine 600X400X400 mm. Slika 172, 
dio 2 prikazuje daljnje faze izrade. 
Prema označenim veličinama  izradit 
ćemo letvice, koje će nam služiti za 
umetanje stakla, debelog 3 do 4 mm, 


A 


«pričvrstiti 


veličine 580X390 mm. Prije umetanja 


stakla drvene stranice obojimo izvana 
i iznutra zelenom: uljenom bojom i če- 


kajmo, da se boja osuši. : 

Pogledajmo sliku 173, koja prikazuje 
izradu poklopca. Od letvica dimenzije 
10X20 mm izradit ćemo dva jednaka 
okvira veličine 600X400 mm (slika 173, 
dio 3). Na jedan okvir pričvrstit ćemo 
žičanu mrežu, a drugi ćemo vijcima 
za kutiju. Okvire među- 
sobno učvrstimo šarkama (slika 174). 
Na taj smo način od žičanog okvira 
stvorili poklopac, a donjim okvirom 
dali smo kutiji čvrstoću i stabilnost. 

Prije nego učvrstimo 'okvire, izradit 
ćemo i umetnuti u terarij posudu od 
pocinčanog lima s rupom za odvod vode 
(slika 173, dio 5). U ovu posudu kasnije 
ćemo zasaditi biljke. Na slici 174 vi- 
dimo sastavljen terarij. 

Slika 173. Poklopac za terarij 


Vlažni terarij. Otvor na limenoj ku- 
tiji zatvorit ćemo žičanom mrežom, da 
životinje kroz nju ne pobjegnu. Dno 
kutije prekrit ćemo. komadićima cri- 

jepa debelima od 10 do 20 mm. Crije- 
povi ne smiju biti ni prekrupni ni pre- 
sitni. Složeni moraju biti tako, da iz- 
među njih bude dovoljno šupljine. Na 
crijep naspimo sitnog šljunka u sloju 
visokom oko 10' mm, a na nj sloj mo- 
čvarne zemlje debeo 30 do 40 mm. 


Slika 174. Sastavljen terarij 


Kao kada za kupanje životinja dobro 
će poslužiti posuda, kakvu fotografi 
upotrebljavaju za razvijanje filmova 
ili neka stara tepsija. Zemlju obloži- 
mo svježom mahovinom i zasadimo 
biljke: paprat, rosiku, močvarni neza- 
boravak i sl, a u posudu s vodom za- 


sadimo vodene biljke, kao što su kra-' 


canj (Myriophylum) i slično. Na dva, 
tri mjesta stavimo oveći kamen i tera- 
rij je gotov. 


Suhi terarij. U suhi terarij stavit 
ćemo umjesto kade za kupanje neku 
posudu, iz koje će životinje piti vodu. 
Dovoljno je, da bude velika oko. 60290 
mm. Dno limene kutije pokrit ćemo 
najprije tucanom ciglom i šljunkom, 
a mjesto mahovine stavit ćemo tratinu, 

i to tako da nožem isječemo sloj, trave 
zajedno sa zemljom (slika 175). Dio li- 
mene posude ostavimo slobodnim. Po- 
spimo ga samo s dosta debelim slojem 
sitnog pijeska. Taj dio služi životinja- 
ma za sunčanje. U suhi terarij posa- 
dimo bršljan, zimzelen, žednjak (Sedum 
acre) i sl. Da bismo životinjama što 
bolje dočarali njihov svijet, a i zbog 
ljepšeg izgleda «terarija, stavimo u nj 
neku granu, kamen i slično, kao što se 
to vidi na slici 176. 


Izbor životinja i hranjenje. Pri izbo- 
ru moramo biti pažljivi, da ne stavimo 
zajedno životinje, koje se međusobno 
uništavaju. Ne ćemo nikad, razumije 
se, staviti zajedno, na primjer, zmije 
i žabe. 
< Žabe, guštere i druge suhozemne ži- 
votinje  hranimo muhama, mravljim 
larvama, isjeckanim sirovim mesom i 
slično. Kornjača jede samo onu hranu, 
koju bacimo u vodu, 

Hranu je najbolje stavljati u terarij 
na poklopcu neke limenke, i to samo 

Slika 175. Zemljani bus za suhi terarij 


onoliko, koliko životinje mogu odjed- 
nom pojesti. Bolje je hranu davati po- 
malo, nego previše odjednom, jer se 
suvišna hrana brzo kvari. 

Slika 176. Dovršen terarij 


Terarij treba smjestiti na svijetlo, po 
mogućnosti sunčano mjesto. Biljke mo- 
ramo povremeno polijevati, a u vla- 
žnom terariju moramo nekoliko puta 


na dan zrak navlažiti štrcaljkom za 
fiksiranje ili čistom bočicom od kolonj- 
ske vode, da se životinje osjećaju kao 
u prirodi. 


KUĆICA ZA HRANJENJE PTICA 


Zimi, kad zapadne snijeg, ptice teško 
pronalaze hranu, pa mnoge ugibaju od 
gladi. Mi ćemo im pomoći, da lakše 
prezime, izradivši za njih drvene ku- 
ćice, u koje ćemo povremeno stavljati 
“ sjemenke suncokreta, bundeva, mrvice 
kruha i slično. Na taj ćemo način spa- 
siti mnoge korisne ptice od sigurne 
smrti, a lijepo izrađene kućice bit će 
ujedno ukras u našem vrtu ili voć- 
njaku. ' 

Na slici 177 vidimo dva jednostavna 
tipa takvih kućica, koje možemo izra- 

diti od dasaka s nekog starog sanduka. 
Za pod kućice upotrebimo dasku veli- 
čine 250X350 mm i debljine 10 do 15 
mm. Krov je nešto veći: 350X400 mm, 
a debljine 10 mm. 


Slika 177F prikazuje otvorenu ku- 
ćicu, a slika 177 G kućicu zatvorenu sa 
četiri strane. U zatvorenoj kućici ptica 
će ujedno naći zaklon od zime i vjetra. 
No sve ptice ne će ulaziti u zatvorene 
kućice, pa je najbolje, da izradimo 
jednu i drugu. 

Slika 177. Kućice za hranjenje ptica 


Na otvorenoj kućici krov i pod spo- 
jeni su sa četiri letvice. Dvije su duge 
250 mm, dvije 200 mm, a debljina im 
može *biti 20X20 mm. Prečka ispred 
otvora služi pticama za slijetanje. 

Na zatvorenoj su kućici pod i krov 
jednako veliki kao i na otvorenoj, a 
veličine lijeve i desne stranice ozna- 
čene su na glici 177E. Veličina stražnje 
stranice iznosi 350X200 mm. Kućice 
obojimo zelenom uljenom bojom, radi 
zaštite od vlage, a i radi ljepšeg izgle- 
da. Možemo ih objesiti na drvo ili učvr- 
stiti na stup zabijen u zemlju. 

Da ptice za vrijeme jela ne bi rasi- 
pale hranu, dobro je na pod otvorene 
kućice pribiti letvice na sve četiri 
strane, a u zatvorenoj kućici samo s 
prednje strane. 


EPISKOP 


* Episkopom projiciramo slike na plat- 
no na raznim predavanjima, za vrije- 
me nastave u školi, a može nam poslu- 
žiti i za razonodu kod kuće. Na slika- 
ma 178 do 185 prikazana je izrada jed- 
nostavnog i veoma dobrog episkopa, 
kojim možemo projicirati slike veličine 
14X14 cm na veličinu 120X120 em. 

. Presjek episkopa prikazan je na slici 
178, na kojoj vidimo i njegove sastavne 
dijelove. Kućica episkopa je obična dr- 
vena kutija visine 280 mm, a presjeka 
180x180 mm. Dijelovi kutije sa svim 
potrebnim mjerama prikazani su na 
slici 179. Ispilit ćemo ih od ukočenog 
drva debljine 5 mm. Na gornjoj stra- 
nici (slika 179, dio 1) dolazi kućište za 
žarulju, koje je prikazano i posebno, 
na slici 180A. Kućište u presjeku. vi- 
dimo na slici 180B, gdje je, osim toga, 
prikazano kako se pričvršćuje za dasku 

Slika 178. Presjek episkopa 


1 pomoću vijka 5a. Na slici 181 prika- 
zani su dijelovi 5 i 6 s mjerama, prema 
kojima ćemo ih lako izraditi. Njihovo 
sastavljanje prikazano je na slici 180B. 
Dio 6 sastavljen je od dva dijela. Je- 


mora imati navoj, na koji ćemo pri- 
čvrstiti grlo za električnu žarulju. Ta 
cijev s grlom služi za namještanje vi-. 
sine žarulje, a time i jakosti osvjetlje- 
nja prilikom projekcije. Cijev 7 stegnut 


Slika 179. Dijelovi za episkop 


dan je cijev duga 40 mm, s vanjskim 
promjerom od 12 mm i unutrašnjim od 
10 mm, s izbušenom rupom promjera 
6 mm, i to 10 mm daleko od jednog 
kraja. Drugi komad dijela 6 jest lime- 
na pločica debljine 1 mm, prilemljena 
na tu cijev. ' 

Dio 5 je okrugla limena kutija visine 
i promjera 50 mm. Ona ima dva pro- 
dužetka (a možemo načiniti i četiri), 
pomoću kojih je vijcima (sa slike 180) 
“ stegnemo za dasku 1. Na gornjoj stra- 
nici, točno u sredini, ima rupu s pro- 
mjerom od 12 mm, a na udaljenosti od 
17 mm tri manje rupe od 8 mm pro- 
mjera, koje služe za hlađenje. Kao dio 
5 možemo upotrebiti malu limenu bocu 
s promjerom od 50 mm, koju odrežemo 
na potrebnu dužinu. ' 

U cijev (dio 6) dolazi druga uža cijev 
(dio 7) s vanjskim promjerom od 10 
mm. Na jedan kraj ove cijevi učvrstit 
ćemo grlo za žarulju. 

Dio 7 može biti cijev od nekog sta- 


rog lustera ili stolne svjetiljke, jer 


. 10 Odzmaja do akvarija 


ćemo vijkom učvršćenim na dio 6 (sli- 
ka 180B). 

Cijev za objektiv možemo izraditi 
od kartona, ako je nemamo gotovu. 
Ona je duga 50 mm, vanjski joj je pro- 
mjer 52 mm, a unutrašnji 48 mm. 


Slika 180. Kućište za žarulju 


Mora biti dobro učvršćena o prednju 
stranicu kutije, kako je to prikazano 
na slici 178. U ovu cijev dolazi druga 
cijev, duga 80 mm, s vanjskim promje- 


rom od 48 mm i unutrašnjim promje- 

Slika 181. Dijelovi za episkop 


rom od 46 mm, U nju stavimo, prema 
slici 182, dvije leće od naočara od 2,5 
dioptrija (dio 8A). Ako ih nemamo kod 
kuće od kakvih starih naočara, naba- 
vit ćemo ih kod optičara. Najbolje će 
biti takozvane meniskove leće. 'To je 
posebna vrst stakla za naočare, koje 
daju jasne slike i na rubovima. 

U sredinu cijevi stavimo blendu, iz- 
rezanu od kartona, prema veličinama 
označenima na slici 182, dio 8B. Blen- 


du pocrnimo tušem. Ona služi za posti- 


zanje većih oštrina na rubovima proji- 
cirane slike. Blendu stavimo točno u 
sredinu cijevi između dviju leća. Blen- 
du i leće učvrstimo pomoću prstena 
(dio 8C) savinutih od čelične žice de- 
bljine 1,5 do 2 mm. Na donjem dijelu 
slike 182 vidimo cijev (dio 8) umetnutu 
u cijev (dio 7). 

Vrata (slika 179, dio 4) učvrstit ćemo 
na kutiju episkopa pomoću šarki, da 
ih možemo otvarati. Osim toga, na 
vanjskoj strani vratiju načinimo dva 

Slika 182. Cijev za objektiv 


žlijeba prema veličinama označenima 
na slici 183. U te žljebove dolazi po- 
mećni okvir (dio 10), izrađen od uko- 
čenog drva, debljine 3 mm. Ostale ve- 
ličine naći ćemo na slici 184. Na istoj 


Slika 183. Vrata episkopa 


slici vidimo i zaslon, koji sprečava izla- 
ženje svjetlosti kroz otvor za hlađenje 
episkopa. Izrezat. ćemo ga od lima de- 
bljine 1.mm, prema veličinama ozna- 
čenima na slici i učvrstiti ga na po- 
klopac prema slici 178, dio 1. 

Slika 184. Zaslon protiv svjetlosti 


Djelomično (jednostrano) osvjetljenje 
otvora (prozora) za slike  izjednačit 
ćemo pomoću nagnutog ogledala veli- 
čine 100X150 mm. Ogledalo učvrstimo 
u episkop prema slici 178, dio 12. Na 


donju stranu kutije učvrstimo .male 
gumene ili drvene nožice (slika 178, 
dio 13). 

Gotov otvoreni episkop s umetnutim 
okvirom za izmjenu slika vidimo na 
slici 185. Episkop izvana obojimo cr- 
nom bojom, a iznutra srebrnom bron- 
zom. 


Za osvjetljenje slika upotrebit ćemo 
žarulju od 200 do 300 vata. Budući da 
te žarulje razvijaju dosta visoku tem- 
peraturu, dobro ih je od vremena na 
vrijeme ugasiti, da se aparat ohladi. 


Slika 185. Dovršen episkop 


Umjesto platna za projiciranje upo- 
trebit ćemo takozvani paus papir veli- 
čine 150X150 cm. Na gornju i donju 
ivicu pričvrstimo dvije letvice, koje će 
papir čvrsto napeti. 

Slike se u okvir stavljaju. obrnuto, a > 
oštrina slike postiže se pomicanjem 
objektiva prema unutra ili prema van 
Mijenjanje slika vrši se tako, da se na 
početku projiciranja umetnu dvije sli- 
ke; projiciranjem jedne pomakne se 
okvir na drugu stranu i projicirana 
slika izvuče se iz okvira. Umjesto nje 
stavlja se druga slika i okvir se po- 
makne ustranu, tako da se sada pro- 
jicira nova slika. Na taj se način slike 
mijenjaju dalje. 

MIKROSKOP 


Svaki od vas sigurno bi želio pro- 
matrati mikroskopom veoma sitne pred- 
mete i živa bića, koji su nevidljivi pro- 
stim okom, jer je to potpuno novi svi- 
jet živih bića, najrazličitijih i neobič- 
Nih oblika. No, pravi su mikroskopi 


suviše skupi, da bismo ga mogli naba- 


viti i njime se služiti kao igračkom. 


—OKULAR' 


a 
ka 


Da bismo vas bolje upoznali s fim 
zanimljivim instrumentom, prikazuje- 
mo vam najprije na slici 186 pojedno- 
stavljen princip, na kojem se zasniva 
konstrukcija svakog mikroskopa. Za- 
mislimo da pomoću ovog mikroskopa 
promatramo krilce nekog insekta. Kril- 
ce smo stavili na staklenu pločicu i 


VEĆANA SLIKA. KOJU 
de DAJE OBJEKTIV | g 
JOŠ JAČE POVEĆANA 
SLIKA POMOĆU OKULARA 
e 

Slika 186. Mikroskop 


Mnogi od vas već su barem jedamput 
zavirili u mikroskop kod liječnika ili 
u školi, ali je mnogo zanimljivije pro- 
matrati do mile Volje, i to baš ono, što 
sami želite i kad vam se to najviše 
sviđa. Zato na posao. S malo: izdataka 
i s puno dobre volje možete sebi izra- 
diti mikroskop, kojim ćete vidjeti pred- 
mete 50 puta veće nego običnim okom: 

osvijetlili ga odozdo, jer je ono pro- 
vidno, pa ćemo ga uz ovakvo osvje- 
tljenje bolje vidjeti. Neprozirne pred- 
mete osvjetljavamo odozgo. Svjetlost 
ide od predmeta prema leći, koja se 
zove »objektiv«. Kad zrake svjetlosti 
prođu kroz objektiv, one se lome i 
ukrštavaju. U toj će se točki u mikro- 
skopu. pojaviti“ slika predmeta, koji 


promatramo, ali obrnuta i povećana. 
Druga leća, koju zovemo okular, po- 
veća sliku još više i ponovo je pre- 
okreće, tako da je vidimo normalno. 
Slika tada dolazi do našega oka i i mi je 
vidimo mnogo uvećanu. 

Ova slika (slika 186) nema direktne 


veze s nacrtom našeg budućeg mikro- 


skopa. Donijeli smo je samo zbog toga, 
da biste lakše shvatili principe, na ko- 
jima je on konstruiran. Nacrte vidimo 
na slikama 187 do 190. 

dratnoj mreži. Povećanjem kvadratića 
na veličinu od 10X10 mm dobit ćemo 
naravnu veličinu. Pomoću indigo pa- 
Pira pažljivo ih prekopirajmo na dasku 
od tvrdog drva debljine oko 20 mm. 
Smjer vlakana pokazuju nam strijelice 
na slici. Na to moramo paziti prilikom 
kopiranja dijelova na dasku. Ove di- 
jelove pažljivo ispilimo, a zatim dotje- 
rajmo turpijom i papirom za brušenje. 
Na dijelu 1 probušimo rupu s promje- 
rom od 5,5 do 6 mm. 

Slika 187. Drveni dijelovi za mikroskop 


Prije nego počnemo gradnju mikro- 
skopa, moramo nabaviti leće za objek- 
tiv i okular. Kao objektiv može nam 
poslužiti mala sabirna leća sa žarišnom 
daljinom od otprilike 20 mm i s pro- 
mjerom od najviše 15 mm. Za okular 
ćemo uzeti sabirnu leću sa žarišnom 
daljinom od 40 mm i s promjerom od 
18 do 20 mm. Kad smo nabavili leće, 
možemo početi gradnju. 

Stativ (slika 187, dio 1) i podnožje 
(slika 187, dio 2) nacrtani su u kva- 


Stolić, na koji ćemp učvršćivati pred- 
mete za promatranje (dio 3), ispilimo 
od ukočenog drva debljine 4 mm. U 
njemu izbušimo dvije rupe: manju 
s promjerom od 2 do 3 mm i veću a 
promjerom od 13 mm. Kroz manju 
rupu stolić učvrstimo za stativ, a kroz 
veću će prolaziti zrake svjetlosti, što 
se odbijaju od ogledala. Od daščica 
debljine 5 mm ispilimo dio 4, na koji 
ćemo učvrstiti ogledalo. 

Time smo izradili sve drvene dijelove, 
pa možemo prijeći na izradu metalnih. 

Držak za tubus (slika 188, dio 5) izre- 
žimo od tankog mjedenog lima. Dije- 
lovi na slici 190 — vodilica za tubus 
(dio 6), sam tubus (dio 7) i cijev oku- 
lara (dio 7A) jesu tri cijevi od tankog 
mjedenog lima. One moraju točno pri- 
stajati jedna na drugu: cijev okulara 


(dio 7A) u tubus (dio 7), koji pak mora . 


pristajati u vodilicu tubusa (dio 6). 
Debljina stijenke cijevi neka bude 0,5 
mm. Promjer neka im ne buđe manji 


ČELIČNA ŽICA 


štapa promjera 20 do 25 mm namo- 
tajmo ljepilom namazanu traku papira 
širine 140 mm, a zatim preko nje tu- 
bus i na kraju cijev (dio 6). 

Opruge (dio 11), za učvršćivanje sta- 
kala za stolić izradit ćemo od tankog 
elastičnog lima, prema obliku i veli- 
činama označenima na slici 188, dio 
3A. Potrebne su nam dvije opruge. 
Držak za ogledalo (dio 4A) izradit ćemo 
od lima. 

Dva komada dijela 2A sa slike 188, 
kojima ćemo učvrstiti dio 1 za dio 2 

Slika 188. Metalni dijelovi za mikroskop 


od 20 mm ni veći od 25 mm. Dužina 
okularne cijevi (dio 7A) iznosi 140 mm, 
tubusne cijevi (dio 7) 120 mm, a dužina 
vodilice tubusa (dio 6) 60 mm. 

Cijev objektiva i okulara moramo 
iznutra obojiti tušem. Ako nam ne 
uspije pronaći prikladne metalne ci- 
jevi; možemo ih izraditi od crtaćeg pa- 
Pira, i to na ovaj način. Oko drvenog 

izrežimo od lima debelog 2 mm. 

Time smo završili sve glavne dije- 
love, pa možemo početi sa sastavlja- 
njem mikroskopa. 

Na drvenu pločicu (slika 187, dio 4) 
prilijepimo celuloznim ljepilom okru- 
glo džepno ogledalo. Kad se ljepilo 


“osuši, ogledalo pričvrstimo malim vij- 


cima za drvo na držak (slika 188, dio 


4A), kako to vidimo na slici 189, dio 
4A, ali tako, da se ogledalo dade okre- 
tati i da se može zadržati u svakom 
položaju. Opruge (slike 189, dio _ 3A) 
pričvrstimo malim vijcima za stolić. 


Stativ (dio 1) mora se dati lako okre- 
tati oko osovine, koja mu prolazi kroz 
izbušenu rupu, Kao osovina služi vijak 
s promjerom od 5 mm s krilnom ma- 
ticom, koja omogućava stezanje stativa 
u željenom položaju. Stativ ćemo na 
stalak pričvrstiti pomoću dijelova 2A 
vijcima za drvo. 

Sve drvene dijelove obojimo crnom 
bojom bez sjaja, jer bi nam prilikom 
promatranja predmeta sjaj smetao. Ta- 
kvu boju najlakše ćemo dobiti, ako 
crnu boju u prahu pomiješamo s malo 
ulja, koje služi za pripremanje bron- 
zanih boja. Ovim premazom prema- 
žemo dijelove dva do tri puta: 

Učvršćivanje leće okulara 
larnu cijev vidimo na slici 188. Od 
tvrdog. kartona izrežimo tri okrugle 
. pločice, koje pristaju u cijev okulara. 
Dvije pločice (dio 8) imaju rupu za oko 
2 do 3 mm manju od.promjera leće 


u oku- 


okulara. Treća pločica (dio 9) ima rupu, 
kojoj je promjer jednak promjeru leće. 
Jednu pločicu 8 namažimo pažljivo 
ljepilom i na nju stavimo pločicu 9. U 
rupu pločice 9 umetnimo leću 10 i na 
pločicu 9 prilijepimo drugu pločicu 8. 

Od čelične žice debele oko.1 mm 
izradimo dva prstena (dio 11), kojim 
ćemo učvrstiti kartonske pločice s le- 
ćom u cijev okulara (dio 7A). Prsteni ' 
moraju biti nešto većeg promjera od 
cijevi, tako da čvrsto zategnu i pridr- 
žavaju pločice s lećom. Na isti način 
učvrstimo i leću objektiva u tubusnu 
cijev 7. 


Slika 190. Sastavljen mikroskop 


Još nam preostaje, da na stativ učvr- 
stimo cijevi 6, 7 i TA. Cijev okulara 
umetnut ćemo u tubus, a tubus u cijev 
6, na koju navučemo savinuti lim (dio 

5). Da bi cijev 6 dobro pristala, mo- 
ramo stativ malo isturpijati (vidi sliku 
189, dio 5). Lim ćemo za stativ učvr- 
stiti vijcima. 

Na slici 190 vidimo sastavljeni mi- 
kroskop s oznakom svih dijelova, pa 
se i tom slikom možemo pomoći pri sa- 
stavljanju. 

Još moramo nabaviti stakalca, po- 
moću kojih ćemo lakše promatrati 
predmete. Nabavimo kod fotografa ne- 
koliko starih staklenih tankih fotograf- 
skih ploča veličine 60X90 mm. Žela- 
tinu isperimo toplom vodom i izrežimo 
iz ploča stakalca veličine 25X60 mm. 


Proziran predmet, koji želimo proma-. 


trati, stavimo između dva stakalca, koje 
oprugama učvrstimo za stolić. Predmet 
namjestimo točno iznad izbušene rupe. 


Mikroskop smjestimo kraj prozora, ta- 
ko da nam svjetlosne zrake udaraju u 
ogledalo. Pomicanjem ili zakretanjem 
ogledalu ćemo dati takav položaj, da 
predmet bude najbolje osvijetljen. 

Grubo određivanje oštrine slike vr- 
šimo pomicanjem tubusa gore ili dolje 
(u cijevi 6). Kad tako dobijemo pribli- 
žno oštru sliku, točno određivanje oštri- 
ne izvršimo pomicanjem okularne ci- 
jevi. ' 

Promatranjem dijelova leptira, mu- 
he ili nekog drugog insekta, obične 
prašine ili sniježnog kristala, otkrit će- 
mo mnogo zanimljivih pojedinosti, za 
koje dotada nismo znali. Naš trud bit 
će bogato nagrađen, jer smo izradili 
pravi naučni instrument, koji nam ni- 
kada ne će dosaditi. 


VODOSKOK 


Na kraju, naučit ćemo vas još, kako 
da sami izradite jednostavan mali vo- 
doskok, kojim ćete uljepšati vaš cvi- 
jetnjak ili školsko dvorište. Vodoskok 
i njegove dijelove vidite na slici 191. 

Za basen ćemo upotrebiti neku veću 
staru limenu posudu. Njezina točna ve- 
ličina nije važna. Ali, što je posuda ve- 
ća, vodoskok će biti ljepši, a mlaz vode 
bit će veći. Ako imamo u kući vodovod, 
možemo izraditi mali betonski basen, 
u koji ćemo staviti nekoliko ribica, pa 
će čitava stvar biti još zanimljivija. 

Kad smo se odlučili za posudu (slika 
191, dio 1) izbušimo u njoj dvije rupe: 
jednu u sredini dna, a drugu sa strane, 
oko 5 do 10 mm od ruba. U ove rupe 
dolaze cijevi za dovod i odvod vode, 
pa ćemo ih zato bušiti prema promjeru 
cijevi. 

Cijev 2 savinimo u pravom kutu, a 
na dio, koji dolazi u posudu, nalemimo 
limeni lijevak (dio 2A). Na slici 2A vi- 
dimo kako se izrađuje lijevak. Izrežimo 
komadić lima prema obliku kakav vi- 


Slika 191. Dijelovi vodoskoka 


e 


dimo na slici, savinimo ga konusno i 


zalemimo. Dovoljno je, da otvor na. 


vrhu konusa ima promjer oko 5 mm. O 
otvoru ovisi debljina vodenog mlaza, 
pa njegovu veličinu možemo sami od- 
rediti. Bolje je, da u početku bude ne- 
što uži, tako da ga kasnije možemo, ako 
želimo, proširiti. Lijevak zalemimo na 
cijev 2. . 
Mlaznicu možemo izraditi i na drugi 
način. Uzmimo nekoliko cjevčica, koje 


Preostaje nam još, da odaberemo 
mjesto u našem cvjetnjaku ili u škol- 
skom vrtu, gdje ćemo vodoskok smje- 
stiti. Ako nemamo vodovoda, najzgod- 
nije mjesto za vodoskok bit će u bli- 
zini nekog drveta, a razlog za to saznat 
ćemo kasnije. 

Prema veličini basena iskopajmo u 
zemlji rupu i dva jarka. Jarak, kojim 
ćemo provesti dovodnu cijev, neka naj- 
kraćim putem vodi do vodovodne sla- 


Slika 192. Dovršen vodoskok s rezervoarom na drvetu 


točno pristaju jedna u drugu i sasta- 
vimo ih prema slici 191, dio 4. Oba na- 
čina podjednako su dobra, a vi sami 
odaberite onaj, koji je za vas jedno- 
stavniji. 

Cijev ćemo provesti kroz rupu na 
dnu posude i dobro je zalemiti, da voda 
ne otječe. Radi veće sigurnosti učvr- 
stimo je na dno posude trakom savinu- 
tog lima, prema slici 191, dio 2B. Lim 
učvrstimo za dno posude pomoću dviju 
zakovica, a na stijenku posude zalemi- 
mo odvodnu cijev. ' 


vine ili do drveta, kraj kojeg ćemo po- 
staviti vodoskok. U drugi jarak zako- 
pat ćemo cijev za odvod suvišne vode. 
Zbog toga cijev sve do kraja mora biti 
položena nizbrdo, da voda može otje- 
cati vlastitim padom. Odvod moramo 
provesti u kanal, a ako kanala nema, 
najbolje je, da cijev dovedemo do neke 
nizbrdice, odakle će vođa dalje slo- 
bodno otjecati, da nam u blizini ne 
pravi lokvu. 

Ako nemamo vodovođa, dovod vode 
u basen riješit ćemo tako, đa rezervoar. 

s vodom, t. j. neku veću posudu (slika 
192, dio 5) pričvrstimo na drvo, u bli- 
zini kojeg smo smjestili vodoskok. Do- 
bro je, da posuda barem djelomično 
. bude sakrivena u krošnji. Još je oboji- 
mo zelenom uljenom bojom, pa je vje- 
Tojatno ne će nitko u prvi čas primi- 
jetiti i čudit će se, otkud vodoskok 
usred dvorišta ili evijetnjaka bez vo- 
dovoda. 

Posudu i cijevi zatrpajmo zemljom, 
pazeći da rub posuđe viri nešto iznad 
površine zemlje. Oko ruba posude mo- 
žemo složiti ukrasno kamenje i una- 

okolo zasaditi cvijeće i travu, kako to 
vidimo na slici 192, dio 6. 
Stavljamo li u basen ribice, moramo 


otvor odvodne cijevi zaštititi žičanom 


mrežom, da se ribice ne bi zavukle u 
nju. ; 

Naš je vodoskok gotov i možemo ga 
Pustiti u probni rad. 

Razumije se, ovakav vodoskok ne će 
biti neprekidno u pogonu, jer bismo 
potrošili previše vode, osobito ako je 
moramo nositi i nalijevati u rezervoar 
na drvetu. Lakše ćemo vodoskok pu- 
štati u »pogon« i zaustavljati ga, ako 
za cijev rezervoara izradimo čep. 


SADRŽAJ 


Alat i njegova upotreba 


Alat za obradu drva 
Rezbarska pilica 
Rezbarska daska i stega 
Kladica za brušenje 
* Pile 
Turpije “ 
Dlijeto, svrdlo i šilo 
Odvrtač 
Čekić 
Kliješta 
Blanja : 
Sprava za blanjanje ali površina rr 
Sprava za kosorez a GR E oda +8 


Alat za obradu metala 
Turpija 
Turpijanje 
Lemilo 
Lemljenje 
Ručna bušilica 
Kliješta 
Paralelni škripovi 
Pila za metal. 
Škare za rezanje lima 
Mjerilo 

Materijal i njegova obrada 
Drvo 
Sastavljanje drvenih dijelova 
Lijepljenje dasaka 
Plastične mase Doe ž . , š Ž u . : š s. .# 

Papir ' ; 

Ljepila, lakovi i boje 
Stolarsko tutkalo 
Univerzalno ljepilo 
»Celon kit« ljepilo x 
Škrobno ili štirkovo ljepilo 
Ljepilo od brašna R 
Lakovi i boje 
Lak za pocrnjivanje željeza 


Radni stol za rastavljanje 
Radni stol sa sandukom za alat 


Nacrti i pribor za crtanje 
Olovke (“a : 
Pribor za izvlačenje Uinšja 
Crtanje nacrta 
Presjeci 
Legenda 
Vrste nacrta 
Mjerila nacrta 
Povećavanje slike 

Redukcioni šestar 


Igračke 
Čaša 
Zmaj : 
Četvorokraki. mlin 
Šestorokraki mlin 
Vrtuljak 
Kanarinac 
Jarac 
Lampioni 
Vrtuljak s figuricama 
Životinje za rezbarenje 
Bazgova štrcaljka 
Krokodil š 
Pištaljka 
Vesela papiga 
Gimnastičar 
Pokretni pajac 
Medo s pomičnom Plavom 
Nestašni majmun 

. Teretni automobil 
Traktor i 
Zmija u kutiji 
Plivač 

Indijanska oprema 

Leteći kotač 

Igra s klikerima Gpekulama 
Stolni nogomet 

Džepni šah : 

Prelaz preko rijeke 

Konj i . 

Konj ljuljačica 

Romobil a 

Dijelovi za gantavljanje rezniki mata. bradova 
Romobil za snijeg 


Modelarstvo 
Zrakoplovni modeli 


Model padobrana 
Gradnja zmajeva 
Model štapićara 
Model jedrilice 


Plovni modeli 


Jednostavna jedrilica 
Riječni brod lopatar 

Model jedrilice 

Složeniji model jedrilice 
Model podmornice 

Motorni čamac 

Sigurnosni ventil 

Vitlo za namatanje: konopca 


Predmeti za praktičnu upotrebu 


Zaštitne korice za knjige 
Jednostavan uvez novina i časopisa 
Uvez knjiga 

Sanduk za cvijeće 

Stalak za cvijeće 

Stalak za kaktuse 

Podupirač za vrata 

Vješalica za četkice 

. Kutija za papirnate ubruse 
Naprava za sušenje rublja 

Naprava za mnamatanje vune 
Kliješta za mrvljenje oraha 

Drveni ukrasni predmeti + 
Ukrasni predmeti od plastičnih masa 
Stalak za knjige 


Poslužavnik za cigarete 
Nož za otvaranje pisama 


Za školu i razonodu 


Mreža za hvatanje leptira 

Daska raspinjača ; 
Kutija za spremanje leptira. i kukaca 
Boca za gušenje kukaća 

Preša za biljke A 


“ Akvarij 
Terarij 


Kućica za hranjenje. ptica 


“'Episkop 
Mikroskop 
Vodoskok 

dlviotehnika 


TRGOVAČKO PODUZEĆE ZRAKOPLOVNOG SAVEZA 
' HRVATSKE ; ' 


ZAGREB 
BOGOVIĆEVA UL. 1 — TELEFON: 38-673 


PRODAJE SAV MATERIJAL I ALAT 
ZA RUČNI RAD I MODELARSTVO 


Drvenu ljepenku, lipov furnir, sve vrste letvica i balza-drvo. Modelarski 
papir peliir, svileni i japan-papir. 
Sve vrste ljepila, lakove u boji i bezbojne, aceton i nitrorazređivač. 
i Čeličnu žicu te vijke i matice svih veličina. 
Bogato sortirani alat za ručni rad i modelarstvo. 
Tehničke igračke i komplete za izradu letećih jedrilica. 


Motore i goriva za leteće i brodarske modele. 


_ // 
ESINI OKDOTI 
kak Maribor 


LJUBITELJI ZLATNIH RIBICA, AKVARISTI 


HRANU ZA VAŠE RIBICE, SUHE VODNE BUHE KAO I OSTALU 
VITAMINSKU HRANU DOBAVLJA VAM, KAO BILJE I 
TROPSKE RIBE, TE OSTALI AKVARIJSKI PRIBOR 
MESTNI AKVARIJ U MARIBORU. 


ZATRAŽITE NAŠ CJENI KI: 
PRIBOR ŠALJEMO POUZEĆEM, RIBE SAMO UZ PRETPLATU! 


AKVARIJ — MARIBOR 


Za djecu e Za omladinu e Za odrasle 


OD ZMAJA DO AKVARIJA 


192 crteža s uputama za izradu igračaka, pred- 


meta za školu i praktičnu upotrebu u kućanstvu. 


Knjiga trajne vrijednosti, koja će naći svoje 
mjesto u svakoj porodici, svakoj organizaciji Na- 
rodne tehnike, svakoj školi i uopće svagdje gdje 
se skupljaju djeca i omladina. 

Bogat izbor zabave i razonode, koji djecu i omla- 
dinu vodi u svijet tehnike i igrom ih navikava 
konstruktivnom radu razvijajući u njima stvara- 
lačku maštu. 


